Miee Supreme Court In Emme Gina Massala Thah Ninmi Aharu: Uhthama Fandiyaaru – adduLIVE\nSep 18, 2020, 15:22 ހަސަން ރަޝީދު\nމިއީ ސުޕްރީމް ކޯޓުގެ ޙަޔާތުގައި އެންމެ ގިނަ މައްސަލަތައް ނިންމި އަހަރު ކަމަށް އުއްތަމަ ފަނޑިޔާރު އަލްއުސްތާޛު އަޙްމަދު މުޢުތަސިމް ޢަދުނާން ވިދާޅުވެއްޖެއެވެ.\nއުއްތަމަ ފަނޑިޔާރު މުއުތަސިމް މިހެން ވިދާޅުވީ ސުޕްރީމް ކޯޓުގެ 12 ވަނަ އަހަރީ ދުވަހުގެ މުނާސަބަތުގައި ދެއްވި މެސެޖުގައެވެ.\nއެގޮތުން އުއްތަމަ ފަނޑިޔާރު ވިދާޅުވީ ފާއިތުވެދިޔަ 12 އަހަރު ދުވަހުގެ ތަފާސްހިސާބުތަކާ އަޅާ ބަލާއިރު ހިނގަމުން އަހަރަކީ ސުޕްރީމް ކޯޓުގެ ޙަޔާތުގައި އެންމެ ގިނަ މައްސަލަތައް ތާވަލުކުރެވި އެންމެ ގިނަ އަޑުއެހުންތައް ބޭއްވި އެންމެ ގިނަ ނިންމުންތައް ނިންމުނު އަހަރު ކަމަށެވެ.\nމިގޮތުން، ފާއިތުވި އަހަރުގެ ސެޕްޓެންބަރު 18 އިން މިއަހަރުގެ ސެޕްޓެންބަރު 18 ވަނަ ދުވަހާ ހަމައަށް 251 އަޑުއެހުން ބޭއްވިފައިވާކަން އުއްތަމަ ފަނޑިޔާރު ފާހަގަކުރެއްވިއެވެ. އަދި، ވޭތުވެ ދިޔަ 11 އަހަރުގެ ތެރޭގައި ނިންމުނު މައްސަލައިގެ އެވްރެޖް އަކީ 24 ކަމާއި، ނަމަވެސް މި އަހަރުގެ ތެރޭގައި 49 މައްސަލައެއްގައި ޙުކުމް ކުރެވިފައިވާކަމާއި، އަދި ސުޕްރީމް ކޯޓަށް ބަލައިގަތުމާމެދު 13 މައްސަލައެއްގައި ގޮތް ނިންމައި، ފަސް މައްސަލައެއް އިޖުރާއީގޮތުން ބެލިފައިވާ ކަމަށް އުއްތަމަ ފަނޑިޔާރު ވިދާޅުވިއެވެ.\nމިއީ، ކުރީ އަހަރުތަކުގެ އެވްރެޖާ އަޅާ ބަލާއިރު 73.4 އިންސައްތައިގެ ކުރިއެރުމެއްކަން އުއްތަމަ ފަނޑިޔާރު ފާހަގަކުރެއްވިއެވެ.\nއުއްތަމަ ފަނޑިޔާރުގެ މެސެޖުގައި ވަނީ ކޯވިޑް-19 ގެ ބަލިމަޑުކަމުގެ ސަބަބުން މިހާރު ޤައުމަށް ކުރިމަތިވެފައިވާ ހާލަތުގައިވެސް، ފަނޑިޔާރުންނާއި މުވައްޒަފުންގެ ސަލާމަތާއި ރައްކާތެރިކަން ކަށަވަރުކުރުމުގެގޮތުން އަޅަންޖެހޭ ފިޔަވަޅުތަކާއި އެކީ، ސުޕްރީމް ކޯޓުން ފޯރުކޮށްދޭންޖެހޭ ޢަދުލު އިންޞާފުގެ ޚިދުމަތްތައް މެދުކެނޑުމެންނެތި ކުރިއަށް ގެންދިއުމުގެ މަސައްކަތް ކުރަމުންދާކަން ފާހަގަކުރައްވާފައެވެ.\nމިގޮތުން، ސުޕްރީމް ކޯޓުގެ ޝަރީޢަތްތައް ޒަމާނީ ވަސީލަތްތަކުގެ ޒަރިއްޔާއިން ކުރިއަށް ގެންދިއުމާގުޅޭ ގަވާއިދެއް އެކުވަލައިލެވި، ސުޕްރީމް ކޯޓުގެ ޝަރީޢަތްތައް މިހާރު ކުރިއަށް ގެންދަނީ ވީޑިއޯ ކޮންފަރެންސް މެދުވެރިކޮށް، ލައިވްކޮށް ކުރިއަށް ގެންދެވޭ ޝަރީޢަތްތަކެއްގެ ގޮތުގައިކަންވެސް ފާހަގަކުރެއްވިއެވެ.


Aniyaage Sababun Torreira Ah Season Nimijje - Vaguthu\nއަނިޔާގެ ސަބަބުން ޓޮރެއިރާ އަށް ސީޒަން ނިމިއްޖެ\nއަނިޔާގެ ސަބަބުން އާސެނަލް އަށް ކުޅެމުން އަންނަ އުރުގުއޭގެ މިޑްފީލްޑަރު ލޫކަސް ޓޮރެއިރާ އަށް ސީޒަން ނިމިއްޖެއެވެ.\nޓޮރެއިރާ އަށް އަނިޔާވީ އިނގިރޭސި އެފްއޭ ކަޕްގެ ފަސް ވަނަ ބުރުގައި ޕޯޓްސްމައުތުއާ ދެކޮޅަށް އާސެނަލް ކުޅުނު މެޗުގައެވެ. އެ މެޗުގެ ފުރަތަމަ ހާފުގެ ކުރީކޮޅު ޕޯޓްސްމައުތުގެ ޑިފެންޑަރު ޖޭމްސް ބޮލްޓޮން ކުރި ނުރައްކާތެރި ޓެކުލެއްގައި ޓޮރެއިރާގެ ފައިގެ ކުޑަހުޅަށް އަނިޔާވެ އޭނާ ވަނީ ބަދަލު ކޮށްފައެވެ. ބަދަލު ކުރުމުގެ ކުރިން އޭނާ އަށް ވަނީ ދަނޑުމަތީގައި އޮކްސިޖަން ވެސް ދީފައެވެ. ރިޕޯޓުތައް ބުނާގޮތުން ޓޮރެއިރާގެ ކަނާތު ފައިގެ ކުޑަ ހުޅުގެ ކަށިކޮޅެއް ވަނީ ބިންދައިގެން ގޮސްފައެވެ.\nޓޮރެއިރާގެ އަނިޔާއާއި ބެހޭގޮތުން އާސެނަލްގެ ރަސްމީ ވެބްސައިޓުގައި ނެރުނު ބަޔާނެއްގައި އެ ޓީމުން ބުނީ އުމުރުން 24 އަހަރުގެ މިޑްފީލްޑަރުގެ ކަނާތު ފައިގެ ކުޑަހުޅަށް ލިބިފައިވާ އަނިޔާއިން ރިކަވާ ވުމަށް މަދުވެގެން ދިހަ ވަރަކަށް ހަފުތާ ނަގާނެ ކަމަށެވެ.\nޓޮރެއިރާ އާސެނަލްއާ ގުޅުނީ އިޓަލީގެ ސަމްޑޯރިއާ އިން 26 މިލިއަން ޕައުންޑުގެ ފީއެއްގެ ދަށުން 2018 ވަނަ އަހަރުއެވެ. މިސީޒަނުގައި މިހާތަނަށް ކްލަބް ލެވެލްގައި 33 މެޗު ޓޮރެއިރާ ކުޅެފައިވާއިރު ސީޒަނުގެ ބާކީ ބައިގައި އޭނާ ލިބެން ނެތުމަކީ އާސެނަލް އަށް ލިބިގެންދާނެ ބޮޑު ދެރައެކެވެ. ކްލަބާއި ގުޅުނު ފަހުން ދާދި އެއް ފެންވަރެއްގައި ކުޅުން ހިފަހައްޓަމުން އަންނަ ޓޮރެއިރާ އަކީ އުރުގުއޭގެ ގައުމީ ޓީމުގައިވެސް މުހިއްމު ރޯލެއް އަދާކުރާ ކުޅުންތެރިޔެކެވެ.\nޓޮރެއިރާގެ އަނިޔާގެ ސަބަބުން މާޔޫސްކަން ލިބުނު ނަމަވެސް ކޯޗު މިކެލް އާޓެޓާ އަށް ލިބިގެންދިޔަ އެންމެ ބޮޑު ހިތްހަމަޖެހުމަކީ ލެފްޓް ބެކް ކިއެރަން ޓިއާނީ އަނިޔާއިން ސަލާމަތްވެ އެނބުރި ކްލަބުގެ ފަރިތަކުރުންތަކުގައި ބައިވެރިވާން ފެށުމުންނެވެ. ލެފްޓް ބެކަށް ކުޅެމުން އަންނަ އަނެއް ޑިފެންޑަރު ކަމަށްވާ ބޮސްނިއާގެ ސީޑް ކޮލާސިނަޗް މިވަގުތު ހުރީ ކުޅުމާއި ދުރުގައެވެ. މިދިޔަ މަހު އެވަޓަންއާ ދެކޮޅަށް ކުޅުނު މެޗުގައި ކޮނޑަށް ލިބުނު އަނިޔާއެއްގެ ސަބަބުން ކުޅުމާއި ދުރަށް ދިޔަ ކޮލާސިނަޗް އަށް އެނބުރި ދަނޑު މައްޗަށް އާދެވޭނީ މަދުވެގެން އެއް މަސް ފަހުން ކަމަށް އިނގިރޭސި ރިޕޯޓުތައް ބުނެއެވެ. އަނެއްކޮޅުން ނިމިދިޔަ ޖެނުއަރީ ޓްރާންސްފާ ބާޒާރުގައި އަލަށް ގެނައި ޑިފެންޑަރު ސެޑްރިކް ސޯރެސް، ކަކުލުގެ މައްސަލައެއްގައި ޓީމުން ބޭރުގައި ހުރިއިރު ކަލަމް ޗެމްބާސް ވެސް ކަކުލުގެ އަނިޔާއެއްގެ ސަބަބުން ހުރީ ދިގު މުއްދަތަކަށް ކުޅުމާއި ދުރުގައެވެ.\nއާސެނަލް އަށް ދެން ކުރިއަށް އޮތީ ލީގުގައި ޗެމްޕިއަން މެންޗެސްޓާ ސިޓީއާ ދެކޮޅަށް އެތިހާދުގައި ކުޅެން އޮތް މެޗެވެ. މި މެޗާ އާސެނަލުން ކުރިމަތިލަނީ 2020 ފެށުނު ފަހުން ކުޅުނު އެއްވެސް ލީގު މެޗަކުން ބަލިނުވެ ބޮޑު އިތުބާރަކާއެކު އެވެ. އަނެއްކޮޅުން ޑާބީ މެޗުގައި ސިޓީ ވަނީ ރަށުން ބޭރުގައި މިދިޔަ ހޮނިހިރު ދުވަހު ޔުނައިޓެޑް އަތުން ބަލިވެފައެވެ. ލީގުގެ ދެވަނައިގައި ސިޓީ އޮތްއިރު އާސެނަލް އޮތީ ނުވަ ވަނައިގައެވެ. ސިޓީ އަތުން މޮޅުވެގެން ތާވަލުގެ ހަވަނަ ނުވަތަ ހަތް ވަނަ އަށް ޖެހިލުމުގެ ފުރުސަތު އާސެނަލް އަށް އޮންނާނެ އެވެ.


އަޅުގަނޑު މެންނަކީ ދިވެހި ޤައުމަށްޓަކައި ފަޚުރުވެރިވާ ބަޔަކަށްވާން ވެއްޖެކަމަށް ތިލަދުންމަތީ އުތުރުބުރީ އަތޮޅު ކައުންސިލްގެ ރައީސް އަލްފާޟިލް މޫސާ ޝަފީޤް ވިދާޅުވެއްޖެއެވެ.\nއެމަނިކުފާނު މިހެން ވިދާޅުވީ ދިވެހިރާއްޖޭގެ 78 ވަނަ ޤައުމީ ދުވަހުގެ މުނާސަބަތުގައި ތިލަދުންމަތީ އުތުރުބުރީ އަތޮޅު ކައުންސިލް އިދާރާގައި ދިދަ ނަންގަވައި ދެއްވުމަށްފަހު ދެއްކެވި ވާހަކަފުޅުގައެވެ. އެމަނިކުފާނު ދެއްކެވި ވާހަކަފުޅުގައި، ” އަޅުގަނޑުމެންގެ ޤައުމުގައި ތަފާތު އެތައް ދުވަސްތަކަކާއި ޒިކުރާތަކެއް އެބަ އިޙްތިފާލްކުރެވޭ ކަމަށާއި، އެހެންނަމަވެސް، ޕޯޗްގީޒުންގެ ކިބައިން މި ޤައުމު ސަލާމަތްވި ދުވަސް ވަކިން ޚާއްޞަކޮށް އަޅުގަނޑުމެންނަށް ފާހަގަވަނީ ދިވެހިރާއްޖޭގެ ޤާނޫނު އަސާސީގައި ބަޔާންވެގެންވާ ހަމައެކަނި ދުވަހަކީ މި ދުވަސްކަމަށްވެފައި، އެ ގޮތުން. 1 ޖެނުއަރީ 1998 ގައި ޢަމަލުކުރަން ފެށި ކުރީގެ ނޫ ޤާނޫނު އަސާސީގައި މި ދުވަސް ފުރަތަމަ ފަހަރަށް ބަޔާންވެ، އެ ފަހުން އަދި މިހާރު ޢަމަލު ކުރަމުންދާ ފެހި ޤާނޫނު އަސާސީ ގައި ވެސް މި ދުވަހުގެ ވާހަކަ އޮތުމުން އެއީ ވަރަށް މުހިއްމު ދުވަހަކަށް ވާތީ ކަމަށެވެ. އެހެންވީމާ، މި ދުވަހުގެ މުހިންމުކަން އަޅުގަނޑުމެންނަށް ވަރަށް ސާފުކޮށް މި އޮތީ އެނގެން. ”ކަމަށް ވިދާޅުވިއެވެ.\nކައުންސިލްގެ ރައީސްގެ ވާހަކަފުޅު ކުރިއަށް ގެންދަވަމުން ވިދާޅުވީ މި ދުވަހާ ގުޅިގެން އަޅުގަނޑުމެން ޢަޒުމުތަކެއް ކަނޑައަޅަން ވެއްޖެކަމަށާއި އެގޮތުން އަޅުގަނޑުމެންނަކީ ” މި ޤައުމަށްޓަކައި ފަޚުރުވެރިވާ ބަޔަކަށްވާން ވެއްޖެކަމަށާއި، މި ޤައުމާއި، އަޅުގަނޑުގެ ބަހާއި، މާތްވެގެންވާ އިސްލާމް ދީނާއި، އަޅުގަނޑުމެންގެ ސަޤާފަތާއި ތަރިކައާއި އެއްބައިވަންތަކަމާއި މި އެންމެހައި ކަންކަމުގެ މައްޗަށް ބިނާވާ ދިވެހި ޤައުމިއްޔަތަށް އަޅުގަނޑުމެން ލޯބިކުރަމާ ހިންގަވާށޭ. ” އަދި ދިވެހި ޤައުމިއްޔަތަށް ރައްކާތެރި ކުރުމަށް މަސައްކަތްކުރާ ބަޔަކަށްވުމަށް ގޮވާލެއްވިއެވެ.\nތިލަދުންމަތީ އުތުރުބުރީ އަތޮޅު ކައުންސިލް އިދާރާގެ ގޯތިތެރޭގައި ބޭއްވުނު މި ރަސްމިއްޔާތުގައި ދިއްދޫގައި ހުންނަ ސަރުކާރުގެ އިދާރާތަކުގެ އިސްވެރިންނާއި މުވައްޒަފުންނާއި، ދިއްދޫގެ ކަމުވޮށިގެންވާ ބޭބޭފުޅުންނާއި ސްކޫލް ކުދިން ބައިވެރިވިއެވެ.\n← ޤައުމީ ދުވަހުގެ ދިދަ ނެގުމުގެ ރަސްމިއްޔާތު\nޤައުމީ ދުވަހާ ގުޅުވައިގެން ހިތްވަރު ދިނުމުގެ އިނާމު ދިއްދޫ ކައުންސިލުން ދެއްވައިފި →


Jaabirah Maruge Inzaaru Dhin Kamah Bunefi – Iru\nނޭހާ މީސްމީޑިއާ އަށް ދޫކޮށްލި ބަނޑުބޮޑު ފޮޓޯއިން ފޭނުން ވާނުވާގައި!\nޖާބިރަށް މަރުގެ އިންޒާރު ދިން ކަމަށް ބުނެފި\nބިދޭސީން ގައުމަށް ފޮނުވާލަން ޖެހޭ ކަމަށާއި، އެ މީހުން ޖާބިރު އަށް މަރުގެ އިންޒާރު ދީފައިވާ ކަމަށް ޑީއާރްޕީގެ ލީޑަރު އަދި ކާށިދޫ ދާއިރާގެ މެމްބަރު އަބްދުﷲ ޖާބިރު ކަމަށެވެ.\nރާއްޖެ ޓީވީގެ ފަށާއިރު ޕްރޮގްރާމްގައި ވާހަކަ ދައްކަވަމުން ޖާބިރު ވިދާޅުވީ ބައެއް ފަރާތްތަކުން ދައްކަމުން އަންނަ ވިޔަފާރިވެރިން ބިދޭސީ މީހުން ރާއްޖެ ގިނަ ކުރާ ވާހަކައަކީ އެއީ ދޮގެއް ކަމަށެވެ. އަދި ވިޔަފާރި ވެރިން އެފަދަ ކަމެއް ނުކުރާނެ ކަމަށެވެ\nއެގޮތުން ޖާބިރު ވިދާޅުވީ ހުޅިމެންދޫ ފަރަށް އޭނާ ދަތުރު ކުރަމުން ދިޔަ ބޯޓެއް ފަރަށް އަރައިގެން އެރަށަށް ފައިބައިގެން މިސްކިތުގައި ހުއްޓާ ވަލު ތެރެއިން ފަސް ވަރަކަށް ބަންގްލަދޭޝް މީހުން އައި އައިސް އޭނާ މަރާލާނެ ކަމަށް ބުނި ކަމަށެވެ.\n5 ލައްކަވަނަ ފަތުރުވެރިޔާއަށް ހޫނު މަރުޙަބާއެއް\n“ވަގުތުން ވަގުތަށް ބަންގާޅު ހުރިހާ އެންމެން ބޯޓަކަށް ލާފައި، މިހާރުން މިހާރަށް ދިވެހި ރާއްޖޭގެ ޑިފެންސް ފޯސް ޖެނެރަލް ޝަމާލް މިހާރު އެމީހުން ފޮނުވާލަންވީ. އަޅުގަނޑު ޖެނެރަލް ޝަމާލްއަށް އެންގިން އަޅުގަނޑު ގައިގައި ޖަހަން އެމީހުން އައި ވާހަކަ” ޖާބިރު ވިދާޅުވިއެވެ.


BML in edhunu gothah Civil Court akun amureh nere nudhin\nބީއެމްއެލްގެ އިސްވެރިން މަޖިލީހުގެ ކޮމެޓީގައި--\nބީއެމްއެލުން އެދުނު ގޮތަށް ސިވިލް ކޯޓަކުން އަމުރެއް ނެރެ ނުދިން\nތަހުގީގީ އިދާރާތަކަށް މައުލޫމާތު ފޯރުކޮށްދިނުމާއި ގުޅޭ ގޮތުން ޝަރީއަތުން ގޮތެއް ކަނޑައެޅެންދެން ބޭންކް އޮފް މޯލްޑިވްސް (ބީއެމްއެލް) ގެ މުވައްޒަފުންނަށް ފިޔަވަޅު އެޅުން ހުއްޓުވުމުގެ ވަގުތީ އަމުރު ނެރެދެވެން ނެތް ކަމަށް ކަނޑައަޅައި ހުކުމްކޮށްފި އެވެ.\nއެފަދަ އަމުރަކަށް ބީއެމްއެލުން އެދުނީ ރައީސް އިބްރާހިމް މުހައްމަދު ސޯލިހު އުފައްދަވާފައިވާ އެސެޓް ރިކަވަރީ ކޮމިޝަނާ ދެކޮޅަށް އެ ބޭންކުން ސިވިލް ކޯޓަށް ހުށަހެޅި މައްސަލައަކާއި ގުޅިގެން ބޭއްވި ޑިސްޕިއުޓް މަރުހަލާގައެވެ.\nބީއެމްއެލުން ސިވިލް ކޯޓަށް ހުށަހެޅީ ދެ އެކައުންޓެއްގެ މަޢޫލޫމާތު އޮޅުންފިލުވުމަށް އެސެޓް ރިކަވަރީ ކޮމިޝަންގެ ފަރާތުން ބޭންކުގައި އެދިފައިވުމުން އެކަމުގައި ގޮތެއް ކަނޑައަޅައި ދިނުމަށް އެދިއެވެ. މި މައްސަލައަށް އޭސީސީން ވެސް ވަނީ ތަދައްޚުލުވެފަ އެވެ.\nތަހުގީގީ އިދާރާތަކުން ބަލަމުންދާ މައްސަލަތަކުގައި ބޭންކް އޮފް މޯލްޑިވްސް އިން ހޯދަން ބޭނުންވާ ބައެއް މަޢުލޫމާތު ހޯދުމަށް ބޮޑެތި ދަތިތަކެއް ކުރިމަތިވަމުން އަންނަ ކަމަށް ފުލުހުންނާއި، އެންޓި-ކޮރަޕްޝަން ކޮމިޝަންގެ ފަރާތުން ރައްޔިތުންގެ މަޖިލީހުގެ މާލިއްޔަތު ކޮމިޓީގައި ވަނީ ވިދާޅުވެފަ އެވެ.\nއެ ކޮމެޓީގައި ވާހަކަ ދައްކަވަމުން ފުލުހުން އަދި އޭސީސީން ވަނީ ބީއެމްއެލްގެ އެ ނިންމުމުގެ ސަބަބުން ކުރިއަށް އޮތް ތަނުގައި ތަހުގީގީ އިދާރާތަކުން ތަހުގީގު ކުރާ މައްސަލަތައް ނިންމުމަށާއި އިންސާފު ހޯދުމަށް ވަރަށް ބޮޑެތި ދަތިތަކާއި ކުރިމަތިލާން ޖެހޭނެ ކަމަށް ބުނެފަ އެވެ.\nސިވިލް ކޯޓުން އެފަދައިން ހުކުމް ކޮށްފައިވާއިރު ރައްޔިތުންގެ މަޖިލީހަށް ދޮގު މައުލޫމާތު ދިން ކަމަށް ތުހުމަތުކޮށް ބީއެމްއެލްގެ ޑެޕިއުޓީ ސީއީއޯ މުހައްމަދު ޝަރީފްގެ މައްސަލައެއް ފުލުހުންނަށް ވަނީ ހުށަހަޅާފަ އެވެ. އަދި އެ މައްސަލަ ފުލުހުން މިހާރު ގެންދަނީ ތަހުގީގު ވެސް ކުރަމުންނެވެ.\nއެމްއެމްޕީއާރްސީ މެދުވެރިކޮށް ހިންގި ބޮޑު ހިޔާނާތުގެ ފައިސާ އެސްއޯއެފް ނަމަކަށް ކިޔާ ކުންފުންޏެއްގެ އެކައުންޓަށް ޖަމާ ކުރުމުގައި ބީއެމްއެލްގެ މުވައްޒަފުންގެ އަތެއްވާ ކަމަށް އެންޓި ކޮރަޕްޝަން ކޮމިޝަން (އޭސިީސީން) ވެސް ވަނީ މަޖިލީހުގައި ބުނެފަ އެވެ. އެގޮތުން އެމްއެމްޕީއާރުސީ ހިޔާނާތުގައި ބީއެމްއެލްގެ 38 މުވައްޒަފުން ޝާމިލްވާ ކަމަށް މާލިއްޔަތު ކޮމެޓީގައި އޭސީސީގެ ރައީސް މުއައްވިޒު ރަޝީދު ވަނީ ވިދާޅުވެފަ އެވެ.\nބީއެމްއެލް ކޮރަޕްޝަން އެމްއެމްޕީއާރުސީ ހިޔާނާތް ހިޔާނާތްބަލާ ކޮމިޝަން ސިވިލް ކޯޓު


Hakathaige bilu raees thasdheeq kuravvaifi.\nހަކަތައިގެ ބިލު ރައީސް ތަސްދީޤު ކުރައްވައިފި\nމި ބިލަކީ 2021 ސެޕްޓެންބަރު މަހުގެ 21 ވީ އަންގާރަ ދުވަހު ބޭއްވި ރައްޔިތުންގެ މަޖިލީހުގެ މި އަހަރުގެ ތިންވަނަ ދައުރުގެ 16 ވަނަ ޖަލްސާގައި ފާސްކުރެއްވި ބިލެކެވެ.\nދިވެހިރާއްޖޭގެ ހަކަތައިގެ ޤާނޫނަށް ޢަމަލުކުރަން ފެށުމާއެކު، މު ބޭނުންތަކުގެ ޚިދުމަތާބެހޭ ޤާނޫނު އުވޭނެކަމަށް މި ޤާނޫނުގައި ބަޔާންކޮށްފައިވެއެވެ. އަދި މި ޤާނޫނުގެ ދަށުން ހަދަންޖެހޭ ގަވާއިދުތައް، މި ޤާނޫނަށް ޢަމަލުކުރަން ފަށާ ތާރީޚުން ފެށިގެން ގިނަވެގެން 12 (ބާރަ) މަސްދުވަހުގެ ތެރޭގައި ހަދައި، ޢާންމުކޮށް ޝާއިޢުކުރަންވާނެކަމުގައިވެސް މި ޤާނޫނުގައި ބަޔާންކޮށްފައިވެއެވެ.\nހަކަތައިގެ ބިލު, ރައީސް ޞާލިހު


ބާޒާރަށް އައިޕޮޑް ނެރުނު ހުއްޓާލަން އެޕަލްއިން ނިންމައިފި ބާޒާރަށް އައިޕޮޑް ނެރުނު ހުއްޓާލަން އެޕަލްއިން ނިންމައިފި\nބާޒާރަށް އައިޕޮޑް ނެރުނު ހުއްޓާލަން އެޕަލްއިން ނިންމައިފި\nއެޕަލް ޓަޗް އައިޕޮޑެއް\nލަވައާއި މުއިޒިކް އަޑުއެހުމަށް އިންޤިލާބީ ބަދަލެއް ގެނެސްދިން "އައިޕޮޑް" ބާޒާރަށް ނެރުން ހުއްޓާލުމަށް އެޕަލް ކުންފުނިން ނިންމައިފިއެވެ.\nއެޕަލް ކުންފުނިން އަންގާރަދުވަހު ނެރުނު ބަޔާނެއްގައި ބުނީ އެކުންފުނިން ބާޒާރަށް މިހާރު ނެރެމުންދާ އައިޕޮޑްގެ އެންމެފަހު މޮޑެލް ބާޒާރަށް ނެރުން ހުއްޓާލުމަށް ނިންމާފައިވާކަމަށެވެ.\nއެޕަލް އައިޕޮޑްގެ އެންމެފަހުން ނެރުނު މޮޑެލް ބާޒާރަށް ނެރުން ހުއްޓާލުމަށް އެޕަލްއިން ނިންމުމާއެކު، މުއިިޒިކީ ދުނިޔެއަށް އިންގިލާބީ ބަދަލެއް ގެނެވުނު އައިޕޮޑަށް ނިމުމެއް އަންނާނެއެވެ. އެޕަލްއިން ބުނީ އައިޕޮޑް އުފެއްދުން ހުއްޓާލިނަމަވެސް، އުފައްދާފައިވާ އައިޕޮޑްތަކުގެ ސްޓޮކް ހުސްވަންދެން ކަސްޓަމަރުންނަށް އައިޕޮޑް ގަންނަން ލިބޭނެކަމަށެވެ.\nއައިޕޮޑް ނެރުން ހުއްޓާލިނަމަވެސް، އައިޕޮޑުން ކުރެވޭނެ ހުރިހާ ބޭނުމެއް އެޕަލްގެ އެހެން ޑިވައިސްތައްކަމަށްވާ، އައިފޯނު، އައިޕެޑް އަދި އެޕަލް ވޮޗުން ކުރެވޭނެއެވެ. އެހެންކަމުން އައިޕޮޑް ނެތިގެން ނުވާނެކަމެއް ނޯންނާނެކަމަށް އެޕަލްއިން ޤަބޫލުކުރެއެވެ.\nއެޕަލް އައިޕޮޑް އެންމެފުރަތަމަ ބާޒާރަށް ނެރުނީ އެޕަލްގެ ބާނީގެ ސްޓީވް ޖޮބްސްގެ މޭސްތިރިކަމުގެ ދަަށުން 2001 ވަނަ އަހަރުއެެވެ. ގެންގުޅެން ފަސޭހަ، ކުޑަކުޑަ ޑިވައިސްއަކަށް އައިޕޮޑް ވެގެންދިޔައިރު، އެތައް ހާސް ލަވައެއް ރައްކާކުރެވޭ އައިޕޮޑްއާއެކު ކުރިން ލަވަ އަޑުއަހަން ގެންގުޅުނު ފަހަރަކު ސީޑީއެއް ލައްވާ ވޯކްމަންތަކުގެ ބޭނުން ކެނޑުނެވެ.\nއެޕަލްއިން ބުނާގޮތުން 2001 ވަނަ އަހަރު ލޯންޗުކުރި އައިޕޮޑުގެ 100 މިލިއަން ޑިވައިސް 2007 ވަނަ އަހަރުގެ ނިޔަލަށް ވިއްކާފައިވެއެވެ.\nދުނިޔޭގެ އެންމެ މުއްސަނދި އަދި އެންމެ އީޖާދީ ކުންފުނިތަކުގެ ތެރޭގައި އެޕަލް ހިމެނޭއިރު، އެކުންފުނިން ދަނީ ޓެކްނޮލޮޖީގެ ބާޒާރަށް އީޖާދީ އެތަކެއް އުފެއްދުންތައް ނެރެމުންނެވެ. އެގޮތުން މިހާރު އެކުންފުނީގެ އުފެއްދުންތަކުގެ ތެރެއިން އެންމެ މަޤްބޫލުކަން ބޮޑީ އެޕަލް އައިފޯނެވެ.


ކޮވިޑް 19 ރާއްޖޭގެ ރަށްރަށުގައި ހަލުވުކަމާއެކު ފެތުރުން ކޮންޓްރޯލް ކުރުމަށްޓަކައި މާލެ ޝަރަޙައްދުފިޔަވާ ރާއްޖޭގެ ރަށްށުގައި ޙާއްޞަ ފިޔަވަޅުތަކެއް އެޗް. ޕީ. އޭ ގެ ނަމްބަރު 2020/36 ވަނީ އަންގާފައެވެ. އަދި އެޗް. ޕީ. އޭގެ ނަމްބަރު 2020/39 އެންގުމުންވަނީ ކޮވީޑް 19 އިން ރައްކާތެރިވުމަށް ޙާއްސަ ފިޔަވަޅުތަކެއް އުޅުމަށް ކައުންސިލްތަކާއި ހަވާލުކޮށްފައެވެ. މިގޮތުން މިކައުންސިލްގެ ނަމްބަރު (IUL)342/2020/43 އިޢުލާނާއި ކައުންސިލްގެ ނަމްބަރު (IUL)342/2020/47 އިޢުލާނުންވާނީ ޟަރޫރީ ބޭނުމެއް ނެތި ރަށުތެރޭގައި ނޫޅުމަށް އަންގާ އިޢުލާންކޮށްފައެވެ. ނަމަވެސް މަދު ބައެއްގެ ފަރާތުން ކައުންސިލްގެ އެންގުތަކާއި ޚިލާފަށް ޢަމަލުތަށް ބަހައްޓާތީވެ، މިކަން މިގޮތަށް ނުކުރުމަށް އަންގާ ހަނދާންކޮށްދެމެވެ. މިގޮތުން ޟަރޫރީ ބޭނުމެއް ނެތި ހަވީރުގެ ގަޑިތަކާއި އެހެނިހެން ގަޑިތަކުގައި މީހުން މަގުމަތީގައި ނިކުމެ އުޅުމާއި ފިނިބުރުޖެހުމަށް ސައިކަލް ދުއްވާ ހެދުމަކީ މަނާކަމެކެވެ.\nމިއެންގުތަކާއި ޚިލާފްވާފަރާތްތަށް ޤާނޫނު ނަމްބަރު 2010/7 (ދިވެހި ރާއްޖޭގެ އިދާރީ ދާއިރާތަށް ލާމަރުކަޒީ އުޞޫލުން ހިންގުމުގެ ޤާނޫނު) އިން ކައުންސިލަށް ލިބިދޭ ބާރުގެ ދަށުން އެފަރާތަކަށް ނަސޭޙަތްތެރިވުމަށްފަހު -/500ރ އާއި -/5000ރ ދެމެދުގެ އަދަދުން ޖޫރިމަނާކުރެވޭނެއެވެ.\nއަދި ދަންނަވަމެ، އަޅުގަނޑުމެންގެ މިރަށް ކޮވިޑް 19 އިން ރައްކާތެރިކުރުމަށް ކައުންސިލާއި ޓާސްކުފޯސްއިން މިކުރަމުންދާ މަސައްކަތަށް އެއްބާރުލުމާއި އެހީތެރިކަން ދެއްވުން އެދި ނިހާޔަތަށް އާދޭހާއެކު ދެންނެވީމެވެ.\n6 ރަމަޟާން 1441\n28 އޭޕްރީލް 2020\nޕަބްލިޝްކުރި ތާރީޚު: 14 މޭ 2020


Suarez ge hatrick aa eku Barcelona ah rangalhu feshumeh | Mihaaru\nސުއަރޭޒްގެ ހެޓްރިކާ އެކު ބާސެލޯނާ އަށް ރަނގަޅު ފެށުމެއް\n21 އޯގަސްޓް 2016 - 11:07\nރޭގެ މެޗުގައި ބާސެލޯނާގެ ލިއޮނަލް މެސީ ދެ ލަނޑު ޖެހިއިރު އަނެއް ލަނޑު ޖެހީ ތުރުކީގެ މިޑްފީލްޑަރު އާޑާ ޓުރާން އެވެ. ބެޓިސްގެ ދެ ލަނޑު ޖެހީ ރުބެން ކާސްޓްރޯ އެވެ.\nބާސެލޯނާގެ ކޯޗު ލުއިސް އެންރީކޭ ބުނީ އޭނާގެ ޓީމުގެ ފަރާތުން ފެނުނީ އުއްމީދު ކުރިވަރަށް ވުރެން ރަނގަޅު ކުޅުމެއް ކަމަށެވެ.\n"އާ ސީޒަނަށް އަހަރެމެން ފަރިތަކުރުންތައް ފެށީ ލަހުން. އެހެންވެ އުއްމީދެއް ނުކުރަން މިހާ އަވަހަށް ޓީމު ކުރީގެ ލެވެލަށް ފިޓްނަސް އަންނާނެ ކަމަށް. އެކަމަކު މި މެޗުން ފެނިއްޖެ ޓީމު ކުޅުންތެރިން ކުރި ހިތްވަރު. މެސީ އާއި ސުއަރޭޒް ދައްކުވައިދީފި އެ ދެ ކުޅުންތެރިންނަށް މިދިޔަ ސީޒަނުގައި ދެއްކި ކުޅުން މި އަހަރު ވެސް ތަކުރާރުކުރެވޭނެކަން،" އެންރީކޭ ބުންޏެެވެ.\nބެޓިސްގެ ކޯޗު ގަސް ޕޮޔެޓް ބުނީ މެޗުގެ ކުރިން ވެސް މެސީ އާއި ސުއަރޭޒް ހިފަހައްޓަން އުނދަގޫވާނެކަން އެނގޭ ކަމަށެވެ.\n"ފުޓްބޯޅަ ސަޕޯޓަރެއް މެސީ ކުޅޭތަން ބަލަން ޝައުގުވެރިވާނެ. އެކަމަކު އަހަރެން މިއީ އިދިކޮޅު ޓީމުގެ ކޯޗު. އެހެންވުމުން އަހަރެންގެ މަސައްކަތްކުރީ މެސީ ހުއްޓުވާން. އެކަމަކު ފެނުނީ ސުއަރޭޒާއި މެސީގެ ތަފާތުކަން،" ޕޮޔެޓް ބުންޏެވެ.\nސްޕެނިޝް ލީގުގައި ރޭ ކުޅުނު އަނެއް މެޗުތަކުގެ ނަތީޖާ އަށް ބަލާއިރު ގްރަނާޑާ އާއި 1-1 އިން ވިޔަރެއާލް އެއްވަރުވިއިރު، އެސްޕަންޔޯލް އަތުން ސެވިއްޔާ މޮޅުވީ 6-4 އިންނެވެ.


Passport forge koggen raajje etherevaan ulhenikoh hifahattaifi | Mihaaru\nވެލާނާ އިންޓަނޭޝަނަލް އެއާޕޯޓުގައި ކޮވިޑްގެ އަލާމަތްތައް ބަލަން ބަހައްޓާފައި ހުރި ހެލްތު ކިއޯސްކެއް: -- ފޮޓޯ: ނިޝާން އަލީ/ މިހާރު\nޕާސްޕޯޓް ފޯޖްކޮށްގެން ރާއްޖެ އެތެރެވާން އުޅެނިކޮށް ހިފަހައްޓައިފި\n27 ޖުލައި 2020 - 22:067comments\nޕާސްޕޯޓް ފޯޖްކޮށްގެން ރާއްޖެ އެތެރެވާން އުޅުނު ބިދޭސީއަކު، އިމިގްރޭޝަނުން މިއަދު ހިފަހައްޓައިފި އެވެ.\nއެ އިދާރާ އިން ކުރި ޓްވީޓެއްގައި ބުނީ، ސައްހަ ޕާސްޕޯޓަކަށް ބަދަލު ގެނެސްގެން ރާއްޖެ އެތެރެވާން މަސައްކަތްކުރި 40 އަހަރުގެ ފިރިހެނެއް ހިފަހައްޓާފައިވާ ކަމަށެވެ. ނަމަވެސް އެއީ ކޮން ގައުމެއްގެ މީހެއް ކަމެއް ނުބުނެ އެވެ.\nއެ މީހާގެ ފޮޓޯ އިމިގްރޭޝަނުން ވަނީ ސޯޝަލް މީޑިއާގައި އާންމުކޮށްފަ އެވެ.\nއެހެން ޕާސްޕޯޓެއްގެ ބައެއް ނަކަލުކޮށްގެން ރާއްޖެ އެތެރެވާން އުޅުނު ބިދޭސީއަކު ވެސް މިދިޔަ އަހަރުގެ އޮކްޓޯބަރު މަހުގެ ތެރޭގައި ހިފެހެއްޓި އެވެ. އޭގެ ކުރިން އެހެން މީހެއްގެ ޕާސްޕޯޓު ބޭނުންކޮށްގެން ރާއްޖެ އެތެރެވާން އުޅުނު ދެ މީހަކު މިދިޔަ އަހަރުގެ ސެޕްޓެމްބަރު މަހު ހިފެހެއްޓި އެވެ.\nސައްޙަ ޕާސްޕޯޓަކަށް ބަދަލު ގެނެސްގެން (forged passport) ރާއްޖެ އެތެރެވުމަށް މަސައްކަތްކުރި ބިދޭސީއެއް ހުއްޓުވައިފި. pic.twitter.com/bFYXO9mri8\n— Maldives Immigration (@ImmigrationMV) July 27, 2020\nއިތުރު ލިޔުންތައް ބިދޭސީން ބޯޑާ ކޮންޓްރޯލް ސިސްޓަމް މޯލްޑިވްސް އިމިގްރޭޝަން


Dholhu aharuge verikameh Ibu ah nuhingeyne: Kaanal Nasheed | Mihaaru\nހުޅުމާލޭގައި ރޭ ބޭއްވި ޖަލްސާގައި ކާނަލް ނަޝީދު (ވ-2) އަދި މެމްބަރު ޔާމީން (ކ-2) އަދި އެޗްޑީސީގެ ސީއޯއޯ ބުންޔާމީން (ކ) ބައިވެރިވެވަޑައިގަންނަވަނީ. - ފޮޓޯ: ޕީޕީއެމް\nދޮޅު އަހަރުގެ ވެރިކަމެއް އިބޫ އަށް ނުހިންގޭނެ: ކާނަލް ނަޝީދު\n11 އޯގަސްޓް 2018 - 11:51 20 comments\nވެރިކަން ކުރާ ޕީޕީއެމުން ހުޅުމާލޭގައި ބޭއްވި ޖަލްސާގައި، އިދިކޮޅު ކެންޑިޑޭޓަށް ފާޑުވިދާޅުވަމުން، ދޮޅު އަހަރެއްގެ ސަރުކާރަކަށް ނަޝީދު އިޝާރާތް ކުރެއްވީ، އިދިކޮޅު ސިޔާސީ ޕާޓީތައް ތަމްސީލު ކުރާ ގޮތަށް، މި އަހަރުގެ ރިޔާސީ އިންތިޚާބަށް ފަހު ދޮޅު އަހަރުގެ މުއްދަތަކަށް އެއްބައިވަންތަ ކަމުގެ ސަރުކާރެއް އުފެއްދުމަށް އެމްޑީޕީގެ މެނިފެސްޓޯ ގައި ހިމަނާފައިވާތީ އެވެ.\nއެ މެނިފެސްޓޯގައި ބުނެފައި ވަނީ އެއްބައިވަންތަ ކަމުގެ ސަރުކާރުގެ ދޮޅު އަހަރު ވާނީ ރައްޔިތުން އިތުބާރު ކުރާ، މިނިވަން މުއައްސަސާތަކެއް ބިނާ ކުރާނެ ދުވަސްތަކަކަށް ކަމަށެވެ. އަދި އެއީ، ގިނަ ސިޔާސީ ޕާޓީތަކަކަށް ގާނޫނީ ހައިސިއްޔަތު ލިބޭނެ ދުވަސްތަކަކަށް ވާނެ ކަމަށް ވެސް މެނިފެސްޓޯގައި ވެ އެވެ. އެކަމަކު، ރިޔާސީ އިންތިޚާބަށް އެމްޑީޕީން އިދިކޮޅު އެހެން ފަރާތްތަކާ ގުޅިގެން މަސައްކަތް ކުރާއިރު، ދޮޅު އަހަރުގެ ސަރުކާރެއް އެކުލަވައިލުމާ މެދު އެ ކޯލިޝަންގެ ބައެއް އިސްވެރިންގެ ހިޔާލު ތަފާތެވެ.\nހުޅުމާލޭގައި ޕީޕީއެމުން ރޭ ބޭއްވި ކެމްޕެއިން ޖަލްސާ. - ފޮޓޯ: ޕީޕީއެމް\nއެމްޑީޕީގެ މެނިފެސްޓޯއަށް ފާޑު ކިޔައި، ނަޝީދު ވިދާޅުވީ އިބޫ އަށް ފަސް އަހަރުގެ ދައުރެއް ލިބިވަޑައިނުގަތުމަކީ މައްސަލައެއް ކަމަށެވެ. އަދި އިބޫ ވެރިކަމަށް ވަޑައިގެންފިނަމަ، "ބޯކިބާ ބަހާހެން" އެކި ޕާޓީތަކަށް ބައި އަޅަން ޖެހޭނެ ކަމަށް ވެސް ކާނަލް ނަޝީދު ވިދާޅުވި އެވެ.\n"އަނެއްކާ ދޮޅު އަހަރު ފަހުން އިންތިހާބު ބާއްވަން ރައްޔިތުންގެ ޓެކްސް ފައިސާއިން އެތައް މިލިއަން ރުފިޔާއެއް ހަރަދު ކުރަން ޖެހޭ. އިބޫ އަށް އާއެކޭ ބުނެވޭކަށް ނެތް ދޮޅު އަހަރު ފަހުން ހޭދަކުރަން ޖެހޭ ހޭދަ ބޮޑުކަމުން...ރައީސުލްޖުމްހޫރިއްޔާއަކު، ހޮވަނީ ދޮޅު އަހަރަށް ސޮދަގާތް ކުރާކަށް ނޫން،" ނަޝީދު ވިދާޅުވި އެވެ.\nގައުމުގެ އިގްތިސާދަށް ބަލާއިރު، އިރުއިރުކޮޅާ އިންތިހާބެއް ބޭއްވުމަކީ ރަނގަޅު ކަމެއް ނޫން ކަމަށް ކުރިން، އެމްޑީޕީގައި ގިނަ ދުވަސްތަކެއް ވަންދެން މަސައްކަތް ކުރެއްވި ކާނަލް ނަޝީދު ވިދާޅުވި އެވެ.\nއޭނާ ވިދާޅުވި ގޮތުގައި މިހާތަނަށް ޖެހި ހިސާބުތަކުން، އަންނަ މަހުގެ 23 ގައި އޮންނަ ރިޔާސީ އިންތިހާބު ރައީސް އަބްދުﷲ ޔާމީނަށް ނާކާމިޔާބުވެވަޑައިގަންނަވާ ގޮތަކަށް އެއްވެސް ހިސާބެއް ނުފެނުނެވެ. އަދި ހަމަޖެހުން ގާއިމު ކުރެވޭނީ މިހާރު ވެރިކަން ކުރައްވަން ތިއްބެވި އިލްމީ، ގާބިލް ބޭފުޅުންނަށް ކަމަށް އޭނާ ވިދާޅުވި އެވެ.\nނަޝީދު ވިދާޅުވީ އިދިކޮޅު ވެރިކަމެއްގައި އަބަދު އޮންނާނީ ކޯޅުން ކަމަށެވެ. އިދިކޮޅު ފަރާތްތަކުން ބޭނުންވަނީ ގައުމަށް ހިދުމަތް ކުރުމުގެ ބަދަލުގައި އާރާއި ބާރު ކަމަށް އޭނާ ވިދާޅުވި އެވެ.\nރޭގެ ޖަލްސާގައި ރައްޔިތުންގެ މަޖިލިހުގެ ވެލިދޫ ދާއިރާގެ މެމްބަރު އަބްދުﷲ ޔާމީން ރަޝީދު ވިދާޅުވީ އިދިކޮޅު ފަރާތްތަކަށް ވެރިކަމަށް އައިސް، ޖަޒީރާ ރާއްޖެއެއް ނުހިންގޭނެ ކަމަށާއި އިދިކޮޅު ކޯލިޝަންގެ ކެންޑިޑޭޓު އިބޫއަކީ ކުރީގެ ރައީސް މުހައްމަދު ނަޝީދުގެ ޕަޕެޓެއް ކަމަށެވެ.\nއިބޫ އިއްޔެ، މާލޭގައި ދިރިއުޅޭ ރައްޔިތުންނާ ބައްދަލު ކުރައްވަނީ. - ފޮޓޯ: މިހާރު\nޔާމީން ވިދާޅުވީ އެމްޑީޕީގެ ތިން އަހަރުގެ ވެރިކަމަށް "އަތް ޖައްސަވަން" އިބޫ ހުންނެވި އިރު، ޒުވާނުންނަށް ކޮށްދިން އެއްވެސް ކަމެއް ނެތް ކަމަށެވެ. އެހެންކަމުން، އިދިކޮޅު ވެރިކަމެއްގައި ޒުވާނުންނަށް ކަންކަން ކޮށްދޭނެ ކަމަށް ވައުދުވިޔަސް އެއްވެސް ކަމެއް ކޮށްނުދެވޭނެ ކަމަށް އޭނާ ވިދާޅުވި އެވެ. އަދި އިދިކޮޅު ކޯލިޝަންގެ މެނިފެސްޓޯއަކީ "ލާދީނީ މެނިފެސްޓޯ" އެއްގެ ގޮތުގައި އޭނާ ސިފަ ކުރެއްވި އެވެ.\n"ޒުވާނުންގެ މެނިފެސްޓޯއެއް ގެނެސްދީ ޒުވާނުންނަށްޓަކައި ކަންކަން ފަހިކޮށްދީ ޒުވާނުންގެ ސަހަރުގެ ގޮތުގައި ތަރައްގީވެގެން ދިޔައީ ރައީސް ޔާމީންގެ ސަރުކާރުގައި. ދެން މީގެ ކްރެޑިޓް އިބްރާހިމް މުހައްމަދު ސޯލިހް ނަންގަވަން އުޅޭނެ ކަމެއް ނެތް،" ރައްޔިތުންގެ މަޖިލިހުގެ އިންތިހާބުގައި އެމްޑީޕީގެ ޓިކެޓުގައި ވާދަކުރައްވައިގެން، އިންތިހާބު ކާމިޔާބު ކުރައްވައި ފަހުން، ޕީޕީއެމާ ގުޅިވަޑައިގެންނެވި ޔާމީން ވިދާޅުވި އެވެ.\nޔާމީން ވިދާޅުވި ގޮތުގައި، އެމްޑީޕީގެ ތިން އަހަރު ދުވަހުގެ ވެރިކަމުގައި ނުކޮށްދެވުނު ކަމެއް ކުރަން، އިދިކޮޅު ފަރާތްތަކަށް ފުރުސަތު ނޯންނާނެ އެވެ. ރައްޔިތުން ތިބީ "ބްރޭންޑަޑް" ދިރިއުޅުމެއް އުޅުމަށް ބޭނުންވެފައި ކަމަށާއި އެމީހުން ތިބީ ރައީސް ޔާމީންގެ ފަހަތްޕުޅުގައި ކަމަށް ވެސް ޔާމީން ވިދާޅުވި އެވެ.\nހުޅުމާލޭގައި ރޭ ބޭއްވި ޖަލްސާގައި އެ އަވަށުގައި ދިރިއުޅޭ މީހުން ބައިވެރިވަނީ. - ފޮޓޯ: ޕީޕީއެމް\nރައީސް ޔާމީން ދެވަނަ ދައުރަކަށް އިންތިހާބުވެވަޑައިގެންފިނަމަ، ޒުވާނުންނަކީ "ފުޓްބޯޅަ ކުޅެލައިގެން، އަމިއްލަވަންތަކަމާއެކު"، ރަނގަޅު ވަޒީފާއެއްގައި އުޅޭ ބަޔަކަށް ވާނެ ކަމަށް އޭނާ ވިދާޅުވި އެވެ. އަދި ޒުވާނުން މަގުމައްޗަށް ބިތްޖެހިފައި ތިބޭތަން ދެކެން ބޭނުން ނުވާ ކަމަށް އޭނާ ވިދާޅުވި އެވެ.\nޔާމީން ވިދާޅުވީ އެމްޑީޕީއަކީ އިސްލާމް ދީނަށް ފުރައްސާރަ ކުރާ ފިކުރުގެ ބައެއް ކަމަށާއި އެ ފަލްސަފާއަށް އެއްވެސް ބަދަލެއް އައިސްފައި ނުވާ ކަމަށެވެ. އެމްޑީޕީން ފަހުރުވެރިކަމާއެކު "ދިވެހިރާއްޖެ" ކިޔުމުގެ ބަދަލުގައި "އަނެއް ދިވެހިރާއްޖެ" އާއި "ޖަޒީރާ ރާއްޖެ" ކިޔާތީ ޔާމީން ފާޑު ވިދާޅުވި އެވެ.\n"ޖަޒީރާ ކޮންސެޕްޓަކީ ދިވެހިން އަޑު އެހި ކޮންސެޕްޓެއް ނޫން. މިއީ ރާއްޖެ ހިންގޭނެ ކޮންސެޕްޓެއް ނޫން. އެކަމަކު، ދޮން މީހުން އުޅޭ ގޮތަށް އުޅެންވެގެން އެހެން ކިޔަނީ،" ހުޅުމާލޭގައި ދިރިއުޅޭ ގިނަ އަދަދެއްގެ ބަޔަކު ބައިވެރިވި ޖަލްސާގައި ޔާމީން ވިދާޅުވި އެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް ރައީސް އިބްރާހިމް މުހައްމަދު ސޯލިހް ޕީޕީއެމް ޕީޕީއެމް ކެމްޕޭން ރައީސް އަބްދުﷲ ޔާމީން ކުރީގެ މެމްބަރު އަބްދުﷲ ޔާމީން ރަޝީދު


Aailaa Ge Nugabool Gai Kaiveni Kurumun Anhenakah Adhabdheefi - Vaguthu\nއާއިލާގެ ނުގަބޫލްގައި ކައިވެނި ކުރުމުން އަންހެނަކަށް އަދަބު ދީފި\nއާއިލާގެ ނުރުހުމުގައި ކައިވެނިކޮށް ދިރިއުޅެމުންދާ އެތައް ބަޔަކު އެބަތިއްބެވެ. އާއިލާ ނުރުހޭ މީހަކާއި ކައިވެނިކޮށްގެން އުޅޭ މީހުންވެސް އުޅެއެވެ. އާއްމުކޮށް މިގޮތަށް ކުރެވޭ ކައިވެނި ތަކަކީ މާބޮޑަށް ލޯބިވުމުގެ ސަބަބުން އާއިލާ ނުގަބޫލުވި، ނަމަވެސް ދެ މީހުން އެކަކު އަނެކަކަށް އުޅެވެން ފެންނާތީ ކުރާ ކައިވެނި ތަކެވެ.\nމިގޮތަށް ކުރާ ކައިވެނިތަކުގެ ސަބަބުން އާއިލާގެ ގުޅުން ކެނޑިގެން ދާ ފަހަރުވެސް އާދެއެވެ. ނަމަވެސް މި ދެ މަފިރިންނަށް ދިމާވީ އެހެނެއް ނޫނެވެ. އާއިލާ ނުގަބޫލު މީހަކާއި، ކައިވެނި ކުރި އަންހެނެއްގެ ގަޔަށް ބަޑި ޖަހާފައި މި ވަނީ އޭނާގެ ބޭބެއެވެ.\nއިންޑިއާގެ އުއްތަރްޕަރަދޭޝްގައި މި ހާދިސާ ހިނގާފައި ވަނީ، އެ އަންހެން މީހާ މަސައްކަތު ދިއުމަށް މަގުމައްޗަށް ނުކުމެ އުޅެނިކޮށެވެ.\nރިޕޯޓްތައް ބުނާގޮތުގައި، އެ އަންހެން މީހާގެ ގަޔަށް ބަޑިޖަހާފައި ވަނީ، އޭނާގެ ބޭބެއެވެ. އެ އަންހެން މީހާއަށް މިހާރު ހޮސްޕިޓަލްގައި ފަރުވާދެމުން އަންނައިރު، އޭނާގެ ހާލު ވަރަށް ސީރިއަސްކަމަށް ރިޕޯޓްތައް ބުނެއެވެ.\nލޯބީގެ ގޮތުން ގުޅިގެން އުޅުނު މި ދެމަފިރިން ކައިވެނިކޮށްފައި ވަނީ މީގެ ދުވަސްކޮޅެއް ކުރިންނެވެ. އަންހެން މީހާގެ އާއިލާއިން އެކަމާއި ވަނީ ވަރަށް ބޮޑަށް ނުރުހިފައެވެ.\nފުލުހުން ބުނީ، އެ މައްސަލަ ވަރަށް ސީރިއަސް މައްސަލައެއްގެ ގޮތުގައި ބަލަމުން އަންނަ ކަމަށެވެ. އަދި އެ އަންހެން މީހާގެ ބޭބެ ހައްޔަރުކޮށްފައިވާކަމަށްވެސް ފުލުހުން ބުންޏެވެ.


މިކްސް ޓީމް އިވެންޓުގެ ޗެމްޕިއަންކަން އިންޑިއާއިން ހޯދައިފި މިކްސް ޓީމް އިވެންޓުގެ ޗެމްޕިއަންކަން އިންޑިއާއިން ހޯދައިފި\nމިކްސް ޓީމް އިވެންޓުގެ ޗެމްޕިއަންކަން އިންޑިއާއިން ހޯދައިފި\nޓީމް މިކްސް އިވެންޓުގެ ޗެމްޕިއަން އިންޑިއާ ފޮޓޯ / ޕީއެސްއެމް\nލިނިންގ ސައުތް އޭޝިއަން އަންޑާ 21 ރީޖަނަލް ބެޑްމިންޓަން ޗެމްޕިއަންޝިޕްގެ މިކްސް ޓީމް އިވެންޓުގެ ޗެމްޕިއަންކަން އިންޑިއާ ހޯދައިފިއެވެ.\nއައްޑޫ ސިޓީގައި މިހާރު ކުރިއަށްދާ މުބާރާތުގައި، އިންޑިއާއިން ޗެމްޕިއަންކަން ހޯދީ ފައިނަލް ޓައީގައި ލަންކާގެ މައްޗަށް ފަހަތުން އަރައި3ގޭމު 1 ގޭމުން ކުރިހޯދައިގެންނެވެ.\nއިންޑިއާ އާއި ލަންކާ ވާދަކުރި ފައިނަލް ޓައީގެ ފިރިހެން ސިންގަލްސް ގޭމް ކާމިޔާބުކުރީ ލަންކާއިންނެވެ. ފިރިހެން ސިންގަލްސްގައި އިންޑިއާއިން ނިކުތީ ސައި ޗަރަން ކޯޔާއެވެ. ސްރީލަންކާއިން ނިކުތީ ރަންތުޝްކާ ސުސިންދުއެވެ. މިމެޗު ސުސިންދު ކާމިޔާބުކުރީ ސީދާ ދެސެޓުންނެވެ. މެޗުގެ ދެސެޓުވެސް ސުސިންދު ގެންދިޔައީ 21-17 އިންނެވެ.\nފުރަތަމަ ގޭމް ލަންކާއިން ކާމިޔާބުކުރި ނަމަވެސް އިންޑިއާއިން ދެވަނަ ގޭމް ކާމިޔާބުކޮށް އުންމީދު އައުކުރިއެވެ. ދެވަނަ ގޭމްގައި، އަންހެން ސިންގަލްސްއަށް ލަންކާއިން ނިކުތީ ހަސާރާ ޗަތުމްހަރީއެވެ. އިންޑިއާއިން ނިކުތީ ޒުވާން އުންމީދީ ކުޅުންތެރިޔާ މަންސީ ސިންގްއެވެ. އުމުރުން އެންމެ 14 އަހަރުގެ މަންސި ސިންގް ގޭމް ކާމިޔާބުކުރީ ފަސޭހަކަމާއިއެކު ސީދާ ދެސެޓުންނެވެ. މެޗުގެ ސެޓުތަށް އޭނާ ގެންދިޔައީ 21-8 އަދި 21-17 އިންނެވެ.\nފައިނަލް ޓައީގެ އެންމެ ވާދަވެރިކޮށް ދިޔައީ ތިންވަނަ ގޭމްއެވެ. ފިރިހެން ޑަބަލްސްގެ ގޭމް އިންޑިއާއިން ކާމިޔާބުކުރީ ފުރަތަމަ ސެޓު ލަންކާއިން ގެންގޮސްފައި ވަނިކޮށް ފަހަތުންއަރައި2ސެޓު 1 ސެޓުންނެވެ. ފިރިހެން ސިންގަލްސްގައި ލަންކާއިން ނިކުތީ ޑިމުންދު އާއި ރަންތުޝްކާ ސުސިންދުގެ ޕެއާއެވެ. އިންޑިއާއިން ނިކުތީ ސަރަތް ދުންނާ އާއި ސައި ޗަރަން ކޯޔާގެ ޕެއާއެވެ. މެޗުގެ ފުރަތަމަ ސެޓު ލަންކާގެ ޕެއާއިން ގެންދިޔައީ 21-17 އިންނެވެ. ނަމަވެސް ދެވަނަ ސެޓު އިންޑިއާއިން 21-19 އިން ގެންގޮސް އުންމީދު އައުކުރިއެވެ. އަދި ތިންވަނަ ސެޓު 21-17 އިން ގެންގޮސް އިންޑިއާއިން ޗެމްޕިއަން ކަމާއި ގާތަށް ޖެހިލިއެވެ.\nއިންޑިއާއިން މިކްސް ޓީމް އިވެންޓުގެ ޗެމްޕިއަންކަން ހޯދީ ހަތަރު ވަނަ ގޭމް ކާމިޔާބުކޮށްގެންނެވެ. ހަތަރުވަނަ ގޭމްގައި އިންޑީއާއިން ނިކުރީ ސިންގް ދީޕްޝިކާ އާއި މަންސީ ސިންގްގެ ޕެއާއެވެ. ލަންކާއިން ނިކުތީ ޖަނަނުވާއި އާއި ހަސީނީ ނުސާކާގެ ޕެއާއެވެ. މިމެޗުގެ ފުރަތަމަ ސެޓު އިންޑިއާއިން ގެންދިޔައީ 21-19 އިންނެވެ. އަދި ދެވަނަ ސެޓު ވާދަވެރި ކުޅުމަކަށްފަހު 24-22 އިން ގެންގޮސް މިކްސް ޓީމް އިވެންޓުގެ ޗެމްޕިއަންކަން އިންޑިއާއިން ހޯދިއެވެ.\nމުބާރާތުގެ މިކްސް ޓީމް އިވެންޓުގެ ޗެމްޕިއަންކަން އިންޑިއާއިން މިހޯދީ ކުޅުނު ހިރިހާ ޓައީއެއްވެސް ކާމިޔާބުކޮށްގެންނެވެ.


02 hours 30 mins agoޕުޓިން އިސްތިއުފާ ދިނުމަށް ގޮވާލައި ގިނަ ބައަކު މުޒާހަރާކޮށްފި02 hours 35 mins agoއުތުރު ކޮރެއާގެ ރައީސް އުޅެނީ ދުނިޔެ ނިންމައި ޤިޔާމަތްކުރަން: ރޮޑްރިގޯ ޑިބާލާ ކާމިޔާބުކޮށްދިން ގޯލާއެކު ޔުވެންޓަރސް ޗެމްޕިއަންސް ލީގުގެ ކުއާޓަރ ފައިނަލަށް އާރޓިކަލްކިޔުމަށް ހޭދަވާނެކަމަށް ބެލެވެނީ : 1 މިނެޓް, 29 ސިކުންތު ޔޫއެފަރ ޗެމްޕިއަންސް ލީގުގެ ދެވަނަ ބުރުގެ ދެވަނަ ލެގުގައި ރޭ، ޕޯޓޯ ބަލިކުރުމަށްފަހު، މުބާރާތުގެ ކުއާޓަރ ފައިނަލަށް ޔުވެންޓަރސް ދަތުރުކޮށްފިއެވެ.\nއެޓީމު ރޭ ކުއާޓަރއަށް ދަތުރުކުރީ ޕޯޓޯގެ މައްޗަށް 0-1 ގެ ނަތީޖާއަކުން ކުރިހޯދައިގެންނެވެ.\nމި ދެ ޓީމު ބައްދަލުކުރި ފުރަތަމަ ލެގުގެ މެޗު، 0-2 ގެ ނަތީޖާއަކުން ކާމިޔާބުކުރީ ޔުވެންޓަރސް އިންނެވެ. އެހެންކަމުން މުބާރާތުގެ ކުއާޓަރއަށް ޔުވެންޓަރސް ދަތުރުކުރީ، 0-3 ގެ އެގްރިގޭޓް ނަތީޖާއަކުންނެވެ.\nޔުވެންޓަރސްގެ ދަނޑުގައި ރޭ ކުޅުނު މި މެޗުގެ ހަމައެކަނި ގޯލު ލިބުނު ޕެނަލްޓީއަކުން، ޔުވެންޓަރސްއަށް ކާމިޔާބުކޮށްދިނީ، މެޗުގެ 42 ވަނަ މިނެޓްގައި، އެޓީމުގެ ފޯވާޑް ޕައުލޯ ޑިބާލާއެވެ.\nމި ޕެނަލްޓީ ޔުވެންޓަރސްއަށް ލިބުނީ ޕޯޓޯގެ، މެކްސީ ޕެރޭރާގެ އަތުގައި ބޯޅަ ޖެހުމުންނެވެ. އަދި ރެފްރީ ވަނީ ޕެރޭރާ ގަސްދުގައި ބޯޅައިގައި އަތްލިކަމަށް ބަލާ އޭނާއަށް ރަތްކާޑުވެސް ދައްކާ ދަނޑުން ފޮނުވާލާފައެވެ.\n10 ކުޅުންތެރިންނާއެކީ ދެވަނަ ހާފް ޕޯޓޯއިން ފެށިއިރު މި ހާފު މުޅިންކަހަލަ ގޮތަށް ކޮންޓްރޯލް ކޮށްގެން ކުޅެފައިވަނީ ޔުވެންޓަރސް އިންނެވެ. ދެވަނަ ހާފްގައި ގޯލެއް ފެނިގެން ގޮސްފައިނުވި ނަމަވެސް، ގޯލްޖަހާނެ ރަނގަޅު ފުރުސަތުތަކެއް، ޔުވެންޓަރސްއަށް ވަނީ ލިބިގެން ގޮސްފައެވެ.\nޔުވެންޓަރސް އެންމެ ފަހުން މި މުބާރާތުގެ ކުއާޓަރއަށް ދަތުރު ކޮށްފައިވަނީ 2015 ވަނަ އަހަރުގައެވެ. އެ އަހަރު އެޓީމު ވަނީ މި މުބާރާތުގެ ފައިނަލްގައިވެސް ކުޅެފައެވެ. އެފަހަރު ޔުވެންޓަރސް ފައިނަލުން ބަލިވީ ބާސެލޯނާއާ ވާދަކޮށް 1-3 ގެ ނަތީޖާއަކުންނެވެ. އެއީ އެޓީމުގެ ތާރީޚުގައިވެސް މި މުބާރާތުގެ ފައިނަލަށް ދަތުރުކުރި ފުރަތަމަ ފަހަރުކަން ފާހަގަކޮށްލަންޖެހެއެވެ.\nކުއާޓަރ ފައިނަލްގައި ޖުވެންޓަރސް ބައްދަލުކުރާނެ ޓީމެއް އެނގޭނީ އަންނަ ހުކުރު ދުވަހު އޮންނަ ގުރުނެގުމުގެ ރަސްމިއްޔާތަށް ފަހުގައެވެ.\nމި ވަގުތު އެއްވެސް ކޮމެންޓެއް ކިޔުންތެރީން ފާޅުކޮށްފައި ނެތް. ޢަބްދުލްޙައްނާން


އައްޑޫން ވިއްސާރައިގަ ގެއްލުންވި ފަރާތްތަކަށް އަބްދުﷲ އަހުމަދު ފައުންޑޭޝަނުން އެއްލައްކަ ރުފިޔާ އައްޑޫން ވިއްސާރައިގަ ގެއްލުންވި ފަރާތްތަކަށް އަބްދުﷲ އަހުމަދު ފައުންޑޭޝަނުން އެއްލައްކަ ރުފިޔާ\nއައްޑޫން ވިއްސާރައިގަ ގެއްލުންވި ފަރާތްތަކަށް އަބްދުﷲ އަހުމަދު ފައުންޑޭޝަނުން އެއްލައްކަ ރުފިޔާ\nއައްޑޫގައި ފެން ހިއްކުމުގެ މަސައްކަތުގެ ތެރެއިން / ފޮޓޯ: އެމްއެންޑީއެފް\nއައްޑޫސިޓީ އަށް ކުރި ވިއްސާރާއިގައި ގެއްލުންވި ފަރާތްތަކަށް އެހީވުމަށް އަލްމަރްހޫމް އަބްދުﷲ އަހުމަދު ފައުންޑޭޝަނުން އެއްލައްކަ ރުފިޔާ ހަދިޔާ ކޮށްފައިވާ ކަމަށް އައްޑޫ ސިޓީ ކައުންސިލުން ހާމަކޮށްފިއެވެ.\nއައްޑޫސިޓީ ކައުންސިލުން ބުނެފައިވަނީ މިއެހީ ގެއްލުންވި ފަރާތްތަކަށް ވީހާވެސް އަވަހަށް ފޯރުކޮށްދިނުމަށް މަސައްކަތް ކުރަމުންދާ ކަމަށެވެ.\nއައްޑޫސިޓީ އަށް ކުރަމުންދާ ވިއްސާރައިގައި މިހާތަނަށް އައްޑޫގެ ގުޅިފައިވާ ރައްތަކުން 636 ގެއަކަށް ފެންވަދެ އެކިވަރުގެ ގެއްލުންވެފައިވާ ކަމަށް ސިޓީ ކައުންސިލުން މައުލޫމާތުދެއެވެ. މިވިއްސާރައިގައި އެންމެ ބޮޑަށް ގެއްލުންވެފައިވަނީ ފޭދޫއަށެވެ. ފޭދޫގެ 544 ގެއަކަށް ފެން ވަދެފައިވާއިރު ހިތަދޫ 28 ގެއަކަށާއި، މަރަދޫ 20 ގެއަކަށާއި، މަރަދޫ ފޭދޫ 44 ގެއަކަށް ފެންވަދެފައިވާ ކަމަށް ސިޓީ ކައުންސލުންވަނީ ހާމަކޮށްފައެވެ.\nމިއީ މިފަހުން ފޭދޫގެ މިހާގިނަ ގޭގެއަށް ވިއްސާރައިގައި ގެއްލުންވި ފަހަރު ކަމަށާއި، ފޭދުއަށް މިހާ ބޮޑަށް ގެއްލުންވި ސަބަބު ބެލި ބެލުމުގައި، ރަށުން ފެން ބޭރު ކުރުމަށް އަޅާފައިވާ ހޮޅިތައް ބެދިފައިވާ ކަން ފާހަގަ ކުރެވުނުކަމަށް ސިޓީ ކައުންސިލުގެ މޭޔަރ ޢަބްދުﷲ ޞާދިޤުވަނީ ވިދާޅުވެފައެވެ. މި ހޮޅިތައް ބެދެން މެދުވެރިވީ ކީއްވެގެންތޯ ބަލަމުންދާކަމަށްވެސް އޭނާވަނީ ވިދާޅުވެފައެވެ.\nމިވިއްސާރައިގައި ގެއްލުންވި ފަރާތްތަކުގެ މަޢުލޫމާތު އެއްކުރުމުގެ މަސައްކަތް ސިޓީ ކައުންސިލުން ދަނީ ކުރަމުންނެވެ. އަދި ގެއްލުންވި ގޭގެއަށް ދާއިމީ އެހީތެރިކަމެއް ފޯރުކޮށްދެވޭނޭ ގޮތްތަކާއި، ރަށްރަށުގެ ފެންހިންދާ ނިޒާމުގެ މަސައްކަތް ހަރުދަނާކުރުމާމެދު ޤައުމީ ސަލާމަތާއި ބެހޭ ކޮމެޓީއާ މަޝްވަރާ ކުރެވިފައިވާ ކަމަށްވެސް މޭޔަރު ވިދާޅުވިއެވެ.


RaajjeTV2millionun kuri joorimanaa baathil, faisaa hadhiyaakuranee kudakudhinge hiya ah! | Jazeera\tރާއްޖެޓީވީ ދެ މިލިއަނުން ކުރި ޖޫރިމަނާ ބާތިލް، ފައިސާ ހަދިޔާކުރަނީ ކުޑަކުދިންގެ ހިޔާއަށް! - Jazeera\nރާއްޖެޓީވީ ދެ މިލިއަނުން ކުރި ޖޫރިމަނާ ބާތިލް، ފައިސާ ހަދިޔާކުރަނީ ކުޑަކުދިންގެ ހިޔާއަށް!\nސާއިފް ޝިޔާދު December 30, 2020 196 views0\nރާއްޖެޓީވީ ދެ މިލިއަން ރުފިޔާއިން ޖޫރިމަނާ ކުރި ފައިސާ އެ ޗެނަލްއަށް އަނބުރާ ދިނުމަށް ނިންމާފައިވާތީ، އެ ފައިސާ ހަދިޔާކުރަން ނިންމާފައިވަނީ ކުޑަކުދިންގެ ހިޔާއަށް ކަމަށް ރާއްޖެޓީވީއިން ބުނެފިއެވެ.\n2013 ވަނަ އަހަރުން ފެށިގެން 2018 ވަނަ އަހަރާއި ހަމައަށް ބްރޯޑްކާސްޓިންގ ކޮމިޝަނުން ރާއްޖެޓީވީ ހަތަރު ފަހަރަކު މަތިން ޖޫރިމަނާކޮށްފައިވެއެވެ. އެގޮތުން، 200،000 ރުފިޔާ، 500،000 ރުފިޔާ އެއް މިލިއަން ރުފިޔާ އަދި އެންމެ ފަހުން2މިލިއަން ރުފިޔާއިން ޖޫރިމަނާކޮށްފައިވެއެވެ.\nމީގެތެރެއިން2މިލިއަން ރުފިޔާއިން ޖޫރިމަނާކޮށްފައިވަނީ 16 މާރޗް 2018ގައި ބޭއްވެވި މުޒާހަރާއެއްގެ ލައިވް ކަވަރޭޖްގައި ރައީސް ޔާމީންގެ އަބުރު ގެއްލޭފަދަ ކޮންޓެންޓް ބްރޯޑްކާސްޓް ކޮށް ގައުމުގެ އަމާންކަން ނަގާލަން މަސައްކަތް ކުރިކަމަށް ބުނެއެވެ. މި މައްސަލަ ދެ ފަހަރެއްގެ މަތިން ރާއްޖެޓީވީއިން ބްރޯޑްކާސްޓިންގ ކޮމިޝަނަށް ހުށަހަޅާފައިވެއެވެ.\nމި މައްސަލަ ރިވިއު ކުރުމަށްފަހު ބޭއިންސާފުން ކޮށްފައިވާ ޖޫރިމަނާއެއް ކަމަށް ބްރޯޑްކާސްޓިންގ ކޮމިޝަނުން ނިންމާފައިވާކަން، ރާއްޖެޓީވީގެ މެނޭޖިންގ ޑިރެކްޓަރ އަދި ރައްޔިތުންގެ މަޖިލީހުގެ ހޯރަފުށީ ދާއިރާގެ މެންބަރު އަހުމަދު ސަލީމްވަނީ ކަށަވަރުކޮށްދެއްވާފައެވެ.\nމިކަމާއި ގުޅިގެން މިއަދު ކުރެއްވި ޓްވީޓެއްގައި ސަލީމް ވިދާޅުވީ، ރާއްޖެޓީވީ އަށް މުހިންމީ އިންސާފުކަމަށެވެ. އިންސާފު މިހާރު ލިބިފައިވާކަމަށާއި ރާއްޖެޓީވީއިން އެ ފައިސާ ބޭނުންނުކުރާނެކަމަށް ސަލީމް ވަނީ ވިދާޅުވެފައެވެ. އެގޮތުން ފައިސާ ހަދިޔާކުރުމަށް ނިންމާފައިވަނީ ކުޑަކުދިންގެ ހިޔާއަށެވެ.\nމޯލްޑިވުސް ބްރޯޑްކާސްޓިން ކޮމިޝަން


ވަކި ޕާޓީއަކަށް ނިސްބަތް ނުވާ މީހުން ތިބީ އެންމެ ރަގަޅު ޕާޓީ އަކީ ކޮބައިތޯ ބެލުމަށް ދުރުމީ އަޅައިގެން – ޑރ.ޑީޑީ – Maldivian Democratic Party\nވަކި ޕާޓީއަކަށް ނިސްބަތް ނުވާ މީހުން ތިބީ އެންމެ ރަގަޅު ޕާޓީ އަކީ ކޮބައިތޯ ބެލުމަށް ދުރުމީ އަޅައިގެން – ޑރ.ޑީޑީ\n– ރޭގެ ޖަލްސާގައި އެމްޑީޕީން ވަނީ އެޕާޓީ އަކީ މަޖިލީހުގެ މެޖޯރިޓީ ޕާޓީކަމަށް އިޢުލާންކޮށްފައި\nރާއްޖޭގެ އާބާދީގެ ބޮޑު ބަޔަކީ ވަކި ޕާޓީއަކަށް ތާއީދު ނުކުރާ މީހުން ކަމަށާއި، އެފަދަ މީހުން ތިބީ ދުރުގައި، އެންމެ ރަގަޅު ޕާޓީއަކީ ކޮބައިތޯ ބެލުމަށް ދުރުމީ އަޅައިގެން ކަމަށް ދިވެހި ރައްޔިތުންގެ ޑިމޮކްރެޓިކް ޕާޓީ (އެމްޑީޕީ) ގެ ރައީސް ޑރ.އިބްރާހީމް ދީދީ ވިދާޅުވެއްޖެއެވެ.\nމާފަންނު ހުޅަނގު ދާއިރާގެ މެންބަރު ޢަބަދުﷲ ޢަބްދުއްރަހީމް އެމްޑީޕީއާއި ގުޅިވަޑައިގަތުން ފާހަގަކުރެއްވުމަށް ރޭ ދަރުބާރުގޭގައި އެމްޑީޕީން ބޭއްވި ޚާއްސަ ޖަލްސާ ގައި ވާހަކަފުޅު ދައްކަވަމުން ޑރ.ޑީޑީ ވިދާޅުވީ ދުރުގައި ދުރުމީ އަޅައިގެން ތިބި މީހުން އެމްޑީޕީއަށް ހިތް ޖެއްސުމަށް ކުރެވިދާނޭ ތަފާތު އެތައް ކަމެއް އެބަހުރި ކަމަށެވެ. އެގޮތުން އެއް ކަމެއްގެ ގޮތުގައި ޑރ.ޑީޑީ ފާހަގަކުރެއްވީ މި ވެލްފެއަރ ސަރުކާރުން ރައްޔިތުންނަށް ދެމުންގެންދާ އިނާޔަތްތަކާއި، މަދަނަ ފަދަ ޚިދުމަތްތައް ހޯދުމުގައި ދަތިވާ ފަރާތްތަކަކީ ކޮބައިތޯ ރަށްރަށުގައި ގާއިމްކޮށްފައިވާ އެމްޑީޕީގެ ގޮފިތައް މެދުވެރިކޮށް ބަލައި، އިދާރީ ގޮތުން އެފަރާތްތަކަށް އެހީ ލިބުމުގައި ހުރި ދަތިތައް ދެނެގަނެ، އެފަދަ ފަރާތްތަކަށް އެހީތެރިކަން ފޯރުވުމެވެ.\nއެމްޑީޕީ އަކީ މަލްޓި ޕާޓީ ނިޒާމުގެ ނަމޫނާ ޕާޓީކަން ފާހަގަކުރައްވައި، އެމްޑީޕީން މިހާރު ހޯދަމުންދާ ކާމިޔާބީތަކަށް ވެސް ޑރ.ޑީޑީ ރޭގެ ޖަލްސާގައި ބައްލަވާލެއްވިއެވެ.\nރޭ ބޭއްވި އެމްޑީޕީގެ ވައުދުތައް މެކުހަށް، ސިލްސިލާގެ2ވަނަ ޖަލްސާ އަށް ވެސް ވަރަށް ގިނަ މީހުން ހާޒިރުވިއެވެ. މި ޖަލްސާގައި އެމްޑީޕީން ވަނީ މިހާރު އެޕާޓީއަކީ ރައްޔިތުންގެ މަޖިލީހުގެ މެޖޯރިޓީ ޕާޓީކަން އިޢުލާންކޮށްފައެވެ.ޢަބްދުﷲ ޢަބްދުއްރަހީމް އެމްޑީޕީއަށް ސޮއިކުރެއްވުމާއެކު ރައްޔިތުންގެ މަޖިލީހުގައި އެޕާޓީ ތަމްސީލްކުރާ މެންބަރުންގެ އަދަދު 34 އަށް އެރީއެވެ.


މާލެ – އެއާރޕޯޓް ބަހުގެ ހިދުމަތް އަލުން ފެށިއްޖެ – Dhuvas Online\nމާލެ – އެއާރޕޯޓް ބަހުގެ ހިދުމަތް އަލުން ފެށިއްޖެ\nމޯލްޑިވްސް ޕޯސްޓް ލިމިޓެޑްގެ ފަރާތުން ދެމުން ގެންދިޔަ ބަހުގެ ޙިދުމަތ،ް މިއަދު އަލުން ފެށިއްޖެއެވެ. މިއީ ކޮވިޑް19 ގެ ހާލަތާއި ގުޅިގެން މެދުކެނޑިފައިވާ ޙިދުމަތެކެވެ. މާލެ- އެއާޕޯޓް ބަހުގެ ޙިދުމަތް ފެށިގެން ދާތީ ކާނިވާ ސަރަހައްދުން ފެށިގެންނެވެ.\nމޯލްޑިވްސް ޕޯސްޓް ލިމިޓެޑްގެ ފަރާތުން ޝިފާން ރައުފް ވިދާޅުވީ، ކުރިއެކޭވެސް އެއްގޮތަށް ޝެޑިލުން ދަތުރުތައް އޮންނާނެކަމަށެވެ. އަދި ޙިދުމަތް ބޭނުންކުރާ ފަރާތްތަކުގެ ޑިމާންޑްއަށް ބަލައި، ދަތުރު އިތުރު ކުރަން ޖެހޭނަމަ، އެކަން ކުރާނެކަމަށެވެ.\nމާލެ- އެއާޕޯޓް ބަސް ދަތުރުކުރާނެ ގޮތަށް ބަލާއިރު، ކާނިވާ ބަސް ހުއްޓި ކައިރިން ފަށައިގެން އާޓިފިޝަލް ބީޗް ވޮލީ ކޯޓް ކައިރީގައިވާ ބަސް ހުއްޓިއަށް ހުއްޓުމަށްފަހު ދާނީ އެމްއޭސީއެލް އޮފީސް ކައިރީގައިވާ ބަސް ހުއްޓިިއަށެވެ. އަދި އެއަށްފަހު އެއާޕޯޓް އޭޓީމެމް (މީއެމްއެލް) ކައިރިއަށް ހުއްޓާނީއެވެ.\nމާލެއިން އެއާޕޯޓަށް ބަސް ދަތުރު ފަށާނީ 05:30 ގައެވެ. އަދި ކޮންމެ ގަޑިއަކު އެއްފަހަރު ބަސް ދަތުރު އޮންނާނެއެވެ. އެއާޕޯޓުން ބަސް ދަތުރު ފަށާނީ 06:00 ގައެވެ. އެހެން ދުވަސްތަކާ ޚިލާފަށް، ހުކުރު ދުވަހު ދުވަހު ބަހުގެ ޚިދުމަތް ފަށާނީ06:30 ގައެވެ. އަދި 10:30 – 13:30ށް ހުކުރު ވަގުތަށް ބަންދުވާނެއެވެ.


މަތި ދެކުނު ޕްރޮވިންސްގެ ރައީސްކަން ފަސޭހަކަމާއެކު އަމްރު ނަގައިފި – Hathaavees\nމަތި ދެކުނު ޕްރޮވިންސްގެ ރައީސްކަން ފަސޭހަކަމާއެކު އަމްރު ނަގައިފި\nއެމްޑީޕީގެ އެތެރޭގެ އެންމެ ވަރުގަދަ އެއް އިންތިހާބު ކަމަށްވާ ދާއިރާތަކުގެ އިންތިހާބުގައި މަތި ދެކުނު ޕްރޮވިންސްގެ ރައީސް ކަމަށް ކުރިމަތިލެއްވި ސަރުކާރުގެ އެންމެ ބޮޑު ވިޔަފާރި ކުންފުނި އެސްޓީއޯގެ މެނޭޖިން ޑިރެކްޓަރުގެ މަގާމުގައި ހުންނެވި ހުސެއިން އަމްރު އަހްމަދު ރަޝާދު ފަސޭހަކަމާއެކު ކާމިޔާބު ކުރައްވައިފިއެވެ.\nއިންތިހާބު ކާމިޔާބު ކުރުމަށްޓަކައި އަމްރު ވަނީ ބުރަ މަސައްކަތްތަކެއް ކުރައްވާފައެވެ. އެގޮތުން ދާއިރާގެ ގިނަ އަދަދެއްގެ ރަށްތަކަށް އަމްރު ވަނީ ދަތުރު ކުރައްވާފައެވެ. އަމްރު އިންތިހާބު ކާމިޔާބު ކުރެއްވީ ބޮޑު ތަފާތަކުންނެވެ. އަމްރު އާއެކު އެ ދާއިރާ އަށް ވާދަކުރެއްވީ ތައުފީގެވެ.\nއަމްރުގެ ސިޔާސީ މަސައްކަތަށް ނިކުންނެވީ 2007ވަނަ އަހަރުއެވެ. އެ އަހަރުގެ ތެރޭގައި ރާއްޖޭގައި އޮންނަން ފެންނަ ވެރިކަމުގެ ނިޒާމުގެ ވޯޓުގެ ކެމްޕެއިންގައި އަމްރު ވަނީ ހަރަކާތްތެރިވެވަޑައިގެންފައެވެ. އަދި ޖެހިގެން އައި 2008ވަނަ އަހަރު އޮތް ރިޔާސީ އިންތިހާބުގައި ވެސް އަމްރު ވަނީ ގިނަ މަސައްކަތްތައް ކުރައްވާފައެވެ. އެ ހުރިހާ މަސައްކަތެއް އަމްރު ކުރައްވަމުން ގެންދެވީ މެލޭޝިއާގައި ހުންނެވި ދުވަސްވަރުއެވެ.\nއަމްރު ވަނީ ރައީސް ނަޝީދުގެ ސަރުކާރުގައި ރައީސް އޮފީހުގެ އިކޮނޮމިކް އެންޑް ޓްރޭޑް ޕޮލިސީގެ އޮފީހުގައި މަސައްކަތް ކުރައްވާފައެވެ. އަދި 2010ވަނަ އަހަރު އެމްޓީސީސީ އަމްރުއާ ހަވާލު ކުރެއްވިއެވެ. އެތަން އޭރު އޮތް އިގްތިސޯދީ ހާލަތުން ކޮޅަށް ނެގުމަށް އަމްރު ވަނީ ގިނަ މަސައްކަތްތަކެއް ކުރައްވާފައެވެ.\nއަމްރު އަންނަނީ މިހާރުވެސް އެސްޓީއޯ އަށް ގިނަ ކާމިޔާބީތަކެއް ހޯދައި ދެމުންނެވެ. އަދި އެ ކުންފުނީގެ ފައިދާ އިތުރު ކުރުމުގެ ގިނަ މަސައްކަތްތަކެއް އަމްރުގެ ލީޑާޝިޕުގެ ދަށުން އަންނަނީ ކުރަމުންނެވެ.


Insaafu gaaimu vaa than rayyithunnah fennan jehey: PG Bisham | Mihaaru\nްޕްރޮސެކިއުޓަރުންގެ މަހާސިންތަ ފެށުމަށް މިއަދު ހެނދުނު އިސްލާމީ މަރުކަޒުގެ ޖަލްސާކުރާ ހޯލުގައި ބޭއްވި ރަސްމިއްޔާތުގައި ޕީޖީ ބިޝާމާއި ދައުލަތުގެ ބައެއް އިސްބޭފުޅުން ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\nއިންސާފު ގާއިމުވާ ތަން ރައްޔިތުންނަށް ފެންނަން ޖެހޭ: ޕީޖީ ބިޝާމް\n15 ޖޫން 2019 - 10:39 61 comments\nދައުލަތުގެ ވަކީލުންނާއި އަދުލު އިންސާފު ގާއިމްްކުރުމުގެ ދާއިރާގެ އެހެން މުއައްސާތަކުގެ މީހުންނަށް މިއަދު ފެށި ސެމިނާ ހުޅުވުމުގެ ރަސްމިއްޔާތުގައި ބިޝާމް ވިދާޅުވީ، ޖިނާއީ އަދުލުގެ ނިޒާމަށް އޮތް އެންމެ ބޮޑު ގޮންޖެހުމަކީ އެ ނިޒާމަށް ރައްޔިތުންގެ އިތުބާރު ނެތުން ކަމަށެވެ. ޖިނާއީ އަދުލުގެ ނިޒާމަށް ރައްޔިތުން ކުރާ އިތުބާރު ދެމެހެއްޓުމަށްޓަކައި މުހިންމު ބަދަލުތަކެއް ގެންނަން ޖެހޭ ކަމަށާއި އެއީ ދެމެހެއްޓެނިވި ބަދަލުތަކަކަށް ވާންޖެހޭ ކަަމަށް އޭނާ ވިދާޅުވި އެވެ.\n"ރައްޔިތުން ބަލައިގަންނަ ފަދަ އުސޫލުތަކަށް އަމަލު ކުރުމަށް މުއައްސަސާތަކުން ކުރާ މަސައްކަތްތައް ހަމަހަމަ ދެފުށް ފެންނަ އުސޫލަކުން ކުރުމަކީ ރައްޔިތުންގެ އިތުބާރު ދެމެހެއްޓުމަށްޓަކައި ކުރެވޭނެ އެންމެ މުހިއްމު މަސައްކަތް. އެހެން ކަމުން އިންސާފު ގާއިމްވެގެންދާ ތަން ރައްޔިތުންނަށް ފެންނަން އެބަޖެހޭ،" ބިޝާމް ވިދާޅުވި އެވެ.\nޕްރޮސެކިއުޓަރުންގެ މަހާސިންތާ ފެށުމަށް މިއަދު ބޭއްވި ރަސްމިއްޔާތުގެ ތެރެއިން: މިއީ މިއަދުން ފެށިގެން ތިން ދުވަހަށް ކުރިއަށް ގެންދާ މަހާސިންތާއެއް.---ފޮޓޯ: ހުސައިން ވަހީދު/މިހާރު\nރާއްޖޭގެ ޖިނާއީ އަދުލުގެ ނިޒާމަށް ދިމާވެފައިވާ ގޮންޖެހުންތަކާ ބެހޭ ގޮތުން ތަފުސީލުކޮށް ވާހަކަ ދައްކަވަމުން ބިޝާމް ވިދާޅުވީ، އެ ނިޒާމަށް ބޮޑެތި ބަދަލުތަކެއް ގެނައި ޖިނާއީ އިޖުރާއަތުގެ ގާނޫނާއި ގާނޫނުލްއުގޫބާތަށް މުއައްސާތައް އަދިވެސް އަހުލުވެރި ނުވުމަކީ އެފަދަ އެއް މައްސަލަ ކަމަށެވެ. އެ ދެ ގާނޫނަށް ދައުލަތުގެ މުއައްސަސާތައް ބީރަށްޓެހިި ވުމުގެ މިސާލެއްގެ ގޮތުގައި އޭނާ ނެންގެވީ ކުދި ކުށްތައް ކުރާ މީހުންނަށް ލިބިދެވެން ހުރި ލުއިތަކަށް އަހުލުވެރި ނުވުމެވެ.\nޕްރޮސެކިއުޓަރުންގެ މަހާސިންތާ ފެށުމަށް މިއަދު ބޭއްވި ރަސްމިއްޔާތުގައި ބައިވެރިވެވޑައިގެންނެވި ބައެއް ބޭފުޅުން.---ފޮޓޯ: ހުސައިން ވަހީދު/މިހާރު\n"ނަމަވެސް މި ނިޒާމު ފައްކާ ކުރުމަށް ދައުލަތުގެ ހުރިހާ މުއައްސަސާތަކުން ގުޅިގެން މި ކުރާ މަސަައްކަތްތަކުން މި ކަން ވެސް އަޅުގަނޑުމެންނަށް ހާސިލުވާނެ ކަމާ މެދަކު އަޅުގަނޑު ޝައްކެއް ނުކުރަން،" އޭނާ ވިދާޅުވި އެވެ.\nގާނޫނީ ގޮތުން ރާއްޖެއަށް އައި ޒަމާނީ ބަދަލުތައް ތަންފީޒުު ކުރުމަށް ކުރަންޖެހޭ މަަސައްކަތްތަތާ ބެހޭ ގޮތުން ވެސް ބިޝާމް ވާހަކަ ދެއްކެވި އެވެ. އޭނާ ވިދާޅުވީ، ޖިިނާއީ އިޖުރާއަތުގެ ގާނޫނު ތަންފީޒު ކުުރުމަށްޓަކައި ކަމާ ބެހޭ އިދާރާތަކުން ގަވައިދުތައް ހަދަން ޖެހޭ ކަމަށެވެ. ނަމަވެސް އެ ގަވައިދުތައް އެކުލަވާލާފައި ނުވުމަކީ ކަންބޮޑުވެވަޑައިގަންނަވާ ކަމެއް ކަމަށް ވިދާޅުވި އެވެ.\nޕްރޮސެކިއުޓަރުންގެ މަހާސިންތާ ފެށުމަށް މިއަދު ބޭއްވި ރަސްމިއްޔާތުގައި ޕީޖީ ބިޝާމް ވާހަކަ ދަކއްވަނީ.---ފޮޓޯ: ހުސައިން ވަހީދު/މިހާރު\nޕީޖީ ވިދާޅުވި ގޮތުގައި، ގަވައިދުތައް ނުހެދި ލަސްވުމުގެ ނަތީޖާ އަކީ، މުޅި ޖިނާއީ އަދުލުގެ ނިޒާމަށް އޭގެ ނޭދެވޭ އަސަރު ކުރުމެވެ. އެހެންވެ، ގަވައިދު އެކުލަވައިލުމާއި ގާނޫނުތަކަށް ގެންނަންޖެހޭ ބަދަލުތައް ގެނައުން ފަދަ މަސަައްކަތްތައްް އަވަސް ކުރަން ޖެހޭ ކަމަށް ވެސް ބިޝާމް ވިދާޅުވި އެވެ.\nއިސްލާމީ މަރުކަޒުގެ ހޯލުގައި ތިން ދުވަހުގެ މުއްދަތަށް ކުރިއަށް ގެންދާ މަހާސިންތާގައި ޕްރޮސެކިއުޓާ ޖެނެރަލްގެ އޮފީހުގެ ޔުނިޓްތަކާއި ޖިނާއީ އަދުލުގެ ނިޒާމުގައި މަސައްކަތްކުރާ ގިނަ މުއައްސަސާތަކާއި ކޯޓުތަކާއި އެހެން ބައެއް އިދާރާތަކުގެ މަންދޫބުން ބައިވެރިވެ އެވެ.\nޕީޖީ އޮފީހުން ބުނީ މަހާސިންތާގައި ބައިވެރިވާ ހުރިހާ މުއައްސަސާތަކުން މަޝްވަރާ ކުރާނީ ގޮންޖެހުންތައް ހައްލުކުރުމާ ބެހޭ ގޮތުން ކަމަށެވެ.\nއިތުރު ލިޔުންތައް ޕްރޮސެކިއުޓާ ޖެނެރަލް ވަކީލުން ޖިނާއީ އަދުލުގެ ނިޒާމު އައިޝަތު ބިޝާމް ޕީޖީ އޮފީސް ޖުޑީޝަރީ


AFC elite refrees panel gai Javiz himenijje - Vaguthu\nއޭއެފްސީ އެލީޓް ރެފްރީޒް ޕެނަލްގައި ޖާވިޒު ހިމެެނިއްޖެ\nޖާވިޒް: އޭނާއަށް ވަނީ 2014 ވަނަ އަހަރު ފީފާ ބެޖު ލިބިފައި --- ފޮޓޯ/ ފޭސްބުކް\nއޭޝިއަން ފުޓްބޯލް ކޮންފެޑެރޭޝަން (އޭއެފްސީ) ނެގި އެލީޓް ރެފްރީޒް ޕެނަލުން ރާއްޖޭގެ ރެފްރީ މުހައްމަދު ޖާވިޒް ހިމެނިއްޖެއެވެ.\n2011 ވަނަ އަހަރު ރެފްރީކަން ކުރަން ފެށި ޖާވިޒަށް އެ ފުރުސަތު ލިބުނީ ސެޕްޓެމްބަރު މަހު ހަޔަކުން ނިވަޔަކަށް މެލޭޝިއާގައި ކުރިއަށްދިޔަ އޭއެފްސީގެ އެލީޓް ރެފްރީޒް ޕެނަލްގެ ސެލެކްޝަން ކޯހުން ފާސްވުމުންނެވެ.\nއޭއެފްސީ އެލީޓް ރެފްރީޒް ޕެނެލްގައި ހިމެނޭ ރެފްރީންނަކީ މި ސަރަހައްދުގެ އެންމެ ބޮޑެތި މުބާރާތްތަކުގައި ރެފްރީކަން ކުރާނެ ރެފްރީންނެވެ. އެ މުބާރާތްތަކުގެ ތެރޭގައި އޭއެފްސީ ޗެމްޕިއަންސް ލީގާއި އޭއެފްސީ ކަޕާއި އޭޝިއަން ކަޕް އަދި ވޯލްޑް ކަޕް ކޮލިފައިން މެޗުތައް ހިމެނެއެވެ.\nރާއްޖޭގެ ރެފްރީންނަށް މިހާރަކަށް އައިސް މަދު ފުރުސަތުތަކެއް ލިބޭ އިރު، މީގެ ކުރިން އަލީ ސަލީމްވެސް ވަނީ އޭއެފްސީ އެލީޓް ރެފްރީޒް ޓީމުގައި ހިމެނިފައެވެ. ފަހަކަށް އައިސް ރާއްޖޭގެ ރެފްރީންނަށް ބައިނަލްއަގުވާމީ ފުރުސަތުތައް ލިބިފައިވަނީ މަދުން ކަަމަށްވާ އިރު، ޖާވިޒަށް ލިބުނު ފުރުސަތަކީ ރާއްޖޭގެ ރެފްރީންނަށް ލިބިގެން ދިޔަ މުހިއްމު ފުރުސަތެއްކަން ފާހަގަކޮށްލަން ޖެހެއެވެ.\nބައިނަލްއަގުވާމީ މައިދާނުގައި މީގެ ކުރިން ދިވެހި ރެފްރީން ވަނީ ވިދާލާފައެވެ. އެގޮތުން 2002 ވަނަ އަހަރު ކޮރެއާއާއި ޖަޕާނުގައި ބޭއްވި ވޯލްޑް ކަޕްގެ މުހިއްމު މެޗުތަކުގައި ރާއްޖޭގެ މުހައްމަދު ސައީދު ވަނީ ލައިސްމަންކަން ކޮށްފައެވެ. އޭގެ އިތުރުން އޭނާ ވަނީ އޭއެފްސީ އެންމެ މޮޅު އެސިސްޓެންޓް ރެފްރީގެ މަގާމު ހޯދައިފައެވެ.\nކްލަބު ނިއު ފްރެންޑްސް ފުޓްބޯލް ޓޯނަމެންޓް: ޔަންގް އީގަލްސް އިން މޫފުށި ބަލިކޮށްފި\nމީހުންނަށް ލަނޑު ދޭން ދަނޑުމަތީ ކޮންކްރީޓު ބޯޅަ އެއް ބާއްވައިފި!\nސެޕްޓެމްބަރު 28, 2018 16:31\nސެޕްޓެމްބަރު 28, 2018 19:59\nމީކާކު. ތަނުންތަނަށް. އެފްއޭއމް އަކީ ރާޢްޖެތެރޭ ބުރަ މަސައްކަތް ކުރާ ރެފްރީންގެ އަގު ވަޒަން ކުރާ މީހުން އުޅޭ ތަނެއްނޫން. ހާއްސަކޮށް މިހާރު ރެފްރީން ނާ ހަވާލުވެހުރި ހާޝިމް


Laadheenee Bayakaai Dhivehi Salaamathee Baaruthakun Nugulheyne - Nihan - Vaguthu\nލާދީނީ ބަޔަކާއި ދިވެހި ސަލާމަތީ ބާރުތަކުން ނުގުޅޭނެ- ނިހާން\nލާދީނީ އެއްވެސް ބަޔަކާއި ދިވެހިރާއްޖޭގެ ސިފައިންނާއި ފުލުހުން ނުގުޅޭނެ ކަމަށް ވިލިމާލޭ ދާއިރާގެ މެންބަރު އަހުމަދު ނިޙާން ހުސައިން މަނިކު ވިދާޅުވެއްޖެއެވެ.\nއެގޮތުން މިއަދު ޕީޕީއެމްގެ އޮފީހުގައި ބޭއްވި ނޫސްވެރިންގެ ބައްދަލުވުމުގައި ނިޙާން ވިދާޅުވީ އިދިކޮޅުގައި ތިބި ފަރާތްތަކުން ބޭރުގެ ބައެއް ފަރާތްތަކާއި ގުޅިގެން ރާއްޖެއިން އިސްލާމީ ވަހުދަތު ނަގާލަން މަސައްކަތް ކުރަމުންގެންދާ ކަމަށާއި އެފަދަ ފަރާތްތަކާއި ދިވެހި ފުލުހުންނާއި ސިފައިން ނުގުޅޭނެ ކަމަށެވެ.\n"ދިވެހިރާއްޖޭގައި އެއްވެސް ތަނަކަށް ޤާނޫނާއި ހިލާފަށް އެއްވުމަކީ ކުށެއް، ކިތަންމެ ވަރަކަށް ވީޑިއޯ ހަދައިގެން އުޅުނަސް ފުލުހުންނާއި ސިފައިންގެ ސަފުތަށް ފޫއަޅުވާ ނުލެވޭނެ. ދިވެހި ސިފައިންނާއި ފުލުހުން ލާދީނީ ބަޔަކާއި ނުގުޅޭނެ. މީ ވަރަށް ވާހަކަ. މީވަރަށް ވާހަކަ. ދުވަހަކުވެސް ނުގުޅޭނެ،" ނިޙާން ވިދާޅުވިއެވެ.\nއަދި މިއަދު އިދިކޮޅު ފަރާތްތަކުން ކުރަމުން އެގެންދާ މަސައްކަތަކީ ރާއްޖޭގައި އެއްދީނަށްވުރެ ގިނަ ދީންތަކަށް ފުރުސަތު ދޭން ކުރާ ކަމެއް ކަމަށާއި، މީގެ ކުރިންވެސް ކުރީގެ ރައީސް މުޙައްމަދު ނަޝީދު ރާއްޖޭގައި އެހެން ދީންތަކަށް ފުރުސަތު އޮތް ތޯ ބަލައިފައިވާއިރު ނަޝީދަކީ ގައުމަށް އެންމެ ބޮޑަށް ހަރާމް ކޯރުވި އެކަކު ކަމުގައި ނިޙާން ވިދާޅުވިއެވެ.\nމިގައުމުގައި އިސްލާމް ދީން ނޫން އެހެން ދީނަކަށް ފުރުސަތު ނުދޭނެ ކަމަށް ބުނަމުން ނިޙާން ވިދާޅުވީ، ބަޔަކު މިގައުމުގައި ދީނީ މިނިވަންކަން ދިނުމަށް ގޮވާލާ ވަކާލާތުކުރިޔަސް ހަށިގަނޑުގައި ލޭ ދައުރުވާހައި ހިނދެއްގައި އިސްލާމްދީން ނޫން އެހެން ދީނަކަށް މިގައުމުގައި ފުރުސަތެއް ނުދޭނެ ކަމަށެވެ.


vnews - New York ga car akun jassai ekaku maraalai ethah bayaku zakham kollaifi\nނިއުޔޯކްގައި ބާރު ސްޕީޑްގައި ދުއްވި ކާރަކުން ޖައްސައި އެކަކު މަރާލައި އެތައްބަޔަކު ޒަޚަމްކޮށްލައިފި\nކާރުން ޖެއްސުމުގެ ސަބަބުން އަނިޔާވެ މަގުމަތީގައި އޮތް މީހަކަށް ބަޔަކު އެހީތެރިވަނީ - ފޮޓޯ: އޭ.އެފް.ޕީ\nއެމެރިކާގެ ނިއުޔޯކްގެ ޓައިމްސް ސްކޮޔަރގައި ބާރު ސްޕީޑްގައި މީހަކު ދުއްވި ކާރަކުން ޖެއްސުމުގެ ސަބަބުން އެކަކު މަރުވެ، އިތުރު 22 މީހުން ޒަޚަމްވެއްޖެއެވެ.\nމިހާދިސާގައި، އެމީހާ ބާރު ސްޕީޑްގައި ކާރު ދުއްވީ ޓައިމްސް ސްކޮޔަރގެ މީހުން ބައިބޯ ސަރަހައްދެއްގައި ކަމަށް ވެއެވެ. މިހާދިސާގައި އަނިޔާވެފައިވާ މީހުންނަށް ލިބިފައިވާ އަނިޔާތަކުގެ ތަފްސީލެއް އެއްވެސް ފަރާތަކުން ހާމައެއް ނުކުރެއެވެ.\nމިހާދިސާ ހިނގި ސަރަހައްދުގައި ނޫސްވެރިންނާ ވާހަކަ ދައްކަވަމުން ނިއުޔޯކްގެ މޭޔަރ ބިލް ޑި ބްލާސިއޯ ވިދާޅުވީ، މިހާތަނަށް ލިބިވަޑައިގެންފައިވާ މައުލޫމާތުތަކަށް ބަލާއިރު މިއީ ޓެރަރިޒަމްގެ އަމަލެއްކަމަށް ނުބެލެވޭ ކަމަށެވެ. ކަމާބެހޭ ފަރާތްތަކުން އެފަދަ އަމަލެއް ކަމަށް ގަބޫލު ނުކުރާ ކަމަށެވެ.\nރިޕޯޓްތައް ބުނާގޮތުގައި، މިހާދިސާގައި ކާރު ދުއްވި މީހަކީ އެމެރިކާގެ ކަނޑުގެ ސިފައިންގެ ޚިދުމަތުގައި ކުރިން އުޅެފައިވާ މީހެކެވެ. އަދި އޭނާއަކީ ކުށުގެ ރެކޯޑް އޮންނަ މީހެއް ކަމަށްވެސް ބުނެފައި ވެއެވެ.\nމިހާދިސާއާ ގުޅިގެން ނިއުޔޯކްގެ ކަމާބެހޭ ފަރާތްތަކުން މިހާރުވަނީ ނިއުޔޯކްގެ މުހިންމު ސަރަހައްދުތަކަށް އިތުރު ފުލުހުން ނެރެ ސަލާމަތީ ފިޔަވަޅުތައް ވަރުގަދަ ކޮށްފައެވެ. ނިއުޔޯކަކީ އެމެރިކާގެ އެންމެ އާބާދީބޮޑު ސިޓީއެވެ.


Kaivengnaa gulhuvaigen haassa biskoadheh | Mihaaru\nޝާހީ ކައިވެންޏާ ދިމާކޮށް ނެރުނު ބިސްކޯދު.\n15 މެއި 2018 - 06:29\nޕްރިންސް ހެރީ އާއި ބަތަލާ މޭގަން މާކަލްގެ ކައިވެނީގެ ހަފުލާއަށް ދެން އޮތީ ހަފުތާއެއްހާ ދުވަހެވެ. މި މަހުގެ 19 ގައި ބާއްވާ އެ ހަފުލާ އަށް އެތައް ބަޔަކު އިންތިޒާރު ކުރަމުން އަންނަ އިރު، އެ ކައިވެންޏާ ދިމާކޮށް އެކި ގައުމުތަކުގައި ވެސް އަންނަނީ ތަފާތު ކަންކަން ކުރަމުންނެވެ. ދާދި ފަހުން ޗައިނާގެ ކުންފުންޏަކުން ވަނީ ޝާހީ ކައިވެންޏަށް ހާއްސަކޮށް ވަރަށް ލޯބި މާޗެންޑައިޒްތަކެއް ވެސް ބާޒާރަށް ނެރެފަ އެވެ. އޭގެ ތެރޭގައި ކޮފީ މަގާއި އެ ނޫން ވެސް ގިނަ ބާވަތްތައް ހިމެނެ އެވެ.\nމި ފަހަރު އަނެއްކާ ވެސް ހާއްސަ ކަމެކެވެ. ސީދާ އިނގިރޭސިވިލާތުންނެވެ. ރޯޔަލް އެޑިޝަންގެ ގޮތުގައި ވަރަށް ލިމިޓެޑްކޮށް، ހާއްސަ ޗޮކްލެޓް ބިސްކޯދް ޕެކެޓްތަކެއް އިނގިރޭސިވިލާތުގެ މަޝްހޫރު ބްރޭންޑް މެކްވިޓީސް އިން ވަނީ ނެރެފަ އެވެ.\nTo celebrate the #RoyalWedding we’re creatingalimited edition batch of British McVitie’s Chocolate Digestives inspired byaclassic all-American flavour. Vote below to have your say! 😋 #SweeterTogether\nމެކްވިޓީޒުން ކުރިއަށް ގެންދާ ޕޯލް.\nމި ބިސްކޯދަކީ އިނގިރޭސިވިލާތުގައި މަގުބޫލު ޗޮކްލެޓް ޑައިޖެސްޓިވް އާއި އެމެރިކާގެ ކްލަސިކް ޗޮކްލެޓް ފަޖް ބްރައުނީގެ ރަހަ މަސްހުނިކޮށްގެން ތައްޔާރުކޮށްފައިވާ ބިސްކޯދެކެވެ. ދެ ގައުމުގެ ރަހަ އެއްކޮށްލީ މެގަން ނިސްބަތްވާއި ގައުމާއި ހެރީގެ ގައުމު ގުޅުވައިލުމުގެ ގޮތުންނެވެ. އެހެންވެ މީގައި ހުންނާނީ ޗޮކްލެޓް ފަޖް ބްރައުނީ ފްލެވާ އެވެ.\nމެކްވިޓީޒުން ބުނި ގޮތުގައި ރޯޔަލް އެޑިޝަންގެ ގޮތުގައި ތައްޔާރުކޮށްފައި ވަނީ އެންމެ 50 ޕެކެޓް ބިސްކޯދެވެ. އެހެންވެ މީގެ ފޮށްޓެއް ލިބޭނީ ނަސީބު ގަދަ މީހަކަށެވެ. ބިސްކޯދް ޕެކެޓްތައް ލިބޭ ނަސީބުވެރިން ކަނޑައެޅިގެން ދާނީ މެކްވިޓީޒްގެ ޓްވިޓާ ތެރޭގައި ހިންގާ ޕޯލަކުންނެވެ. އެ އަށް ވޯޓް ދިނުމުގެ ފުރުސަތު މިހާރު ވަނީ ހުޅުވާލައިފަ އެވެ.\nދެވައްތަރު ދޭތި ވަކިން ގަނެގެން ކާލީމަ ރަނގަޅު ވާޅެ\nމި ބްރޭންޑް ބިސްކޯދު ވ މީރު\nހޫން. މަވެސް ކެއިން އޭގެ ބޮނޑިއެއް


Minivan dhuvahuge rasmee bahdhalu kurevvun baavaifi | Mihaaru\nމިނިވަން ދުވަހުގެ ރަސްމީ ބައްދަލުވުމުގައި ރައީސް އިބްރާހިމް މުހައްމަދު ސޯލިހާއި އެމަނިކުފާނުގެ އަނބިކަނބަލުން ފަސްޓްލޭޑީ ފަޒްނާ އަހުމަދު ބައިވެރިވެވަޑައިގަންނަވަނީ-- ފޮޓޯ: ހުސެއިން ވަހީދު/ މިހާރު\n25 ޖުލައި 2019 - 23:38 12 comments\nދަރުބާރުގޭގައި ބޭއްވެވި ބައްދަލުވުމުގައި ރައީސް ރައީސާއި އެމަނިކުފާނުގެ އަނބިކަނބަލުން ފަޒްނާ އަހުމަދު ވަނީ ގިނަ އަދަދެއްގެ ބޭފުޅުން ބައްދަލުކުރައްވައި ރާއްޖޭގެ 54 ވަނަ މިނިވަން ދުވަހުގެ ތަހުނިޔާ ވިދާޅުވެފަ އެވެ.\nމިނިވަން ދުވަހުގެ ރަސްމީ ބައްދަލުވުމުގައި ރައީސް އިބްރާހިމް މުހައްމަދު ސޯލިހާއި (ކ) ފޮރިން މިނިސްޓަރު އަބްދުﷲ ޝާހިދު ސަލާމްކުރައްވަނީ.-- ފޮޓޯ: ހުސެއިން ވަހީދު/ މިހާރު\nއެ ބައްދަލުވުމުގައި ނައިބު ރައީސް ފައިސަލް ނަސީމާއި އެމަނިކުފާނުގެ އަނބިކަނބަލުން އާއިޝަތު ޝަމްސަދާ ވެސް ބައިވެރިވެވަޑައިގަތެވެ. ރާއްޖޭގައި ތިއްބަވާ ބޭރުގެ ސަފީރުންނާއި ވަޒީރުންނާއި ދައުލަތަށް ގިނަ ހިދުމަތްތަކެއް ކުރެއްވި ބޭފުޅުންނާއި މަޖިލިސް މެމްބަރުންނާއި އިސް މަގާމުތަކުގައި ތިއްބަވާ ބޭފުޅުން ބައިވެރިވެވަޑައިގަތެވެ.\nމިނިވަން ދުވަސް ފާހަގަ ކުރަން ގިނަ ހަރަކާތްތަކެއް ހިންގަން ސަރުކާރުން ވަނީ ނިންމައިފައެވެ. އެގޮތުން ހެވިކަމާއި ކުޅިވަރުގެ ހަރަކާތްތައް މާދަމާ ރޭ ގަލޮޅު ދަނޑުގައި އޮންނައިރު އަންނަ ހޮނިހިރު ދުވަހުގެ ހަވީރު ޕެރޭޑު އޮންނާނެ އެވެ. ފުޅަނދުބުރު އޮންނާނީ އަންނަ އާދިއްތަ ދުވަހެވެ.\nއިތުރު ލިޔުންތައް މިނިވަން ދުވަސް ރައީސް އިބްރާހިމް މުހައްމަދު ސޯލިހް ރައީސް އޮފީސް ފަސްޓް ލޭޑީ ފަޒްނާ އަހުމަދު\nކޮވިޑާ ދެކޮޅަށް އަދިވެސް ބޭރުގެ އެހީ މުހިއްމު: ރައީސް\nމިނިވަން ދުވަހާ ގުޅިގެން މި މަހުގެ 28 ބަންދު


SunOnline: I Films in ves Jumayyil aa gulhun kandaalaifi\nއައި ފިލްމްސް އިންވެސް ޖުމައްޔިލްއާ ގުޅުން ކަނޑާލައިފި\nއަހުމަދު ޖައިޝަން 05 Jul 2020, 08:58\nފިލްމީތަރި ޖުމައްޔިލް ނިމާލް--\nމުހައްމަދު ޖުމައްޔިލް ނިމާލްގެ މައްޗަށް ތުހުމަތު ކުރެވޭ ޖިންސީ ގޯނާގެ މައްސަލައާ ގުޅިގެން ޑައިރެކްޓަރު އިލްޔާސް ވަހީދު (އިއްލެގެ) ޕްރޮޑަކްޝަން "އައި ފިލްމްސް" އިންވެސް އޭނާއާއެކު އޮތް ގުޅުން ކަނޑާލުމަށް ނިންމައިފި އެވެ.\nޖިންސީ ގޯނާގެ މައްސަލައާ ގުޅިގެން ޖުމައްޔިލް އާއެކު އެންމެ ގިނަ ޕްރޮޖެކްޓްތަކެއް ހަދާފައިވާ ކުންފުނި ކަމަށްވާ "ޑާކްރެއިން އެންޓަޓެއިންމެންޓް" އިން ވަނީ ޖުމައްޔިލްއާއެކު އޮތް ގުޅުން ނިންމުމަކަށް ގެނެސް ކުރިއަށް ހުރި ޕްރޮޖެކްޓްތަކުން އޭނާ ވަކި ކޮށްފަ އެވެ.\nމިދިޔަ އަހަރު އެޅުވި ކާމިޔާބު ފިލްމު "ބަވަތި"ގެ ޕްރޮޑަކްޝަން އިން މިއަހަރު ނެރުމަށް ތައްޔާރުވެފައިވާ ފިލްމު "ނީނާ"ގެ ރޯލަކަށް ޖުމައްޔިލް ވަނީ މީގެކުރީން ހަމަޖައްސާފަ އެވެ. އަދި އެ ފިލްމުގެ ޝޫޓީންގެ މަސައްކަތް ނިންމާ މިހާރު ފިލްމު އޮތީ ޕޯސްޓް ޕްރޮޑަކްޝަނުގަ އެވެ.\nމިއަހަރު އެ ފިލްމު ނެރުމަށް ހަމަޖައްސާފައިވި ނަމަވެސް އެ ފިލްމު ރިލީޒް ކުރުމަށްޓަކައި ގޮތެއް ނިންމާނީ ޖުމައްޔިލްގެ މައްސަލައަށް ރިއާޔަތްކުރުމަށްފަހުގައި ކަމަށްވެސް އައި ފިލްމްސް އިން ވަނީ ބުނެފަ އެވެ.\nއައި ފިލްސްމް އިން އިތުރަށް ބުނެފައިވަނީ މިހާރު ކުރިއަށްދާ ޕްރޮޖެކްޓްތަކުގައި އަދި ކުރިއަށް ހުރި ޕްރޮޖެކްޓްތަކުގައިވެސް އޭނާ ބައިވެރި ނުކުރާނެ ކަމަށެވެ. އަދި ނީނާ ފިލްމުގެ ޕްރޮމޯޝަންގެ އެއްވެސް މެޓީރިއަލްއެއްގައި ޖުމައްޔިލް ބޭނުން ނުކުރާނެ ކަމަށްވެސް އެ ޕްރޮޑަކްޝަނުން ބުނެ އެވެ.\nއައިފިލްމްސް އިން ބުނީ ޖިންސީ އަނިޔާ އަދި ރޭޕް ފަދަ ކަންތަކާ އަބަދުވެސް އެ ޕްރޮޑަކްޝަން ދެކޮޅުވާނެ ކަމަށެވެ. އަދި އެފަދަ މައްސަލައެއް ފެންމަތިވި ކަން އެނގުނު ނަމަވެސް ކަމާ ގުޅުން ހުރި ހުރިހާ ފަރާތްތަކަށް އެކަން އަންގާނެ ކަމަށް އެ ޕްރޮޑަކްޝަނުން ބުނެފައިވެ އެވެ.


ސިޔާސީ ބޭނުމަށް ނާޖާއިޒުގޮތުގައި ބާރުގެ ބޭނުން ކޮށް ރާއްޖެޓީވީގެ ބާރު ކަނޑުވާލުމަށް ކުރާ އަމަލުތައް ކުށްވެރިކުރުން – Maldivian Democratic Party\n27 އޮކްޓޯބަރު 2013\nސިޔާސީ ބޭނުމަށް ނާޖާއިޒުގޮތުގައި ބާރުގެ ބޭނުން ކޮށް ރާއްޖެޓީވީގެ ބާރު ކަނޑުވާލުމަށް ކުރާ އަމަލުތައް ކުށްވެރިކުރުން\nޝަރުއީ ދާއިރާއާ ބެހޭގޮތުން ރާއްޖެ ޓީވީން ގެނެސްދިން ރިޕޯޓެއްގެ މައްސަލަ ތަޙުޤީގު ކުރުމަށްކަމަށް ބުނެ ސުޕްރީމް ކޯޓުން ފުލުހުންނަށް އެންގުމާ ގުޅިގެން އެ ސްޓޭޝަންގެ ނިއުސް ހެޑް އިބްރާހިމް ވަހީދު (އަސްވާޑު) ފުލުސް އޮފީހަށް ހާޒިރުވުމަށް ޗިޓް ފޮނުވި މައްސަލަ އެއީ މި ޕާޓިއިން ވަރަށް ކަންބޮޑުވާކަމެކެވެ. އަދި މިފަދައިން ފުލުހުންނާއި ސްޕީރްމްކޯޓުން ރާއްޖެޓީވީއާއި ދޭތެރޭ އަމަލުތައް ބަހައްޓަމުން މިގެންދަނީ ސިޔާސީ ބޭނުމަށް ނާޖާއިޒު ގޮތުގައި ނަހަމަ ބާރުގެ ބޭނުންކޮށް އެ ޓީވީ ސްޓޭޝަންގެ މިނިވަންކަމަށް އަރައިގަނެ ބާރު ކަނޑުވާލުމުގެ ނިޔަތުގައިކަން މި ޕާޓީއިން ޤަބޫލުކޮށް ރައްޖޭގެ ސްޕްރީމް ކޯޓުންނާއި ކޮމިޝަނަރ އޮފް ޕޮލީސް އަބްދުﷲ ރިޔާޒް ހިންގަމުންގެންދާ މިފަދަ ނޭއްގާނީ އަމަލުތައް މިޕާޓީއިން އެންމެ ހަރުކަށި އިބާރާތުން ކުށްވެރިކުރަމެވެ.\n27 އޮކްޓޯބަރ 2013 ދުވަހުގެ ރޭ 8 ޖަހާއިރު ފުލުސް އޮފީހަށް ހާޒިރުވާން ރާއްޖެޓީވީގެ ނިއުސް ހެޑް އިބްރާޙިމް ވަޙީދަ(އަސްވާޑު)ށް އަންގައިފައި ވަނީ މީޑިއާގެ މިނިވަންކަން މިޤައުމުން ފޮހެލާ ހުދުމުހުތާރު އަނިޔާވެރިކަން ގައުމުގައި ފެތުރުމަށްޓަކައި ރާވަމުންދާ ހީލަތްތެރި ރޭވުމުގެ ތެރެއިން ޑިމޮކްރަސީގެ4ވަނަ ތަނބުކަމުގައިވާ މިނިވަން މީޑީއާގެ ބާރު ކަނޑުވާލާ ރައްޔިތުންނަށް މައުލޫމާތު ލިބޭނެމަގު ހުއްޓުވާލުން ކަމުގައި މި ޕާޓީއިން ދެކެމެވެ. އަދި ރާއްޖެޓީވީއަށް ތަކުރާކޮށް ކުރާ މިފަދަ ގޯނާއާއި ދުއްތުރާ ކުރުން އެއީ އާއްމު ރައްޔިތުންނަށް ލިބިފައިވާ މައުލޫމާތު ލިބިގަތުމުގެ ޙައްޤުން ރައްޔިތުން މަޙްރޫމު ކުރުމަށާއި މިނިވަން މީޑިއާއަށް ލިބިފައިވާ މައުލޫމާތު ލިބިގަތުމާއި ފޯރުކޮށްދިނުމުގެ ޙައްޤަށް އަރައިގަތުމަށް ބަޔަކު އަޑީގައި ތިބެގެން ސިޔާސީ މަގްސަދަށްޓަކައި ކުރާ ކަންތައްތަކަމުގައި މި ޕާޓީން ދެކެމެވެ.\nރާއްޖޭގެ ރައްޔިތުންނަށާއި ރާއްޖޭގެ މިނިވަން ނޫސްވެރިކަމަށްކުރާ މިފަދަ ގޯނާތައް ދުވަހުން ދުވަހަށް އިތުރުވަމުންދާކަން މި ޕާރޓީން ހިތާމައާއެކު ފާހަގަކުރަމެވެ. އަދި މިފަދައިން ބާރުގެ ބޭނުން ނަހަމަގޮތުގައި ކުރަމުންދާ މި ނުބައި އަމަލަކީ ރާއްޖޭގެ މިނިވަން ނޫސްވެރިކަމަށް އޮތް ގޮންޖެހުންތަކެއްކަން ހާމަވެގެންދާ ހެއްކެއްކަމުގައި ދެކެމެވެ. ވީ ހިނދު މިހާރުން މިހާރަށް ރާއްޖެގެ ކޯޓުތަކުންނާއި ފުލުސް ކޮމިޝަނަރ އަބްދުﷲ ރިޔާޒުގެ މި ހީލަތްތެރި އަމަލުތައް ވަގުތުން ހުއްޓާލުމަށް މި ޕާޓީއިން ގޮވާލެމެވެ.\n27 އޮކްޓޯބަރ 2013


Neshumuge stage in mihaaru ekeh!\nއިބްރާހިމް ސާލިމް އިސްމާއިލް (ބަގްޒީ) ނެށުންމުގެ ދާއިރާއިން ފިޔަ ޖަހަމުން އަންނަ ތަރިއެއް: މުސްތަގުބަލުގައި ހުނަރުވެރިން އުފައްދައިދޭނެ -- އަވަސް ފޮޓޯ؛ އަހުމަދު ޝުރާއު\nނެށުމަކީ ދިވެހީންގެވެސް ލޭ ކައްކުވާލާ ކަމެކެވެ. ނެށުމާއި ދިވެހިންގެ ސަގާފަތާ ވަނީ ވަރަށް ބޮޑަށް ގުޅި ލާމެހިފަ އެވެ. ސަގާފީ ގިނަ ކުޅިވަރު ތަކުގައި ނެށުން ނުހިމެނޭ ނަމަ ފުރިހަމަ އެއް ނުވެއެވެ. ޒަމާން ބަދަލުވި ނަމަވެސް އެ ރޮނގުގައި ދިވެހީން މާ ބޮޑަށް ބަދަލުވެފައެއްނުވެއެވެ. ޝޯ ތަކުގައި ނެށުމުގެ ހަރަކާތެއް ނެތް ނަމަ އެ ޝޯއެއް ފުރިހަމަވާ ކަމަކަށް ވެސް ނުވެއެވެ. ނެށުމުގައި މިހާރުގެ ޒުވާނުންގެ ޝައުގުވެރިކަން އަތުލާފައި ވަނީ "ހިޕްހޮޕް" އަދި "ބްރޭކް ޑާންސް" ކަހަލަ ނެށުން ތަކުންނެވެ. ބޭރުގެ އެކި ސްޓައިލް ތަކަށް ނަށާ ހުނަރުވެރި ޒުވާނުން ޝޯ ތަކުގައި ވިދާލަ އެވެ. މިއީވެސް ވިދާލާފައިވާ އެފަދަ ހުނަރުވެރި ޒުވާނެކެވެ.\nނެށުމުގައި އާ ކުލަތަކެއް ޖައްސައި މަގުބޫލުވި އެއް ގްރޫޕަކީ "ކޮރިއޮޓިކްސް" އޭ ބުނުމުން ފުދޭނެ އެވެ. ކުޑަ ދުވަސްކޮޅެއްގެ ތެރޭގައި ގިނަ ބައެއްގެ ހިތްތަކުން ޖާގަ ހޯދި ގްރޫޕުން ވަނީ ހުނަރުވެރި ގިނަ ނެށުންތެރިން ތަކެއްގެ ހުނަރު ދައްކާފަ އެވެ. އުމުރުން 21 އަހަރުގެ އިބްރާހިމް ސާލިމް އިސްމާއީލް (ބަގްޒީ) އަކީ އެފަދަ ދެވަނައެއް ނެތް ނެށުން ތެރިއެކެވެ. އަދި އެހާމެ މޮޅު ކޮރެއޮގްރާފަރެކެވެ. ބައެއް މަޝްހޫރު ލަވަތަކުން ވެސް ކުރިން ފެނިފައިވާ ބަގްޒީ، މީހުންގެ ހިތްތަކުން ޖާގަ ހޯދީ ކޮރިއޮޓިކްސްގެ ފްލެޝް މޮބް ތަކުގައި އޭނާ ދެއްކި މޮޅު ނެށުން ތެރި ސްޓައިލުންނެވެ. ތަފާތު މޮޅު "ކްރަމްޕިން" ސްޓައިލުން އޭނާ އައީ ހިތްތަށް ފަތަހަ ކުރަމުންނެވެ.\nމޮންސްޓާ ލައުންޒިން އިވެންޓްގައި ބަގްޒީ ނަށަނީ-- އަވަސް ފޮޓޯ: އަހުމަދު ޝުރާއު\nނެށުމުގެ ސްޓޭޖަށް ބަގްޒީއަށް އެރުނީ 2012 ވަނަ އަހަރު ސީއެޗްއެސްސީއާ ގުޅުނު ހިސާބުންނެވެ. ކުރިން ނަށަން މާ ބޮޑު ޝައުގެއް ނެތް ބަގްޒީ ރައްޓެހިންނާއެކު އާ ކަމެއް ޓްސްޓް ކޮށްލަން ސުކޫލުގެ އަހަރީ ދުވަހާއި ގުޅިގެން ކުރިއަށް ގެންދިޔަ ޗިއަލީޑިން ޕްރޮގްރާމުގައި ބައިވެރިވުން ވެގެން ދިޔައީ އޭނާގެ ހިތް ނެށުމުގެ ދާއިރާއަށް މުޅީން ދެވުނު ދުވަހަށެވެ. އެދުވަހުން ފެށިގެން އެ ދާއިރާގައި ވަކި ހިތްޕާލައި ކުރިއަށްދާން ކުރި މަސައްކަތުގައި ހަގީގީ ކުލަ ޖެހިގެން ދިޔައީ ކޮރިއޮޓިކްސް އިން އޭނާ އަށް ޖާގަ ލިބިގެން ދިއުމެވެ.\n"އެންމެ ފުރަތަމަ ނެށުމަށް ޝައުގުވެރިކަން އުފެދުނީ ސީއެޗްއެސްސީ އަސް ވަން އަހަރު. އޭރު އުމުރުން 17 އަހަރު. އެތަނުގެ އަހަރީ ދުވަހު އޮންނަ ޗިއާލީޑިން ކިޔާ އެއްޗެއް. ހިތަށް އެރީ އެފަހަރު ދެން ބެސްޓް ފްރެންޑާ އެއްކޮން ޓްރައި ކޮށްލާނީ. އެހާ ހިސާބުން އަސްލު ޝައުގުވެރިކަން އުފެދުނީ. ފަހުން ފްލެޝް މޮބް ތަކަށް ގޮސް އެކި ކުރޫ ތަކާ އެއްކޮން ނެށުމުގެ ދާއިރާއިން އިތުރަށް ކުރިއަށް ދާން ބޭނުން ވީ. އެގޮތަށް އެކި ގްރޫޕް ތަކުގައި އުޅެނިކޮށް ކޮރެއޯޓިކްސް އިން ޖާގަ ލިބުނީ. އަސްލު އެ ގްރޫޕުގެ ސްޓައިލް އެންމެ ކަމުދާ ސްޓައިލް އަކަށް ވީ ވެސް. އެ ގްރޫޕަށް ވަން ފަހުން ގިނަ އެއްޗެހިތަކެއް އެނގެން ފެށީ އަސްލު. އެ ގްރޫޕްގެ އެންމެން ވަރަށް ބޮޑަށް ހެލްޕް ވި. ހާއްސަކޮށް ޝަރަފް." ބަގްޒީ ބުންޏެވެ.\nނެށުމުގެ ދާއިރާއަށް އިންގިލާބެއް ގެނައުމުގެ އަޒުމުގައި އެ ދާއިރާއަށް ނިކުން ބަގްޒީ އަށް ކުރިއަށް ދާން ހުރަސްތަކަކާއި ކުރިމަތި ކުރުވި އެވެ. ރާއްޖޭގައި މޮޅު ކޮރެއޮގްރާފަކް ނުވަތަ ނަށަން ދަސްކޮށްދޭ މޮޅު ޓީޗަރަކު ނެތުން ވެގެން ދިޔައީ ކުރިމަތިވި އެންމެ ބޮޑު ގޮންޖެހުމަށެވެ. ނަމަވެސް ހިތްވަރާއެކު ކުރިއަށް ދާން ބޭނުން ވެފައި ހުރި ބަގްޒީގެ އާ ޓީޗަރަކަށް ވީ ޔޫ ޓިއުބް ގެ ވީޑިއޯ ތަކެވެ. ބޭރުގެ މޮޅު ނެށުންތަކާއި އެމީހުންގެ ސްޓައިލް ތައް ބަގްޒީގެ އެހީތެރިއަކަށް ވެގެން ދިޔަ އެވެ. އޭނާގެ ނެރުންތެރިކަން ދިޔައީ ދުވަހެއް ދުވަހަކަށް ކުރިއަރުވަމުން ނެވެ.\n"ފުރަތަމަ ނެށުމުގެ ދާއިރާއަށް ވަން އިރު ބެލީ މި ދާއިރާއަށް އިންގިލާބެއް ގެނެވޭތޯ. އެކަމަކު މޮޅު ނެށުން ތެރިންނެއް އަސްލު ރާއްޖެއަކު ނެތް. އެެހެން ވީމަ ދަސްކުރަން ވަކި ދާނެ މީހަކު ނުހުރޭ. ނެޝަނަލް ލެވެލް އަށް ވެސް އަދި އިންޓަނޭޝަނަލް ލެވެލް އަށް ވެސް ބަލާލެވޭ ވަރުގެ ޑާންސް ގުރޫޕެއް ނޫނީ ޑާންސާ އެއް ނެއް. އެހެންވެ ދަސްކުރަން ޖެހުނީ ޔޫޓިއުބް ވީޑިއޯތައް ބަލައިގެން. އޭގައި މީހުން ޖައްސާ މޫވްސްތައް ބަލައިގެން އަސްލު ބޮޑަށް ނެށުން ދަސްކުރީ." ބަގްޒީ ބުންޏެވެ. "ކުރިން މިކަން ކުރީ ފުލްޓައިމް ކަމެއްގެ ގޮތުގައި. އެކަމަކު ހީކުރިވަރާ ގާތަށްވެސް އިންކަމްއެއް ނުލިބޭ."\nކޮރިއޮޓިކްސް އާ އެކު ބަގްޒީ-- އަވަސް ފޮޓޯ: އަހުމަދު ޝުރާއު\nކޮރިއޮޓިކްސް ނެތް ކަމުގައި ވީ ނަމަވެސް ޝޯތަކުންނާއި ލަވައިގެ އިތުރުން އިސްތިހާރު ތަކުން ބަގްޒީގެ މޫނު ނުގެއްލޭނެ ކަމަށް އޭނާ ބުނެއެވެ. އޭނާގެ ވިސްނުން ހުރީ ނެށުމުގެ ދާއިރާއިން ކުރިއަށްދާން ބޭނުންވާ ކުދިންނަށް އެ ޗާންސް ފަހި ކޮށްދީ އެކުދިންނަށް ދަސްކޮށްދީ ބައިނަލްއަގުވާމީ ފެންވަރުގައި ފާހަގަ ކޮށްލެވޭ ނެށުން ތެރިން ނެރުމަށެވެ. ރާއްޖޭގައި ހުނަރުވެރި ޒުވާނުން އެބަތިއްބެވެ. ހިތްވަރާއެކު ކުރިއަށްދާނެ އަޒުމުހުރި ނަމަ ހުނަރުވެރި ޒުވާނުންތަކެއް ނެރެވޭނެ ކަމަށް ބަގްޒީ ގަބޫލު ކުރެއެވެ.\n"ވަރަށް ގިނަ ކުދިން އެބަތިބި ނަށަން ބޭނުންވާ. އެދާއިރާއިން ކުރިއަށްދާން. އެކަމަކު އެމީހުންނަށް ދަސްކޮށްދޭނެ މީހުން ނުތިބޭނީ. ދަސްކޮށްދޭ ކުލާސްތަކެއް ފަށައިގެން މިއުޅެނީ. އުންމީދަކީ ބަގްސީއަށް އިނގުނު ހުރިހާ ވައްތަރެއްގެ ނެށުން އެކުދިންނަށް ދަސްކޮށްދީ ބޭރުގައި ނަށަން ޗާންސް ލިބޭވަރު ކޮށްދިނުން. އެފެންވަރު ކުދިން ރާއްޖޭގައި އުފެއްދޭނެ ކަން ގަބޫލުކުރަން." ބަގްޒީ ބުންޏެވެ.\nނެށުން ސުނީތާ އަލީ\nފެށީ ހިތްހަމަޖައްސާލަން، މިހާރު ވިޔަފާރިއެއް!


America: ahannakee bodu baaru, hadhaanee beynun gotheh | Mihaaru\nއެމެރިކާ: އަހަންނަކީ ބޮޑު ބާރު، ހަދާނީ ބޭނުން ގޮތެއް!\n14 ޑިސެމްބަރ 2017 - 06:29\nގުދުސްއަކީ ދުނިޔޭގެ އެހެން ބިންތައް ފަދަ އާދައިގެ ބިމެއް ނޫނެވެ. އެއީ މުސްލިމުންގެ ފުރަތަމަ ގިބްލަ ކަމުގައިވާ މަސްޖިދުލް އަގްސާ ހުރި ބިމެވެ. މަސްޖިދުލް އަގްސާ އަކީ ކީރިތި ރަސޫލާގެ އިސްރާ ދަތުރުފުޅުގެ ފަހު މަންޒިލެވެ. އަދި މިއުރާޖު ދަތުރުފުޅުގެ ފުރަތަމަ މަންޒިލެވެ. ނަބީބޭކަލުންގެ އިމާމެއްގެ ގޮތުގައި މި އުންމަތުގެ މާތް ނަބިއްޔާ ނަމާދުފުޅު ކުރެއްވީ އެ މިސްކިތުގަ އެވެ.\nއެ މާތް މުގައްދަސް ބިމަކީ، ޔަހޫދީ އިޒްރޭލުގެ ވެރިރަށް ކަމަށް އެމެރިކާ އިއުތިރާފްވެ، އިޒްރޭލުގައި ހުންނަ އެމެރިކާގެ އެމްބަސީ، ގުދުސަށް ބަދަލު ކުރާނެ ކަން، މިދިޔަ ބުދަ ދުވަހު އެމެރިކާގެ ރައީސް ޑޮނަލްޑް ޓްރަމްޕު ވަނީ މުޅި ދުނިޔެ އަށް އިއުލާން ކުރައްވައިފަ އެވެ.\nސުވާލަކީ ޓްރަމްޕުގެ އެ ނިންމެވުމުގެ މާނަ އެނގެނީ ދުނިޔޭގެ މުސްލިމް ކިތައް ލީޑަރުންނަށް ހެއްޔެވެ؟ މުސްލިމުންގެ ތެރެއިން ކިތައް މީހުންނަށް ހެއްޔެވެ؟ އަދި އިސްލާމީ ކިތައް ކިތައް އިލްމުވެރިންނަށް ހެއްޔެވެ؟ ވަކިން ޚާއްސަކޮށް، ފަލަސްތީނު ރައްޔިތުންނަށް އެކަން އެނގެނީ ކިހާ ވަރަކަށްތޯ ސުވާލު އުފެދެ އެވެ.\nއެމެރިކާ އިން ފާޅުގައި އެ ބުނީ މިފަދައިންނެވެ؛ "އިޒްރޭލުން ގުދުސް އަޅުވެތިކޮށްފައިވަނީ ރަނގަޅަށެވެ. އެކަމަށް އެމެރިކާ ފުރިހަމަ އަށް ތާއީދު ކުރަމެވެ. އަދި ކުރިމަގުގައި ގުދުސް އަޅުވެތިކުރާނީ އެމެރިކާ އާއި އިޒްރޭލު ގުޅިގެންނެވެ. އެމެރިކާ އަކީ ދުނިޔޭގެ ބޮޑު ބާރެވެ. ހަދާނީ ބޭނުން ގޮތެކެވެ."\nއެމެރިކާގެ އެ ބުނުން އިސްލާމީ ދުނިޔޭގެ އެއްވެސް ވެރިއެއްގެ ކަންފަތްޕުޅަށް ފޯރިހެނެއް އަދި ހިޔެއް ނުވެ އެވެ. އިސްލާމީ އުންމަތުގެ މިހާރުގެ ހާލަތަށް ބަލާއިރު، އެމެރިކާގެ އެ ނުބައި ނިންމުމަކީ އިޒްރޭލުން ފަލަސްތީނު މީހެއްގެ ގެއެއް ބިމާ ހަމަކޮށްލުމެކޭ ނުވަތަ ފަލަސްތީނުގެ ދަނޑުބިމެއް އަތުލައިގަތުމެކޭ ދާދި އެއްފަދަ ކަމެކޭ، މުސްލިމުންނަށް ހީވާ ކަހަލަ އެވެ. ނުވަތަ އެއަށް ވުރެ ވެސް އާދައިގެ ކަމެކެވެ.\nތުރުކީ ވިލާތުން ސިފަ ކުރި ގޮތުގައި އިސްލާމީ އުންމަތް އޮތީ ފިނިވެ ވަރަށް ބޮޑަށް ފިނޑިވެފަ އެވެ. އަދި ބައެއް އިސްލާމީ ގައުމުތައް ފެންނަނީ އެމެރިކާ ދެކެ ވަރަށް ބޮޑަށް ޖެހިލުންވެ ބިރުގެންފައިވާ ވާތީ އެވެ. އެއީ މުސްލިމުންގެ އަގީދާއާ ގުޅިފައިވާ މުހިންމު ކަމެއްގައި، އެހާ އިހާނެތި ގޮތަކަށް އެމެރިކާ އަމަލުކުރުމުން ވެސް އެކަމާ ދެކޮޅަށް، އިސްލާމީ އުންމަތުން މާ އާރުލާ ކަމެއް ނުކުރާތީ އެވެ.\nގުދުސް އަޅުވެތި ކުރުމަށް އެމެރިކާ ފާޅުގައި ނުކުތުމުން ވެސް އަރަބި އިސްލާމީ ގައުމުތައް އަތް އުރާލައިގެން ތިބީ އެވެ. "ތިއީ ގޯހެކޭ، ތިކަން ކުށްވެރި ކުރަމޭ" ބުނުން ފިޔަވައި އިސްލާމީ ގައުމުތަކުން ކުރި ކަމެއް ނެތެވެ. ޣައިރު މުސްލިމް ގައުމުތަކުން ވެސް އެމެރިކާގެ އެ އަމަލު ކުށްވެރި ކުރި އެވެ.\nހަަގީގަތުގައި އެމެރިކާ އިން ގުދުސްގެ މައްސަލައިގައި ކަންތައް ކުރީ ވަރަށް ހީލަތްތެރި އަދި އެހާމެ ބުއްދިވެރި ގޮތަކަށެވެ. އެއީ، ގަހުގެ ވެރިޔާ ލައްވައި ގަސް ކެނޑުމުގެ ފަލްސަފާ އިން އަރަބި އިސްލާމީ ދުނިޔެ ބައިބައިކޮށް އެއް ބަޔަކު އަނެއް ބަޔަކާ ޖެއްސުމެވެ.\nސީރިއާ އަށް ހަމަލާ ދިނުމަށް އެމެރިކާގެ މަނަވަރުތަކުން މިސައިލް ފޮނުވާލަނީ: ސީރިއާ އަށް ދިން ހަމަލާ އަކީ އެހެން ގައުމުތަކަށް ވެސް އިންޒާރެއް ކަމަށް އެމެރިކާ އިން ބުނޭ.\nސީރިޔާ، އިރާގު، ލީބިޔާ އަދި ޔަމަންގެ މައްސަލައަކީ އޭގެ ދިރި ހުރި މިސާލުތަކެވެ. މިއީ މުޅިން ވެސް އިސްލާމީ ގައުމުތަކެވެ. އިސްލާމީ ގައުމެއްގައި މެނުވީ މިއަދު ދާޚިލީ ހަނގުރާމައެއް ނުހިނގަ އެވެ. އެ ހަނގުރާމަތަކުގައި އެންމެ ގިނައިން ބޭނުންކުރަނީ އެމެރިކާ އާއި ވިލާތުގެ ގައުމުތަކުގައި އުފައްދައި އިސްލާމީ ގައުމުތަކަށް ވިއްކާ ހަތިޔާރުތަކެވެ.\nއިރާގު، ސީރިޔާ އަދި ޔަމަންގައި ހިނގާ ދާޚިލީ ހަނގުރާމައިގައި އަރަބީންގެ ގުޅިފައިވާ އަސްކަރީ ލަޝްކަރުތަކުން މުޅިން ވެސް ބޭނުންކުރަމުން ދަނީ ހުޅަނގުގެ ހަތިޔާރުތަކެވެ. އެ ގައުމުތަކުގެ އިދިކޮޅު ފަރާތްތަކުން ވެސް ގިނައިން ބޭނުންކުރަނީ ހުޅަނގުގެ ހަތިޔާރެވެ. އަސްކަރީ މަތިންދާބޯޓުން ފެށިގެން މުށުތެރޭގައި ގެންގުޅޭ ފިސްތޯލަ އަށް ދާންދެން ހުޅަނގުގެ ހަތިޔާރެވެ. މުސްލިމުން އެ ހަތިޔާރުތަކުން ހަމަލާދީ މަރަމުން އަދި ޒަޚަމްކުރަމުން އެދަނީ ހަމަ ތިމާގެ މުސްލިމް އަޚުންނާއި އުޚުތުންނެވެ.\nއެހެންވީމާ، އެމެރިކާ އަށް ތިން ގޮތަކުން އެ ހަނގުރާމަތަކުން ކާމިޔާބު ލިބެ އެވެ. އެއީ އެމެރިކާ އާއި ވިލާތުގެ ގައުމުތަކުގެ ހަތިޔާރުތައް ބޮޑު އަގުގައި ވިއްކުމާއި، ހުޅަނގުގެ ގައުމުތަކުގެ މީހެއްގެ ފުރާނަ އަށް ނުރައްކަލެއް ނެތި މުސްލިމުންތައް މެރުމާއި، އެ ހަނގުރާމަތަކުގައި މުސްލިމުން އެއް ބަޔަކު އަނެއް ބައެއްގެ ލޭ އޮހޮރުވަމުން ދާތީ، އިސްލާމީ އުންމަތް ރޫޅި ބައިބައިވެފައި އޮތުމެވެ.\nސައޫދީ ރަސްގެފާނު ސަލްމާން (ވ) އާއި އެމެރިކާގެ ރައީސް ޑޮނަލްޑް ޓްރަމްޕު ސައޫދީ އަރަބިއްޔާގައި ކަނޑި ނެށުމެއްގައި. ފޮޓޯ އޭއެފްޕީ\nއިސްލާމީ އުންމަތުގެ އެންމެ ހައިބަވަންތަ ގައުމަކީ ސައޫދީ އަރަބިއްޔާ އެވެ. ނަމަވެސް މިއަދު އެ ގައުމުގެ ހާލަތު ވެސް އޮތީ މުސްލިމުން ލަދުން މޫނު ފޮރުވަންޖެހޭ ހިސާބުގަ އެވެ.\nއެމެރިކާގެ ރައީސުންގެ ތެރެއިން، ރިއާސީ ކެމްޕޭންގެ ތެރޭގަޔާއި މަގާމާ ހަވާލުވެވަޑައިގަތުމަށް ފަހުގައި ވެސް އިސްލާމީ އުންމަތާ ދެކޮޅަށް އެންމެ ހަރުކަށި ސިޔާސަތެއް ފާޅުގައި ގެންގުޅުއްވި ބޭފުޅަކީ ޓްރަމްޕެވެ. ނަމަވެސް އެމެރިކާގެ ހުރިހާ ރައީސުންނަށް ވުރެ ވެސް ޓްރަމްޕުގެ މަގުބޫލުކަން ސައޫދީ އަރަބިއްޔާގެ މިހާރުގެ ވެރިންގެ އަރިހުގައި މާ ބޮޑެވެ.\nދައުވަތު ދެއްވައިގެން ސައޫދީ އަރަބިއްޔާ އަށް ގެންދަވައި، ޓްރަމްޕާ އެކުގައި ސައޫދީގެ ވެރިން ކަނޑި ނެށުން ނެއްޓެވުމުން، އިސްލާމީ އުންމަތުގެ ފާޑުކިޔުން ސައޫދީ އަށް ވަރަށް ބޮޑަށް އަމާޒުވި އެވެ. އަދި އެމެރިކާގެ އިސް ވެރިންނާއި ސައޫދީގެ މިހާރުގެ ރަސްގެފާނު ސަލްމާނާއި ވަލީ އަހުދު މުހައްމަދާ ދެމެދު ވަރަށް ގާތް ގުޅުމެއް އޮންނަ ކަން މުޅި ދުނިޔެ ދަނެ އެވެ.\nއިސްލާމީ އެންމެ ބޮޑެތި ގައުމުތަކަށް ބަލާއިރު، އެކަމުން އަދި މާ ބޮޑު ނަތީޖާއެއް ހާސިލު ނުކުރެވުނު ކަމުގައި ވިޔަސް، އެމެރިކާ އާއި އިޒްރޭލު ނުވަތަ އެ ދެ ގައުމުގެ އުފެއްދުންތައް ބޮއިކޮޓް ކުރުމަށް ގޮވައިލަން ކެރުނު ގައުމެއް ނެތެވެ. އެމެރިކާއާ އެކު ކުރަމުން އަންނަ ވިޔަފާރީގެ މުއާމަލާތްތައް ހުއްޓައިލަން ކެރޭނެ ގައުމެއް ނެތެވެ. އެމެރިކާއާ އެކު ކުރަމުން އަންނަ ހަތިޔާރުގެ ވިޔަފާރި ހުއްޓައިލަން ކެރޭނެ ގައުމެއް ނެތެވެ.\nސައޫދީ ވަލީ އަހުދު އަމީރް މުހައްމަދު ބިން ސަލްމާން އެމެރިކާ އަށް ވަޑައިގެން ރައީސް ޑޮނަލްޑް ޓްރަމްޕާ އެކު މަޝްވަރާ ކުރައްވަނީ. އޭއެފްޕީ\nމި ފަހަރު ފަލަސްތީނުގެ އާންމު ރައްޔިތުންގެ ވިސްނުމަށް ވެސް ވަނީ ވަރަށް ބޮޑެތި ބަދަލުތަކެއް އައިސްފަ އެވެ. ގުދުސް އަޅުވެތި ކުރުމުގައި އަމަލީ ގޮތުން އެމެރިކާ އިޒްރޭލާ ބައިވެރިތާ މިއަދަށް ހަފުތާއެއް ވީ އެވެ. ފަލަސްތީނުގެ ބިންތަކުން އިންތިފާޟާއެއް ނުވަތަ ހަށިފޮޅާލާފައި ނުކުތުމުގެ ހަރަކާތެއް ނުފެންނާތީ ބައިނަލްއަގުވާމީ މީޑިއާތަކުން ވެސް ވަނީ އެކަން ފާހަގަ ކޮށްފަ އެވެ.\nމި މަހުގެ ހަ ވަނަ ދުވަހު އެމެރިކާ އިން ނިންމި ނިންމުމާ ވިދިގެން ފަލަސްތީނުގެ ބިންތަކުގައި ކޮންމެ ދުވަހަކު ވެސް މުޒާހަރާތައް ކުރެ އެވެ. ނަމަވެސް އިންތިފާޟާއެއްގެ ނަން ދެވޭ ދަރަޖަ އަށް އެ މުޒާހަރާތައް ވަރުގަދައެއް ނުވެ އެވެ. ސަބަބުތަކެއް ނެތިއެއް ވެސް ނޫނެވެ.\nފަލަސްތީނު ރައްޔިތުން އެ މީހުންގެ ބިމުގައި ތިބެ އިޒްރޭލުގެ ހަތިޔާރު އެޅި ސިފައިންނާއި ފުލުހުންނާ ދިމާލަށް ކިތަންމެ ވަރަކަށް ގައު އުކިޔަސް، އެކަމުގައި ބައިވެރިވާނެ އެހެން މުސްލިމަކު ނެތް ކަން އެމީހުންނަށް ކަށަވަރުވާތީ އެވެ. މުޒާހަރާ އަށް ނުކުމެގެން ހާސިލުކުރެވޭނެ ހަމައެކަނި ނަތީޖާއަކީ ގައު އުކުން ނުވަތަ އިޒްރޭލު ސިފައިންގެ އަތްދަށުވެ ދިގު މުއްދަތަކަށް ޖަލުގައި ހައްޔަރު ވުން ނުވަތަ އިޒްރޭލުގެ ހަމަލާއެއްގައި މަރުވުމެވެ. މައްސަލަ ހައްލެއް ނުވާނެ އެވެ.\nތުރުކީގެ އިސްތަންބޫލްގައި އިއްޔެ ބޭއްވި އިސްލާމީ ގައުމުތަކުގެ ވެރިންގެ ކުއްލި ބައްދަލުވުމުގެ ބައިވެރިން. ގިނަ އިސްލާމީ ވެރިން މި ބައްދަލުވުމުން ނުފެނޭ\nޖަލުގައި ހައްޔަރު ވިޔަސް އެއިން ޖަލަކުން ފަލަސްތީނު މީހަކު ސަލާމަތް ކޮށްދޭން ތެދުވާނެ އިސްލާމީ ލީޑަރެއް ނެތް ކަން އެންމެ ފުރިހަމަ އަށް ޔަގީން ކުރަނީ ވެސް ފަލަސްތީނު މީހުންނެވެ. އެހެންވީމާ، އަނބިން ހުވަފަތްކޮށް ދަރިން ޔަތީމު ކުރަން ބޭނުން ނުވަނީ އެވެ.\nގުދުސްގެ މައްސަލައިގައި އިންތިފާޟާއަކަށް ނުކުތުމަށް މިހާތަނަށް ގޮވައިލެއްވީ ފަލަސްތީނުގެ ހަމާސް ޖަމާއަތުގެ ވެރިޔާ އިސްމާއީލް ހަނިއްޔާ އާއި ލުބްނާންގެ ހިޒްބުﷲ ޖަމާއަތުގެ ވެރިޔާ ހަސަން ނަސްރުﷲ އެވެ. ނަމަވެސް އިންތިފާޟާއަކަށް ނުކުމެގެން އަނެއްކާ ވެސް އިތުރު ބަޔަކު މަރުވެ ފަލަސްތީނުގެ ގެތަކެއް ބިމާ ހަމަވުން ނޫން ކަމެއް ނުވާނެ އެވެ.\nއެންމެ ފަހުން އިއްޔެ ތުރުކީގައި ބޭއްވި އިސްލާމީ ގައުމުތަކުގެ ވެރިންގެ ބައްދަލުވުމަށް ވެސް ގައުމުތަކުގެ ވެރިންގެ ފަރާތުން ލިބުނީ ފިނި ތަރުހީބެކެވެ. ފަންސާހަށް ވުރެ ގިނަ ގައުމުގެ ވެރިންނަށް ދައުވަތު ދިނުމުން ދެބައިކުޅަ އެއްބައި ގައުމުގެ ވެރިން ވެސް ބައިވެރިނުވެ އެވެ. އޭގެ ބަދަލުގައި ފޮނުއްވީ ވަޒީރުންނާއި ޑިޕްލޮމޭޓުންނެވެ.\nގުދުސް އަޅުވެތި ކުރުމުގައި ބައިވެރިވުމަށް އެމެރިކާ އިން ނިންމި އިރު، އިސްލާމީ ގައުމުތައް އޮތީ އެއް ބަޔަކު އަނެއް ބައެއްގެ ކަރުގައި ހިފާ ހިސާބުގަ އެވެ. ސީރިޔާ، އިރާގު، ޔަމަންގެ ދާޚިލީ ހަނގުރާމަތަކުގައި އަރަބި ގައުމުތައް ތިބީ ފިސާރި ރަނގަޅަށް، ސުންނީ-ޝީއީ ކޯޅުމެއްގެ ތެރޭގައި މޫނު ކެނޑިފަ އެވެ. ގަތަރުގެ މައްސަލައިގައި ގަލްފުގެ އަރަބި ގައުމުތައް ވަނީ ބައިބައިވެފަ އެވެ.\nއެހެންވީމާ، ގުދުސާ ހަމައަށް އެމެރިކާ އެ ދިޔައީ، އެމެރިކާއާ ދެކޮޅަށް ހަޅޭއްލެވުން ނޫން ކަމެއް ނުކުރެވޭނެ ވަރަށް އިސްލާމީ ގައުމުތައް ޖައްސައި ފިތުނަވެރި ކުރުވައިފަ އެވެ. އެމެރިކާ އެމްބަސީ ގުދުސަށް ބަދަލު ކުރުމުގެ މާނައަކީ، ގުދުސްގެ މިނިވަންކަމަށް އަރަބި އިސްލާމީ ގައުމުތަކުން ކުރާ މަސައްކަތްތަކަށް އެމެރިކާ ފާޅުގައި ދެކޮޅު ހެދުމެވެ. އަދި އިޒްރޭލުގެ އަޅުވެތިކަމުގެ ދަށުގައި ގުދުސް ބޭއްވުމަށްޓަކައި މުސްލިމުންނާ ދެކޮޅަށް ހަތިޔާރުގެ ބޭނުންކުރަން ޖެހިއްޖެ ނަމަ އެކަން ވެސް ކުރުމެވެ. ނަމަވެސް މުސްލިމުންނަށް ކުރެވޭނެ ކަމެއް ނެތެވެ.\nއިޒްރޭލް ފަލަސްތީން އޯއައިސީ ތުރުކީ އެމެރިކާ\n16 ކޮމެންޓް, 109 ރިއެކްޝަންސް\nޔާރައްބަ ލިބައިލާހު ފަލަސްތީނުގެ ޖިހާދީން ގަދަކުައްވާން ދޭވެ އާމީން\nއޮޅުމެއް. އެންމެ ބޮޑު ބާރަކީި ﷲ ގެ ބާރު.\nތިހުރިހާ ކަމެއްވެސް ގޮސް ނިމެނޫ ސައޫދީ އާއެވެ. މުސްލިމުން މޫނު ކެނޑުމުގެ އަސްލަކީ ސައޫދީއެވެ. އެތާނގަ އެއޮތް ވެރިކަން ބަދަލު ނުވަނީސް އިސްލާމީ އެންމަތް އިސްލާހު ނުވާނެެެވެ\nމިއަދު މުސްލިމު ވެރިންގެ ބަހަކީ އަހަރެމެންްގެ ދާޚިލީ ކަންކަމާ ނުބެހޭށޭ. އެހެންވީމާ މިކަމުވައިވެސް އެހެންމީހުން ނުބެހި ތިބެނީ.\nމުސްލިމުންނަށް ހެޔޮވިސްނުން ދެއްވާ އެކުވެރި ކުރައްވާންދޭވެ.\nނުވާނެ ތިކަމެއް. އުމުރުދުވަހު ތިހެން ކިޔަސް ވާނެކަމެއް ހަރާން!\nކޮންކަމަކާ ތިތެލެނީ ތީ ދާޚިލީ ކަމެތް\nއެމެރިކާ އާއި އިޒރޭލުން އެހިސާބައް ދިއުމުގައި ބޭނުން ކުރި ހަތިޔާރަކީ ޓެރަރިޒަމް މިބަހެވެ.\n"ހަަގީގަތުގައި އެމެރިކާ އިން ގުދުސްގެ މައްސަލައިގައި ކަންތައް ކުރީ ވަރަށް ހީލަތްތެރި އަދި އެހާމެ ބުއްދިވެރި ގޮތަކަށެވެ. އެއީ، ގަހުގެ ވެރިޔާ ލައްވައި ގަސް ކެނޑުމުގެ ފަލްސަފާ އިން އަރަބި އިސްލާމީ ދުނިޔެ ބައިބައިކޮށް އެއް ބަޔަކު އަނެއް ބަޔަކާ ޖެއްސުމެވެ" މިއީ ލިއުންތެރިޔާ ލިޔެފައިވާ ވަރަށް ރަގަނޅު ވާހަކައެކެވެ!!! ލިއުންތެރިޔާއަށް އެނެގޭބާ އިންޑިޔާ ސަރުކާރުން ހީލަތްތެރިގޮތަކަށް މިރާއްޖޭގެ މީހުން ލައްވާ މިރާއްޖޭގައި ގަސް ކެނޑުމުގެ ފަލްސަފާ ގެންގުޅޭކަން!! އެކަން ލިޔެލަބަލަ ކޮންމެވެސް ދުވަހަކުން!! ބޯރާ ވިޔަފާރިވެރިންއިން ފެށިގެން މިއަދާހަމަޔަށް ދިރާސާއެއް ކޮށްލާފަ!!! ނަޝީދުގެ ދައުރުގައި މިރާއްޖޭގައި ހުރި އިންޑިޔާ ސަފީގުގެ ޢަމަލުތައް ހުރިގޮތްވެސް!!! އޭނަގޮސް އިލެކްޝަން ކަމިޝަންތެރެއަށްވަދެގެން އުޅުނު ގޮތްވެސް!! އަދި މިހާރު މިހިރަ އިންޑިޔާ ސަފީރު ޢަމަލުކުރަމުންދާގޮތްވެސް!! ޖީއެމްއާރު މައްސަލައާއި ގުޅިގެން ވިސާހައްދަން އުނދަގޫ ކުރިގޮތްވެސް!! އޭރުން ވަރަށް ރަގަނޅު މަންޒަރެއް ފެންނާނެ!!!\nހުރިހާ ނުބައެއްގެ އަސްލަކީ ސަޢޫދީ ޝާހީ އާއިލާއެވެ. އިސްލާމް ދީން ނިކަމެތިކުރުމަށް ޔަހޫދީންނާ ނަޞާރާއިންކުރާ ކޮންމެކަމެއްގެ އަޑީގައި މި އާއިލާއޮވެއެވެ. ބައިވެރިވެއެވެ. މިއީ ޔަހޫދީ ދަރިފަސްކޮޅަށް ނިސްބަތްވާ އާއިލާއެއްކަން އަހަރުމެން ވަރަށްކުރީއްސުރެން ދަންނަމެވެ. މިދިޔަ ގަރުނުގެ 80 ގެ އަހަރުތަކުގައި އެކަން ވަރަށް ސާފުކޮށް އަހަރުމެނަށް އެނގިފައިވެއެވެ.\nކާކުތަ ލިބިފަ އޮތް ބާރެއް ބީވިޔަ ދޭނީ؟ މޮޔަތަ ކަލޭ؟\nވަރަށް ހަބޭސް ލިޔުމެއް!!! ހަމަ ހަގީގަތުގައިވެސް އެމެރިކާ އެބުނަނީ ހަމަ ބޭނުން ގޮތެކޭ ހަދާނީ، ކަލޭމެނަށް ކީއްހޭ ކުރެވޭނީ!! ކީއްކުރާނީ މުޅި އުންމަތް މިއޮތީ ޣާފިލްކަމުގެ ވަރަށް ފުން ނިއްޖަކުން ނިދާފަ!!! ފޯނު އެލާމްކޮށްގެން ނަމަވެސް މިނިދިން ހޭލެވޭތޯ ބަލަން ވެއްޖެ!!!


Priyanka ge dhifaaugai alif dhaal in thedhuvejje!\nޕްރިޔަންކާ ޗޯޕްރާއަށްވެސް އަމިއްލަ ހިޔާލު ފާޅު ކުރުމުގެ މިނިވަންކަން އޮންނާނެ ކަމަށް ބުނެ އދއިން އޭނާ ދިފާއު ކޮށްފިއެވެ.\nކަޝްމީރުގެ މައްސަލައިގައި އިންޑިއާއާ ޕާކިސްތާނާ ދެމެދު ހަމަނުޖެހުން އިތުރުވެފައިވާ ދަނޑިވަޅެއްގައި، ޕްރިޔަންކާ އިންޑިއާގެ ސިފައިންނަށް ހިތްވަރުދީ ޓްވީޓެއް ކުރުމުން، އެއީ އދގެ ގުޑްވިލް އެމްބަސަޑަރަކަށް ހުރެ އޭނާ ކޮށްގެންވާނެ ކަމެއް ނޫން ކަމަށް ޕާކިސްތާނުން ވަނީ ބުނެފައެވެ.\nއެ މައްސަލާގައި ޕާކިސްތާނުން ވަނީ، ހަނގުރާމައަށް ހިތްވަރުދޭ ފަދަ މޭރުމަކުން ޕްރިޔަންކާ ވާހަކަ ދައްކާފައިވާ ކަމަށް ބުނެ ޔޫއެންގެ ގުޑްވިލް އެމްބަސަޑަރުގެ މަގާމުން އޭނާ ދުރު ކުރުމަށށް ޕާކިސްތާނަށް ގޮވާލާފައެވެ.\nއެކަމާ ގުޅިގެން އދގެ ސެކްރެޓަރީ ޖެނެރަލް އެންޓޯނިއޯ ގުޓެރެސް ވިދާޅުވީ، ޕްރިޔަންކާއަށްވެސް އަމިއްލަ ހިޔާލު ފާޅު ކުރުމުގެ މިނިވަންކަން އޮންނާނެ ކަމަށެވެ.\nމިއަހަރުގެ ފެބްރުއަރީމަހުގެ ތެރޭގައި އިންޑިއާއާ ޕާކިސްތާނާ ދެމެދު ހަމަނުޖެހުން އިތުރުވެފައި ވަނިކޮށް ޕްރިޔަންކާ ވަނީ އިންޑިއާގެ އަސްކަރިއްޔާއަށް ހިތްވަރު ދިނުމުގެ ގޮތުން ޓްވީޓެއް ކޮށްފައެެވެ. އެޓްވީޓްގައި ޕްރިޔަންކާ ވަނީ "ޖެއި ހިންދު" ލިޔުމަށްފަހު ހޭޝްޓެގް ޖަހައި، އިންޑިއާގެ އަސްކަރިއްޔާއަށް ތަރުހީބު ދިފައެވެ.\nއުމަރު ނަސީރު މާރިޔާއަށް: ލޭގައި ގައުމީ ވިންދު ނުޖަހާނަމަ އިސްތިއުފާދެއްވާ 13weeks ago\nރާއްޖޭގެ އެންމެ ގާތް އެކުވެރިޔަކީ އިންޑިއާ: ޝާހިދު03 weeks ago\nއެއިމްސްގެ ފަރާތުން ދިވެހި ޑޮކްޓަރުންނަށް ތަމްރީން ޕްރޮގްރާމެއް ހިންގައިފި04 weeks ago\nޒާކިރު ނައިކް އިންޑިޔާއަށް ގެންދަން މޯދީ އޮފިޝަލުން ފޮނުވި: ޝަރުތަކީ ކަޝްމީރު މައްސަލާގައި އިންޑިއާއަށް ތާއިދުކުރުން01 month ago\nކައިރި ގައުމެއްގެ އިންޓެލިޖެންސުގެ އެޖެންސީންވެސް ޖަލަށް ވަންނަ ކަމަށް އެބަވޭ: ޝިޔާމު 1 1 month ago\nފޮރެންސިކް ދާއިރާއިން ތަމްރީން ހޯދުމަށް 20ފުލުހަކު އިންޑިޔާއަށް ފުރަނީ01 month ago\nކޮރޯނާ ވައިރަަސް ޖެހިފައިވާ ހަތަރުވަނަ މީހަކު މެލޭޝިޔާއިން ފެނިއްޖެ03 weeks ago\nކޮރޯނާ ވައިރަހާއި ގުޅިގެން ވޫހާންގައި އާ ހޮސްޕިޓަލެއް ދިހަ ދުވަހުގެ ތެރޭގައި ގާއިމްކުރަނީ03 weeks ago\nPakistan Embassy donates cricket attire to young cricketers04 weeks ago\nއޮމާންގެ ރަސްގެފާނު އަވަހާރަވުމުން ތައުޒިޔާ ފޮނުވައިފި01 month ago\nޓްރަމްޕަށްވެސް ގޯސްވީ ކުރީގެ ސަރުކާރު! 1 1 month ago\nއެމެރިކާ ސިފައިންނަށް އަމާޒުކޮށް އިރާނުން މިސައިލް ހަމަލާތަކެއްދީފި01 month ago\nއިރާނުގެ ޚާރިޖީ ވަޒީރަށް އދ.ގެ ބައްދަލުވުމަކަށް ހާޒިރުވުމަށް ވިސާ ދޫކުރުމަށް އެމެރިކާއިން ދެކޮޅުހަދައިފި01 month ago\nއިރާގުން ފައިބާނެކަމަށް ބުނެ ސިޓީ ފޮނުވުނީ އޮޅިގެންކަމަށް ބުނެފި01 month ago


ވޮޝިންޓަން (ޖުލައި 18) - އީރާނުގެ ނިއުކްލިއާ އެއްބަސްވުން އުވާލައްވާނެ ކަމަށް އެމެރިކާގެ ރިޔާސީ ކެމްޕޭން ތެރޭގައި ވިދާޅުވި ނަމަވެސް ރައީސް ޑޮނަލްޑް ޓްރަމްޕް އެ ޚިޔާލު ދޫކޮށްލައްވައިފި އެވެ.\nޖާސޫސް ކުރި އެމެރިކާ މީހަކު 10 އަހަރަށް ޖަލަށްލައިފި\nތެހެރާން (ޖުލައި 17) - ޖާސޫސް ކުރުމުގެ ކުށުގައި އެމެރިކާގެ ރައްޔިތަކު އީރާނުން 10 އަހަރަށް ޖަލަށްލައިފި އެވެ.\nހިސާބު އިލްމުގެ އަންހެން ޕްރޮފެސަރު އަވަހާރަވެއްޖެ\nހައްޖު ދުވަސްވަރު އީރާނުގެ ކޮންސިއުލޭޓެއް ސައުދީގައި\nތެހެރާން (ޖުލައި 5) - މި އަހަރުގެ ހައްޖު މޫސުމުގައި އީރާނުގެ ކޮންސިއުލޭޓްތައް ސައުދީ އަރަބިއާގައި ހުޅުވާ ގޮތަށް ހަމަޖެހިފައިވާ ކަމަށް ފޮރިން މިނިސްޓްރީން ބުނެފި އެވެ.\nJune 21, 2017 21\nގަތަރަކީ ކުވައިތު މިނިވަން ކުރުމަށް އެމެރިކާ އިން 1991 ގައި ފެށި ހަނގުރާމައިގެ މުހިންމު ބައިވެރިއެކެވެ. އަދި ސެޕްޓެމްބަރު 11، 2001ގައި އެމެރިކާގައި ދިން ޓެރަރިސްޓު ހަމަލާއާ ގުޅިގެން، އެމެރިކާ އިން ޓެރަރިޒަމާ ދެކޮޅަށް ފެށި ހަނގުރާމައިގައި ވެސް ގަތަރަކީ އެމެރިކާގެ މުހިންމު ބައިވެރިއެކެވެ. އަދި އިރާގުގައި އޮތް ސައްދާމް ހުސައިންގެ...\nސައޫދީ އަރަބިއްޔާ އާއި ގަތަރަކީ ޒަމާންވީ ވަރަށް ގާތް ރަހްމަތްތެރިކަމެއް އުފެދިފައިވާ ދެ ގައުމެވެ. ދީނީ ގޮތުންނާއި ސަގާފީ ގޮތުންނާއި މަޒްހަބީ ގޮތުން ވެސް ދެ ގައުމުގެ އެއްގޮތްކަން ބޮޑެވެ. ވިޔަފާރި އާއި އިގްތިސާދުގައި ވެސް ދެ ގައުމުގެ އެއްގޮތް ކަންތަކެއް އެބަ ހުއްޓެވެ. ދެ ގައުމަކީ ގުދުރަތީ ގޭހާއި ތެޔޮ އުފައްދައި އެކްސްޕޯޓް ކުރާ ދެ...\nއީރާނުން ސީރިޔާގެ ތެރެއަށް މިސައިލް ހަމަލާތަކެއް ދީފި\nއީރާނުގެ އިންގިލާބީ ލަޝްކަރުން ސީރިޔާގެ ސަރަހައްދުގެ އެތެރޭގައިވާ އަމާޒުތަކަކަށް މިސައިލް ހަމަލާތަކެއް ދީފި އެވެ.\nއައިއެސް އަކީ އެމެރިކާ އުފެއްދި ބައެއް: ޚާމަނާއީ\nތެހެރާން (ޖޫން 13) - އިސްލާމިކް ސްޓޭޓް (އައިއެސް) އަކީ އެމެރިކާ އިން އުފެއްދި ބައެއް ކަމަށާއި އައިއެސްއާ ދެކޮޅަށް އެމެރިކާ ހަނގުރާމަ ކުރާ ކަމަށް ބުނާ ވާހަކަ އަކީ ދޮގެއް ކަމަށް އީރާނުގެ ރޫހީ ލީޑަރު އާޔަތުﷲ އަލީ ޚާމަނާއީ ވިދާޅުވެއްޖެ އެވެ.\nފަސް މަތިންދާ ބޯޓުގެ ކާނާ އީރާނުން ގަތަރަށް ފޮނުވައިފި\nތެހެރާން (ޖޫން 11) - އީރާނުގެ ގައުމީ އެއާލައިން، އީރާން އެއާގެ ފަސް މަތިންދާ ބޯޓުގެ ކާނާ ގަތަރަށް ފޮނުވާފައިވާ ކަމަށް ތެހެރާނުން ބުނެފި އެވެ.\nދޯހާ (ޖޫން 8) - ބައެއް ގައުމުތަކުން ސިޔާސީ ގުޅުން ކަނޑާލާ އަދި އިގްތިސާދީ ގޮތުން ފިޔަވަޅުތައް އަޅާފައިވާތީ ގަތަރަށް ކާނާގެ ދަތިކަން ކުރިމަތިވެދާނެތީ އެ ގައުމަށް ކާބޯތަކެއްޗާއި ބޯފެން...\nތެހެރާނުގައި ހަމަލާ ދިނީ އައިއެސްއާ ގުޅިފައިވާ ބައެއް\nތެހެރާން (ޖޫން 8) - އީރާނުގެ ޕާލަމެންޓާއި އާޔަތުﷲ ޚުމައިނީގެ ޒިޔާރަތުގައި ބޮން ގޮއްވާ ހަމަލާ ދިނީ އިސްލާމިކް ސްޓޭޓް (އައިއެސް) އާ އީރާނުން ގުޅިފައިވާ ބައެއް ކަމަށް އެ ގައުމުން ބުނެފި...\nއީރާނުގެ ޕާލަމެންޓް ތެރޭ ބަޑިޖަހައިފި\nތެހެރާން (ޖޫން 7) - އީރާނުގެ ޕާލަމެންޓަށް ބަޑި ހިފައިގެން ހުރި މީހަކު މިއަދު ވަދެ ހަމަލާ ދިނުމުގެ ސަބަބުން ބައެއް މީހުން ޒަޚަމްވެފައިވާ ކަމަށް އެ ގައުމުގެ މީޑިއާތަކުން ބުނެފި އެވެ.\nގަތަރާ އެކު މީގެ 33 އަހަރު ކުރިން ރާއްޖެ އިން ގާއިމްކުރި ސިޔާސީ ގުޅުން މިދިޔަ ހޯމަދުވަހު ކަނޑާލުމަކީ ހައިރާންވާން ޖެހޭ ވަރުގެ ކަމެއް ނޫނެވެ. ރާއްޖެ އާއި އީރާނާ ދެމެދު އޮތް ސިޔާސީ...\nގަތަރުގެ މައްސަލަ ހައްލު ކުރަން އީރާނުން ގޮވާލައިފި\nތެހެރާން (ޖޫން 5) - ގަތަރާ އެކު އޮންނަ ސިޔާސީ ގުޅުން ބައެއް ގައުމުތަކުން ކަނޑާލި މައްސަލަ ހައްލު ކުރުމަށް މަޝްވަރާގެ މަގު އިހުތިޔާރު ކުރުމަށް އީރާނުން ގޮވާލައިފި އެވެ.\nޓްރަމްޕުގެ އަރަބި ސަމިޓަކީ ގޮތް ދެއްކުމެއް: އީރާން\nތެހެރާން (މެއި 23) - މުސްލިމް ބައެއް ގައުމުތަކުގެ ވެރިންނާ އެކު ސައުދީ އަރަބިއާގައި އެމެރިކާގެ ރައީސް ޑޮނަލްޑް ޓްރަމްޕް ބޭއްވި ސަމިޓަކީ ގޮތް ދައްކަން ކުރި ކަމެއް ކަމަށާއި އޭގެ...\nޓެރަރިޒަމް ފަތުރާ ބޮޑު ގައުމަކީ އީރާން: ސަލްމާން\nއީރާނުގެ ރައީސްކަމުގެ ދެ ވަނަ ދައުރަކަށް ރޫހާނީ\nތެހެރާން (މެއި 20) - އީރާނުގައި އިއްޔެ ބޭއްވި ރިޔާސީ އިންތިޚާބު ކާމިޔާބު ކުރައްވާ ރައީސްކަމުގެ ދެ ވަނަ ދައުރު ހަސަން ރޫހާނީ ކާމިޔާބު ކުރައްވާނެކަން މިހާތަނަށް ސާފުކުރި ނަތީޖާތަކުން ދައްކައިފި އެވެ.\nއީރާނުގެ ނައިބް ރައީސް އިންތިޚާބުން ވަކިވެއްޖެ\nތެހެރާން (މެއި 17) - އީރާނުގެ ރިޔާސީ އިންތިޚާބުން ނައިބް ރައީސް އިޝާގު ޖަހަންގީރީ ވަކިވެވަޑައިގަތުމަށް ފަހު ރައީސް ހަސަން ރޫހާނީ އަށް ތާއީދު ކުރައްވަން ނިންމަވައިފި އެވެ.


SunOnline: Roadha mahah vaguthee market eh hulhuvanee\nޝަފްނާ ހުސައިން 17 Feb 2020, 20:31\nސަން ފައިލް ފޮޓޯ ---\nކުރިއަށް އޮތް ރޯދަމަހަށް، މާލޭގެ ރައްޔިތުންނަށާއި މާލެ އަންނަ އަތޮޅުތެރޭގެ ދަތުރުވެރިންނަށް އެއްޗެހި ވިއްކޭނެ ގޮތަށް ވަގުތީ މާރުކޭޓެއް ހުޅުވާނެކަމުގެ ޔަގީންކަން ރައީސް އިބްރާހިމް މުހައްމަދު ސޯލިހު މިއަދު ދެއްވައިފިއެވެ.\nދަތުރުވެރިންގެ މާރުކޭޓު މަރާމާތަށް ބަންދުކުރީ މިދިޔަ އޯގަސްޓު މަހުގެ ތެރޭގައެވެ. ނަމަވެސް އެތަން އަލުން ހުޅުވޭނެ ތާރީހެއް ސިޓީ ކައުންސިލުން ހާމަކޮށްފައެއް ނުވެއެވެ.\nމާރުކޭޓު ބަންދުކުރުމާ ގުޅިގެން ވިޔަފާރިވެރިން އެއްޗެހި ވިއްކަމުން އަންނަނީ މަގުމަތީގައެވެ. އަދި ގިނަ އަދަދެއްގެ ވިޔަފާރިވެރިން އަންނަނީ އެކަމާ ނުރުހުން ފާޅުކުރަމުންނެވެ.\nމާލޭ ސިޓީ ސްޓްރީޓްސްކޭޕިން މަޝްރޫއު އިފްތިތާހު ކުރުމަށް ބޭއްވި ރަސްމިއްޔާތުގައި ވާހަކަ ދައްކަވަމުން ރައީސް ސޯލިހު ވިދާޅުވީ ދަތުރުވެރިންގެ މާރުކޭޓުގެ މައްސަލައަކީ ހައްލުނުވެ އޮތް މައްސަލައެއް ކަމަށެވެ.\nނަމަވެސް މިހާރު އެކަމަށް ހައްލެއް ހޯދި، މާރުކޭޓުގައި 178 ގޮޅި ހަމަޖައްސައި، ލިސްޓު ފައިނަލް ކުރުމުގެ މަސައްކަތް ސިޓީ ކައުންސިލުން ކުރަމުން އަންނަ ކަމަށް ރައީސް ވިދާޅުވިއެވެ.\n"އަދި އޭގެއިތުރުން، ކުރިއަށް އޮތް ރޯދަމަހަށް ވަގުތީގޮތުން މާރުކޭޓެއް ތައްޔާރުކޮށް، މާލޭގެ ރައްޔިތުންނަށާއި އަދި މާލެއަށް އަންނަ، އަތޮޅުތަކުން އަންނަ ދަތުރުވެރިންނަށް، ގެންނަ ތަކެތި ވިއްކޭނެ އިންތިޒާމު، އިރާދަކުރެއްވިއްޔާ އަޅުގަނޑުމެން ހަމަޖައްސާނަން،" ރައީސް ވިދާޅުވިއެވެ.\nމާރުކޭޓު ބަންދުކުރި އިރު އެތަނުގައި ހުރީ 174 ގޮޅިއެވެ. އެ ގޮޅިތައް ބޮޑުކޮށް، ގޮޅިތަކުގެ އަދަދު 117 އަށް މަދުކުރަން ކައުންސިލުން ވަނީ މިދިޔަ އޮކްޓޯބަރު މަހު އުސޫލެއް ފާސްކޮށްފައެވެ.\nއެކަމާ ގުޅިގެން ކައުންސިލް އެހެން މެމްބަރުންނާއި ކައުންސިލުގެ މޭޔަރު ޝިފާ މުހައްމަދާ މެދު ދެބަސްވުމެއްވެސް ހިނގިއެވެ.


Faisaa noon ehchehi ATM thereah nulaan edhefi\nބޭންކް އޮފް މޯލްޑިވްސްގެ ސެލްފް ސާވިސް އޭޓީއެމްތައް ބޭނުންކުރާއިރު ހިދުމަތް ބޭނުންކުރާއިރު ކަސްޓަމަރުން ސަމާލުކަންދޭންވީ ކަންތަކުގެ އިރުޝާދުތަކަށް އަމަލު ކުރުމަށް ބޭންކުން އިލްތިމާސް ކޮށްފިއެވެ. މިހާރަކަށް އައިސް ނަގުދު ފައިސާ ނޫން އެހެން ބައެއް ތަކެތި އޭޓީއެމްއަށް ލުމުގެ ސަބަބުން ހިދުމަތް މެދުކެނޑިގެން ދާކަން ފާހަގަ ކުރެވިފައިވާ ކަމަށް ބޭންކުން މައުލޫމާތު ދެއެވެ.\nރާއްޖޭގެ އެކި ކަންކޮޅުތަކުގައި ގާއިމްކޮށްފައިވާ އޭޓީއެމްގެ ހިދުމަތް ދިނުމަށް ބޭންކުގެ މުވައްޒަފުން ބުރަކޮށް މަސައްކަތް ކުރާ ކަމަށާއި ހިދުމަތް މެދުކެނޑޭ ހާލަތްތަކުގައި ހިދުމަތް ދިނުމަށްޓަކައި ބޭންކުގެ މުވައްޒަފުން އޭޓީއެމް ބަހައްޓާފައިވާ ރަށަކަށް ދަތުރުކުރަންޖެހޭކަމަށް ބޭންކުން ބުންޏެވެ.\nމީގެ އިތުރުން އޭޓީއެމްއަށް ލިބޭ ގެއްލުމަށް ބަލައި އެކަމެއް ރަނގަޅުކޮށް އަލުން ހިދުމަތްދޭން ފެށުމަށް ރާއްޖޭން ބޭރުން އާލާތްތައް ގެންނަންޖެހޭ ފަހަރުވެސް އަންނަ ކަމަށާއި މިހާރުގެ ހާލަތަށް ބަލާއިރު މިކަމަށް ގިނަ ވަގުތު ހޭދަވެ ހިދުމަތް މެދުކެނޑިފައި ހުންނަ ވަގުތު އިތުރުވެގެން ދާތަން އަންނަ ކަން ބީއެމްއެލް އިން ފާހަގަ ކުރެއެވެ.\nއޭޓީއެމް މެދުވެރިކޮށް ސެލްފް ސާވިސް ބޭންކިން ހިދުމަތް މެދުނުކެނޑިލިބޭނެހެން ކަސްޓަމަރުން އަމަލުކުރުމަށް ބޭންކމުން ވަނީ އިލްތިމާސް ކޮށްފައެވެ.


Syria Match Ah Thayyaaruvaan Gaumee Team Saudi Ah - Vaguthu\nސީރިއާ މެޗަށް ތައްޔާރުވާން ގައުމީ ޓީމު ސައުދީ އަށް\nގައުމީ ޓީމް ސައުދީ އަށް ފުރުން – ވަގުތު އިމޭޖްސް: އަޝްހާދް އަބްދުﷲ (ޖެރީ)\nފީފާ ވޯލްޑް ކަޕް އަދި އޭއެފްސީ އޭޝިއަން ކަޕް ޖޮއިންޓް ކޮލިފިކޭޝަނުގައި ސީރިއާ އާއި ދެކޮޅަށް ކުޅޭ މެޗަށް ތައްޔާރުވާން ރާއްޖޭގެ ގައުމީ ފުޓްބޯޅަ ޓީމު ސައުދީ އަރަބިއްޔާގައި ކޭމްޕް ކުރުމަށް ފުރައިފި އެވެ.\nކޮލިފައިންގައި ރަށުންބޭރުގައި ސީރިއާ އާއި ދެކޮޅަށް ރާއްޖެ ނިކުންނާނީ މި މަހުގެ 10 ވަނަ ދުވަހުއެވެ. ސީރިއާގެ ސަލާމަތީ ފެންވަރު ދަށްކަމުން މި މެޗު ކުޅުމަށް ހަމަޖެހިފައިވަނީ ޔުނައިޓެޑް އަރަބް އެމިރޭޓްސް (ޔޫއޭއީ)ގަ އެވެ.\nކޮލިފައިންގައި ރާއްޖެ ކުޅޭ ތިންވަނަ މެޗަށް ތައްޔާރުވުމަށް ގައުމީ ޓީމު ސައުދީއަށް މިއަދު ހެނދުނު ފުރާފައިވާއިރު ސީރިއާއާ ދެކޮޅަށް ނުކުންނަ މެޗުގައި ގައުމީ ޓީމުގެ ކެޕްޓަން އަކްރަމް އަބްދުލް ޣަނީ_(އަކޫ) އާއި އިބްރާހީމް މަހުދީ ހުސެއިން (ފޭދޫ އިއްބެ) އަށް ސަސްޕެންޝަނުގެ ސަބަބުން ނުކުޅެވޭނެއެވެ. އަދި އަނިޔާގެ ސަބަބުން މި މެޗުގައި އިބްރާހީމް ވަހީދު ހަސަން (އިއްބެ) ވެސް ނުކުޅޭނެއެވެ.\nމީގެ އިތުރުން އެންމެ ފުރަތަމަ މެޗުގައި. ގުއާމާ ދެކޮޅަށް ކުޅުނު މެޗަށް ޓީމާއެކު ދަތުރު ނުކުރުމުގެ ސަބަބުން ގައުމީ ޓީމުން ބާކީކޮށް ޖޫރިމަނާވެސް ކޮށްފައިވާ ކްލަބު އީގަލްސްގެ އަލީ ފާސިރު (ސެންޓޭ) އާއި އަހުމަދު ރިޒުވާން (ރިޒޭ) އަށް މިފަހަރުގެ ސްކޮޑުން ފުރުސަތު ދީފައެއް ނުވެއެވެ.\nދޮޅު އަހަރަށްފަހު ގައުމީ ޓީމުން ފުރުސަތު ދީފައިވާ ތަޖުރިބާކާރު ފޯވަޑް އަލީ އަޝްފާގް (ދަގަނޑޭ) ވެސް ހިމަނަައިގެން ގައުމީ ޓީމު ސައުދީ އަށް ފުރިއިރު، ތަޖިކިސްތާނުގައި މިހާރު ކުރިއަށްދާ އޭއެފްސީ 19 އަހަރުން ދަށުގެ ޗެމްޕިއަންޝިޕް ކޮލިފިކޭޝަނަށްފަހު 19 އަހަރުން ދަށުގެ ޓީމުގައި ހިމެނޭ ބައެއް ކުޅުންތެރިން ސީނިއާ ޓީމާއި ގުޅޭނެ ކަމަށް އެފްއޭއެމުން މައުލޫމާތުދެއެވެ.\nގައުމީ ޓީމުގެ ކޯޗު ޕީޓާ ސެގާޓް ބުނީ ސީރިއާ މެޗުން ބޭނުންވަނީ ބަލިނުވެ ފަރުޖައްސާލަން ކަމަށާއި ފަރިތަކުރުންތައް ގެންދިއުމަށް މަދު ދުވަސްކޮޅެއް ލިބުނު ނަމަވެސް، ސީރިއާ މެޗާއި ކުރިމަތިލާނީ ފުރިހަމައަށް ތައްޔާރުވެގެން ކަމަށެވެ. ސެގާޓް ބުނީ މެޗަށް ތައްޔާރުވާން ޕްރެކްޓިސް މެޗެއް ކުޅެން ލިބުމަކީ ވަރަށް ބޮޑު ކުރިއެރުމެއް ކަމަށާއި މެޗުގެ ބޭނުން ވީ އެންމެ ރަނގަޅަށް ހިފާނެ ކަމަށެވެ. މީގެ ކުރިން ކޮލިފައިންގައި ގުއާމް އަދި ޗައިނާއާ ދެކޮޅަށްވެސް ރާއްޖެ ނުކުމެފައިވަނީ އެކުވެރިކަމުގެ މެޗެއް ނުކުޅެއެވެ.\nފީފާ ވޯލްޑް ކަޕް އަދި އޭއެފްސީ އޭޝިއަން ކަޕް ޖޮއިންޓް ކޮލިފިކޭޝަނުގައި ކުޅުނު ފުރަތަމަ މެޗުން ގުއާމް އަތުން ރާއްޖެ 1-0 އިން މޮޅުވިއިރު، މާލޭގައި ޗައިނާއާ ދެކޮޅަށް ކުޅުނު މެޗުން ރާއްޖެ ބަލިވީ 5-0 ގެ ނަތީޖާއަކުންނެވެ. މި ގްރޫޕް ތާވަލުގެ އެއްވަނައިގައި އޮތް ޗައިނާ އާއި، ދެވަނައިގައި އޮތް ސީރިއާ، އަދި ތިންވަނައިގައި އޮތް ފިލިޕީންސް އާއި ހަަތަރު ވަނައިގައި އޮތް ރާއްޖެއަށްވެސް އަދި ލިބިފައިވަނީ3ޕޮއިންޓެވެ.


Huawei vettijje nama faidhaa vaane kon bayakah? | Mihaaru\nވާވޭ އަށް ދިމާވެފައި އޮތް ހާލަތުން އެންމެ ބޮޑު ފައިދާއެއް ވާނެ ވަކި ބަޔަކު އަދި ނޭނގެ\nވާވޭ އަށް ދިމާވެފައި އޮތް ހާލަތުން، އެންމެ ބޮޑު ފައިދާއެއް ވާނެ ބަޔަކީ ކޮބާ؟\n23 މެއި 2019 - 08:30\nސްމާޓްފޯން މާކެޓްގައި ވާދަވެރިކަން އޮތް މިންވަރު، މިހިރަ ދަނީ އެނގެމުންނެވެ. ވާވޭ އަށް ދަތިކުރުމަށް އެމެރިކާއިން ފިޔަވަޅުއެޅި ހިސާބުން، ވާވޭ އަކީ ސްމާޓްފޯން މާކެޓްގައި ނުވެސް ނެތް ބަޔަކަށް ހަދައިފި އެވެ. އެންޑްރޮއިޑް މާކެޓަށް ފޯނެއް ނެރުމުގެ ނަސީބު ވާވޭ އަށް ދެން ނެތް ކަހަލަ އެވެ. ވާވޭ އަށް ފުރުސަތު ގެއްލުނު ކަމަށް ބަލައި، އެ ހިއްސާ ކުންފުނިތަކުގެ މެދުގައި ބަހާލާނެ ގޮތަކާ މެދު ދަނީ މަޝްވަރާކުރެވެމުންނެވެ. އެކަމުން އެންމެ ބޮޑު ފައިދާއެއް ވާނެ ބަޔަކާ މެދު ވެސް ވާހަކަ އެބަ ދެކެވެ އެވެ.\nއެންޑްރޮއިޑް މާކެޓްގައި، އެއްވަނާގައި އޮތީ ސެމްސަންގެވެ. މަޝްހޫރު އެހެން ކުންފުނިތަކަށް ބަލާއިރު، ވަންޕްލަސް، އެލްޖީ، ޝޯމީ، އޮޕޯ، ނޮކިޔާ، ވީވޯ، މެއިޒޫ އަދި މޮޓޮރޯލާ ހިމިނެ އެވެ. ވާވޭ އަށް ލިބިފައި އޮތް ހިއްސާ މި ކުންފުނިތަކުގެ މެދުގައި ބަހާލި ނަމަވެސް، ބޮޑު ބައި އަދި އޮތީ ޗައިނާއަށެވެ.\nސްމާޓްފޯން މާކެޓްގައި އެޕަލް ވެސް އެބަ އުޅެ އެވެ. އެހެނެއް ކަމަކު، ވާވޭ އަށް ލިބުނު ދެރައިން ފައިދާއެއް އެޕަލް އަށް ލިބިދާނެ ކަމަކަށް އަދި ބެލެވޭކަށް ނެތެވެ. ސަބަބަކީ، ވާވޭ އަށް ވާނެ ގެއްލުމަށް ބަލަހައްޓައިގެން ޗައިނާ ނޯންނާނެތީ އެވެ.\nއައިފޯން އަދި އައިޕެޑް އުފައްދަނީ ޗައިނާގަ އެވެ. ޗައިނާގައި އުފައްދައި އެމެރިކާ އާށް އެތެރެކުރާ މުދަލުން ނަގާ ޑިއުޓީ ބޮޑުކުރަން ޓްރަމްޕް ސަރުކާރުން ގަދައަޅާފައި އޮތްއިރު، އައިފޯންތަކުގެ އަގު އުފުލިގެން ދިއުމަކީ އެކަށީގެންވާ ކަމެކެވެ. އަދި ވާވޭ އަށް ދަތިކޮށް އެ އުނދަގޫ ދަމަހައްޓައިފި ނަމަ، ޗައިނާ މީހުން ގަބޫލުނޫން އެއްޗަކަށް، އައިފޯނު ވުމަކީ ވެސް އެކަށީގެންވާ ކަމެކެވެ. ޗައިނާ އަކީ އެޕަލް އަށް ފައިދާ ބޮޑު މާކެޓެކެވެ.\nވާވޭ އަކީ އެންޑްރޮއިޑް މާކެޓްގައި ބާރުގަދަ ކުންފުންޏެކެވެ. އެ ބާރުވެރިކަން ނެތިގެން ދާއިރު، ގެއްލުން ވާނެ އެހެން ބަޔަކު ވެސް ތިބޭނެ އެވެ. މި ހާލަތުގައި އެންމެ ބޮޑު ގެއްލުމެއް، ވާވޭ ފިޔަވައި ވާނީ ގޫގުލް އަށެވެ. އެމެރިކާގެ ޓެކްނޮލޮޖީ ކުންފުނިތަކަށް ވާނެ ގެއްލުން ވެސް ކުޑައެއް ނުވާނެ އެވެ. މުދަލާއި ޚިދުމަތް ގަތުމަށް ވާވޭއިން އަހަރަކަށް ކަނޑައަޅާފައި އޮންނަ 70 ބިލިއަން ޑޮލަރުގެ ތެރެއިން، ކޮންމެ7ޑޮލަރަކުން އެއް ޑޮލަރަށް ވުރެ ބޮޑު އަދަދެއް، އެމެރިކާގެ ޓެކްނޮލޮޖީ ކުންފުނިތަކަށް ހޭދަކުރާ ކަމަށް ވާވޭ ބުނެ އެވެ.\nއެމެރިކާ ސަރުކާރަށް އެއްބާރުލުން ދިނުމަށްޓަކައި، ވާވޭ އަށް މުދާ ނުވިއްކުމުގެ ސަބަބުން، އެމެރިކާ ޓެކްނޮލޮޖީ ކުންފުނިތަކަށް މިހާރު ވެސް އެނގުން ވެއްޖެ ކަމަށް، ވޮޝިންގްޓަން ޕޯސްޓުން ވަނީ ބުނެފަ އެވެ. އިންޓެލް، ބްރޯޑްކޮމް، ކުއަލްކޮމް، މައިކްރަން އަދި ސައިޕްރެސް އަށް ލޮޅުންއަރާފައި ކަމަށް ބުނެ އެވެ. ކުއަލްކޮމް އަދި ބްރޯޑްކޮމްގެ ހިއްސާ ހަ ޕަސެންޓް ވަނީ ދަށްވެފަ އެވެ. އިންޓެލް ތިން ޕަސެންޓް ދަށްވެ އަދި ލޫމެންޓަމް ހޯލްޑިންގްސް ހަތަރު ޕަސެންޓް ދަށްވެފައި ވާ ކަމަށް ވެސް ރިޕޯޓްތަކުން އެނގެ އެވެ.\nވާވޭ އަށް ދަތިކުރަން އެމެރިކާއިން އެޅި ފިޔަވަޅަކީ ޗައިނާގެ އިގުދިތިސޯދު ހިފެހެއްޓުމެއް ނެތި ކުރިއަރައިގެން ދާތީ މަތަކުރުމަށް ފޮނުވާލި މިސައިލެކެވެ. ޗައިނާ އަދި ބައިވެރިން އެކުލަވައި އުފައްދާ އިންވެސްޓްމަންޓް ބޭންކްތަކުގެ ސަބަބުން، އެމެރިކާގެ އިގުތިސޯދަށް އަރާފާނެ ގުޑުމެއް ހުއްޓުވުމަށް ކުރި ކަމެކެވެ. ޗައިނާ އަކީ ހުރިހާ ދިމާއަކުން ވެސް އެމެރިކާ އަށް ބޮޑު ނުރައްކަލަކަށްވެ، ދުނިޔޭގައި އެމެރިކާ އެއްޗަކަށް ނުވެ، ޗައިނާގެ ބާރުވެރިކަން ހިނގައިގެންފާނެތީ ޖަހާލި ދަންތުރައެކެވެ.\nއިތުރު ލިޔުންތައް ގޫގްލް އެންޑްރޮއިޑް އެޕަލް އިންޓެލް ވާވޭ


Hiyaalu faalhukurun hanikuraa bill ge massalaagai Raees Yameen ge radhu Maumoon ah! | Mihaaru\nމިދިޔަ އަހަރު ބޭއްވި މިނިވަން ދުވަހުގެ ރަސްމީ ޖަލްސާގައި ރައީސް ޔާމީނާއި މައުމޫން ސަލާމް ކުރައްވަނީ: ހިޔާލު ފާޅުކުރުމުގެ މިނިވަންކަން ހުއްޓުވާ ބިލް މިހާރު އޮތް ގޮތަށް ފާސްކުރުމަށް މައުމޫން ދެކޮޅު ހައްދަވާ.----ފޮޓޯ: ރައީސް އޮފީސް\nހިޔާލު ފާޅުކުރުމުގެ މިނިވަންކަން ހުއްޓުވުމުގެ ބިލުގެ މައްސަލާގައި ރައީސް ޔާމީންގެ ރައްދު މައުމޫނަށް!\n07 އޯގަސްޓް 2016 - 22:13 116 comments\nޕީޕީއެމްގެ ޕާލަމެންޓްރީ ގްރޫޕްގެ ވައިބާގައި މައުމޫން މިއަދު ވިދާޅުވީ، އެ ޕާޓީގެ އަސާސީ ގަވާއިދުގައި ބުނެފައިވާ ގޮތަށް ގާނޫނުއަސާސީން ލިބިދޭ ޑިމޮކްރަސީގެ ހަރުދަނާ އުސޫލުތަކާއި ހަމަތައް އަށަގެންނެވުމަށާއި އަސާސީ ހައްގުތައް އެންމެ ފުރިހަމައަށް ހޯދައިދިނުމަކީ ޕާޓީގެ މަގްސަދެއް ކަމަށެވެ.\nއަދި މައުމޫން ވިދާޅުވީ އަބުރާ ބެހުމަކީ ކުށެެއް ކަމަށާއި އެކަމާ އެމަނިކުފާނު ދެކޮޅު ނުހައްދަވަ ކަމަށެވެ.\n"އެކަމަކު ދީނުގައި އޮންނަނީ ކުށެއް ކޮށްފި މީހަކަށް، އެ ކުށާ އެއްވަރުގެ އަދަބެއް ދިނުމަށް. ކުށާ ނުބައްދަލު އަދަބެއް ދިނުމަކީ ދީން ހުއްދަ ކުރާ ކަމެއް ނޫން،" ލީކް ވެފައިވާ ވައިބަ ގުރޫޕްގެ މެސެޖެއްގައި މައުމޫން ވިދާޅުވި އެވެ.\nއުނގޫފާރު ދާއިރާގެ ޕީޕީއެމްގެ މެމްބަރު ޖައުފަރު ދާއޫދު މަޖިލީހަށް ހުށަހެޅުއްވި ބިލަކީ ޕީޕީއެމްގެ އަސާސީ ގަވާއިދާ ފުށުއަރާ ބިލެއް ކަމަށް ވެސް މައުމޫން ވިދާޅުވި އެވެ.\nމައުމޫން ނޫސްވެރިންނާ ވާހަކަފުޅު ދައްކަވަނީ: ހިޔާލު ފާޅުކުރުމުގެ މިނިވަންކަން ހުއްޓުވާ ބިލު އޮތް ގޮތަށް ފާސް ކުރަން މައުމޫން ދެކޮޅު ހައްދަވާ. -- ފޮޓޯ: މުހަންމަދު ޝަރުހާން/ މިހާރު\nއެހެންވެ، މެމްބަރުންގެ އަރިހުން މައުމޫން އެދިވަޑައިގަތީ ބިލު ފާސްކުރަން ވޯޓު ނުދެއްވުމަށެވެ. ކުރިން ވެސް އެމަނިކުފާނު ވަނީ ބިލަށް ވޯޓު ނުދެއްވުމަށް ވައިބަ ގުރޫޕްގައި އެދިވަޑައިގެންފަ އެވެ.\nމައުމޫން މިއަދު ވައިބަ ގުރޫޕްގައި އެ ވާހަކަތައް ތަކުރާރު ކުރެއްވިތާ މާގިނަ އިރުތަކެއް ނުވެ، ރައީސް ޔާމީން ވަނީ މައުމޫންގެ ވާހަކަފުޅުތަކަށް ރައްދު ދެއްވައި، އަބުރު ރައްކާތެރިކުރުމަކީ އިސްލާމް ދީނުގައި އޮންނަ ކަމެއް ކަމުން، ހުރިހާ މެމްބަރުން ވެސް ބިލަށް ވޯޓު ދެއްވުމަށް އެދިވަޑައިގެންފަ އެވެ.\nމައުމޫންގެ ވާހަކަފުޅުތަކާ ގުޅިގެން ރައީސް ޔާމީން ވިދާޅުވީ "އިންސާނީ ކަރާމާތް ހުޅަނގުގެ ޑިމޮކްރެސީއަށް ވުރެ ރާއްޖެއަށް މުހިންމު ދެއްތޯ؟" ކަމަށެވެ.\nމިއަހަރުގެ ފިތުރު އީދު ދުވަހު ރައީސް ޔާމީން ބޭއްވެވި އީދު ސަލާމް ކުރެއްވުމުގެ ތެރެއިން ޖުމްހޫރީ ޕާޓީގެ ލީޑަރު އަދި މާމިގިލި ދާއިރާގެ މެމްބަރު ގާސިމްއާ ދެބޭފުޅުން ވާހަކަފުޅު ދައްކާލައްވަނީ: ހިޔާލު ފާޅުކުރުމުގެ މިނިވަންކަން ހުއްޓުވުމުގެ ބިލާ ގާސިމް ވެސް ދެކޮޅު.---ފޮޓޯ: މުހައްމަދު ޝަރުހާން/މިހާރު\n."ބައެއް މެމްބަރުން ވިދާޅުވީ ބިލު ފާސް ކުރަން ވޯޓު ދޭނަމޭ. ރައީސް މައުމޫނަށް ފުރައްސާރަ ކުރާ ރާގަކަށް މެމްބަރުން ވިދާޅުވީ އުފަލުން [ވޯޓު] ދޭނަމޭ، ކެރިގެން ފާޅުގައި [ވޯޓު} ދޭނަމޭ ވިދާޅުވި،" ޕީޕީއެމް ވައިބަ ގްރޫޕްގައި ހިމެނިވަޑައިގަންނަވާ މެމްބަރަކު "މިހާރު" އަށް ވިދާޅުވި އެވެ.\nރައީސް ޔާމީންގެ ވާހަކަފުޅަށް ތާއީދު ކުރައްވާ 13 ވަރަކަށް މެމްބަރުން ވަނީ ހިޔާލު ފާޅުކުރުމުގެ މިނިވަންކަން ހުއްޓުވާ ބިލަށް ވޯޓު ދެއްވާނެ ކަމަށް ވައިބަ ގުރޫޕްގައި މިއަދު ވިދާޅުވެފަ އެވެ. އަދި ބައެއް މެމްބަރުން ރައީސް މައުމޫނަށް ފާޑު ވިދާޅުވެ ވާހަކަ ދެއްކެވި އެވެ. މި ބިލަށް ވޯޓު ދެއްވާނެ ކަމަށް ވިދާޅުވީ ޕީޕީއެމްގެ ސީނިއާ ބައެއް މެމްބަރުން ކަމަށްވެ އެވެ.\nބައެއް މެމްބަރުން މި ބިލަށް ތާއީދު ކުރައްވާނެ ކަމަށް ވިދާޅުވުމުން، ރައްދުގައި މައުމޫން ވިދާޅުވީ، ބިލަށް ވޯޓު ނުދެއްވުމަށް އެދިވަޑައިގެންނެވީ އެއްވެސް ބޭނުންފުޅެއް އޮވެގެން ނޫން ކަމަށާއި އެމަނިކުފާނުގެ ވާޖިބު އަދާ ކުރެއްވުމުގެ ގޮތުން ކަމަށެވެ.\n"އެހެން ވިދާޅުވީމަ ވެސް މެމްބަރުން ރައްދު ދެއްވި. މެމްބަރަކު ވިދާޅުވީ ރައީސް މައުމޫންގެ ވާހަކަ ބިނާކުރަނީ އަބުރުގެ ބިލަކަށް ނޫން ކަމަށް. ވިދާޅުވާން ބޭނުންވާ އެހެން ކަމެއް އުޅެނީއޭ،" މެމްބަރަކު ވިދާޅުވި އެވެ.\nހިޔާލު ފާޅުކުރުމުގެ މިނިވަންކަން ހުއްޓުވާ ބިލް މަޖިލިހަށް ހުށަހެޅުއްވި މެމްބަރު ޖައުފަރު ދާއޫދު ޖަލްސާއެއްގައި ވާހަކަ ދައްކަވަނީ.---ފޮޓޯ: މަޖިލިސް\n"މައުމޫން އެންމެ ފަހުން ވިދާޅުވީ ޖައުފަރު، އެމަނިކުފާނުގެ އަބުރާ ބެހުނު ކަމަށް. އެހެންވެ، ޖައުފަރާ ދެކޮޅަށް ދައުވާ ކުރާނެ ކަމަށް."\nރައީސް ޔާމީން މެމްބަރުންގެ އަރިހުން އެދިވަޑައިގަތީ ބިލް ފާސްކޮށްދެއްވުމަށެވެ. އެ ގްރޫޕްގައި އެމަނިކުފާނަށް ޖަވާބު ދެއްވި ގިނަ މެމްބަރުން ވަނީ ބިލަށް ވޯޓު ދެއްވާނެ ކަމުގެ ޔަގީންކަން ދެއްވައިފަ އެވެ. ބިލް ފާސްކުރާނެ ކަމުގެ އިތުބާރު ލިބިވަޑައިގަތުމުން ރައީސް ޔާމީން ވަނީ ޕީޖީ ގްރޫޕްގެ މެމްބަރުންނަށް ޝުކުރު އަދާކުރައްވައިފަ އެވެ.\nކެލާ ދާއިރާގެ މެމްބަރު އަލީ އާރިފް ރައީސް އޮފީހުން ނުކުމެވަޑައިގަންނަވަނީ: ހިޔާލު ފާޅުކުރުމުގެ މިނިވަންކަން ހުއްޓުވާ ބިލާ އެއްކޮަޅަށް އެންމެ ބޮޑަށް ވަކާލާތު ކުރައްވާ އެއް ބޭފުޅަކީ އަލީ އާރިފް.---މިހާރު ފޮޓޯ\nއިންސާނީ ކަރާމާތް މުހިއްމު ކަމަށް ރައީސް ޔާމީން ވިދާޅުވުމުން އެއަށް ތާއީދުކުރައްވައި ކެލާ ދާއިރާގެ މެމްބަރު އަލީ އާރިފް ވިދާޅުވީ "މި ގައުމަށް ބޭނުން ވަނީ އިސްލާމިކް ޑިމޮކްރަސީއެއް" ކަމަށެވެ.\nނިލަންދޫ ދާއިރާގެ މެމްބަރު އަދި ހިޔާލު ފާޅުކުރުމުގެ މިނިވަންކަމާ ދެކޮޅު ބިލް ދިރާސާކުރާ ކޮމިޓީގެ މުގައްރިރު އަބްދުﷲ ހަލީލް ވިދާޅުވީ ޑިމޮކްރަސީ އަންނަން ވާނީ އިސްލާމްދީނުގައި ކަށަވަރުކޮށްދޭ އިންސާނީ ކަރާމާތާއި އަބުރުވެރި ދިރިއުޅުމަށް ފަހު ކަމަށެވެ.\nހިޔާލު ފާޅުކުރުމުގެ މިނިވަންކަން ހުއްޓުވާ ބިލު ދިރާސާ ކުރުމަށް އެކުލަވައިލި ވަގުތީ ކޮމެޓީގެ މުގައްރިރު އަދި ނިލަންދޫ ދާއިރާގެ މެމްބަރު އިބްރާހިމް ހަލީލް އެ ކޮމިޓީގެ ބައްދަލުވުމެއްގައި ވާހަކަ ދައްކަވަނީ.--- ފޮޓޯ: މުހައްމަދު ޝަރުހާން/ މިހާރު\n"ޕާޓީ އާއި ގައުމުގެ ހައްގުގައި ރައީސް ޔާމީން މި ގައުމަށް ގެންނަވާ ހެޔޮ ބަދަލުތަކަށް ރައީސް މައުމޫން ތާއީދު ކުރައްވަން ޖެހޭ،" ހަލީލް ވިދާޅުވި އެވެ.\nބިލެތްދޫ ދާއިރާގެ މެމްބަރު އަހުމަދު މުބީން ވިދާޅުވީ "އަޅުގަނޑުމެން ބައިބައިވެގެން މި ގައުމުގެ އިސްލާމީ ވަހުދަތު ނުދެމެހެއްޓޭނެ" ކަން މައުމޫނަށް ދަންނަވާ ކަމަށެވެ.\n"ލާދީނީ އެމްޑީޕީއަށް ފުރުސަތު ނުދިނުމަށް އަޅުގަނޑުމެން ބަދަހިކަންމަތީ ތިބެން އެބަޖެހޭ،" މުބީން ވިދާޅުވި އެވެ.\nހިޔާލު ފާޅުކުރުމުގެ މިނިވަންކަން ހުއްޓުވާ ބިލެއް އެކުލަވާލައި ބޮޑު އަދަދަކުން ޖޫރިމަނާކުރާނެ ކަން އެންމެ ފުރަތަމަ އިއުލާންކުރެއްވީ ވެސް ރައީސް ޔާމީނެވެ. އޭރު އެމަނިކުފާނު ވިދާޅުވީ އަބުރާ ބެހި ވާހަކަ ދައްކާނީ ކަނޑައަޅާ ޖޫރިމަނާ ފައިސާ ދެއްކޭވަރުގެ މާލީ ތަނަވަސްކަން ހުރި މީހުން ކަމަށެވެ.\nހިޔާލުފާޅުކުރުން ހުއްޓުވަން ރައްޔިތުންގެ މަޖިލީހަށް ހުށަހަޅާފައިވާ ބިލަށް ވޯޓު ނުދޭން މަޖިލީހުގެ މެމްބަރުންނަށް ގޮވާލައި ސޯޝަލް މީޑިއާ ކެމްޕޭނެއް ފެށިގެން ކުރިއަށްދާއިރު، ބައެއް މެމްބަރުން ދަނީ ފާޅުގައި އެ ބިލަށް ވޯޓު ނުދެއްވާނެ ކަމަށް ވިދާޅުވަމުންނެވެ.\nރާއްޖޭގެ ހުރިހާ ރައްޔިތުންގެ ސަމާލުކަން ހުއްޓިފައިވާ، ހިޔާލު ފާޅުކުރުމުގެ މިނިވަންކަން ހުއްޓުވާ ބިލު ދިރާސާ ކުރާ ކޮމެޓީގެ މިރޭގެ ބައްދަލުވުން ތާވަލްކޮށްފައި އޮއްވައި، ކުއްލި ގޮތަކަށް ވަނީ ކެންސަލްކޮށްފަ އެވެ. ނަމަވެސް ކޮމެޓީ ބައްދަލުވުން ކެންސަލް ކުރި ސަބަބެއް އެނގިފައެއް ނުވެ އެވެ.\nހިޔާލު ފާޅުކުރުމުގެ މިނިވަންކަން ހުއްޓުވާ ބިލު ދިރާސާ ކުރާ ކޮމެޓީގެ މެމްބަރުން --ފޮޓޯ: ނިޝާން އަލީ/ މިހާރު\nހިޔާލު ފާޅުކުރުމުގެ މިނިވަންކަން ހުއްޓުވާ ބިލް ދިރާސާކުރުމަށް އެކުލަވައިލި ވަގުތީ ކޮމިޓީން މިހާރު ވަނީ ނޫސްވެރިންނާއި ބައެއް މިނިވަން މުއައްސަސާތައް ހާޒިރުކޮށް ޚިޔާލު ހޯދައިފަ އެވެ. އަދި އެ ބިލާ މެދު އާންމުން ދެކޭ ގޮތް ބެލުމަށް ފުރުސަތު ހުޅުވައިލުމަށް ފަހު، ކޮމިޓީން ނިންމާފައިވަނީ އެ ފުރުސަތު ބަންދުކުރުމަށާއި، އާންމުންގެ ފަރާތުން އެއްވެސް ޚިޔާލެއް ލިބިފައިވާ ނަމަ، އެ ޚިޔާލެއް ބާތިލު ކުރުމަށެވެ.\nޕާޓީ އާއި ގައުމުގެ ހައްގުގައި ރައީސް ޔާމީން މި ގައުމަށް ގެންނަވާ ހެޔޮ ބަދަލުތަކަށް ރައީސް މައުމޫން ތާއީދު ކުރައްވަން ޖެހޭ: ހަލީލް\nއިތުރު ލިޔުންތައް މީޑިއާ ނޫސްވެރިކަން މައުމޫން ސަރުކާރު ނޫސްވެރިން ނޫސްވެރިކަމުގެ މިނިވަންކަން ޚިޔާލުފާޅުކުރުމުގެ މިނިވަންކަން ރައީސް އަބްދުﷲ ޔާމީން އަބުރާ ބެހުން